ഖുര്‍ആന് - മലയാള സാരാംശം: 63 അല്‍മുനാഫിഖൂന്\nപ്രഥമസൂക്തത്തിലെ إِذَا جَاءَكَ الْمُنَافِقُونَ എന്ന വാക്യത്തില്‍നിന്നുള്ളതാണ് ഈ അധ്യായ നാമം. അധ്യായനാമവും, ഈ സൂറയില് കപടവിശ്വാസികളുടെ നയനിലപാടുകളെ നിരൂപണം ചെയ്യുന്നതിനാല് ഉള്ളടക്കത്തിന്റെ ശീര്‍ഷകവുമാണിത്.\nനാം ശേഷം വിശദീകരിക്കുന്നതുപോലെ ബനുല്‍മുസ്തലിഖ് യുദ്ധം കഴിഞ്ഞ് പ്രവാചകന് മടങ്ങാനൊരുങ്ങിയപ്പോഴോ മടക്കയാത്രയ്ക്കിടയിലോ മദീനയില് മടങ്ങിയെത്തിയ ഉടനെയോ ആണ് ഈ സൂറ അവതരിച്ചത്. ബനുല്‍മുസ്തലിഖ് യുദ്ധം നടന്നത് ഹി. 6-ാം ആണ്ട് ശഅ്ബാനിലാണെന്ന് സൂറ അന്നൂറിന്റെ വ്യാഖ്യാനത്തില് നാം ചൂണ്ടിക്കാണിച്ചിട്ടുണ്ട്. അങ്ങനെ ഈ സൂറയുടെ അവതരണകാലം നിര്‍ണിതമായിത്തീരുന്നു.\nഈ സൂറയുടെ അവതരണനിമിത്തമായ സംഭവം പരാമര്‍ശിക്കുന്നതിനുമുമ്പായി, മദീനയിലെ കപടന്മാരുടെ ചരിത്രത്തിലേക്ക് ഒന്ന് എത്തിനോക്കേണ്ടതുണ്ട്. കാരണം, ആ സംഭവം യാദൃച്ഛികമായ ഒന്നായിരുന്നില്ല. അതിനുമുമ്പ് നടന്ന സംഭവപരമ്പരകള് ഒടുവില് എത്തിനിന്ന പരിണതിയായിരുന്നു വാസ്തവത്തിലത്. പ്രവാചകന് മദീനയില് ആഗതനാകുന്നതിനു മുമ്പ്, ഔസ്-ഖസ്റജ് ഗോത്രങ്ങള് തമ്മിലുള്ള യുദ്ധങ്ങളാല് പൊറുതിമുട്ടിയ ആളുകള് ഒരാളെ തങ്ങളുടെ നായകനായി നിശ്ചയിക്കാനും അംഗീകൃത രാജാവായി കിരീടധാരണം ചെയ്യിക്കാനും ഏറക്കുറേ തീരുമാനിച്ചു കഴിഞ്ഞിരുന്നു. അദ്ദേഹത്തിനുവേണ്ടി കിരീടം പോലും നിര്‍മിക്കപ്പെട്ടതാണ്. ഖസ്റജ് ഗോത്രത്തലവനായ അബ്ദുല്ലാഹിബ്നു ഉബയ്യിബ്നി സുലൂലായിരുന്നു നിര്‍ദിഷ്ട രാജാവ്. ഇബ്നു ഹിശാം പറയുന്നു: `ഖസ്റജ് ഗോത്രത്തിന് അദ്ദേഹത്തിന്റെ നേതൃത്വം സര്‍വസമ്മതമായിരുന്നു. അദ്ദേഹത്തിനു മുമ്പ് ഒരിക്കലും ഖസ്റജ് ഗോത്രം ഒരാളുടെ കീഴില് സംഘടിച്ചിട്ടില്ല` (ഇബ്നുഹിശാം ഭാ. 2, പേ. 234). ഈ സാഹചര്യത്തിലാണ് മദീനയില് ഇസ്ലാം സംസാരവിഷയമായതും രണ്ടു ഗോത്രത്തിലെയും പല പ്രമുഖന്മാരും ഇസ്ലാം സ്വീകരിച്ചു തുടങ്ങിയതും. ഹിജ്റക്കുമുമ്പ് രണ്ടാം അഖബാ ഉടമ്പടി നടന്ന സന്ദര്‍ഭത്തില് പ്രവാചകനെ മദീനയിലേക്ക് ക്ഷണിച്ചപ്പോള് അബ്ബാസുബ്നു ഉബാദതബ്നി നദ്ലതല് അന്‍സാരി, ആ ക്ഷണത്തിലും ഉടമ്പടിയിലും അബ്ദുല്ലാഹിബ്നു ഉബ്ബയിബ്നി സലൂല് കൂടി പങ്കെടുക്കുന്നതിനും അതുവഴി മദീന സര്‍വസമ്മതമായി ഇസ്ലാമിന്റെ കേന്ദ്രമായിത്തീരുന്നതിനും വേണ്ടി കുറച്ചു നീട്ടിവെക്കാന് ആഗ്രഹിച്ചിരുന്നു. പക്ഷേ, ഉടമ്പടിയില് സന്നിഹിതരായ പ്രതിനിധിസംഘം ഈ താല്‍പര്യത്തിന് പ്രാധാന്യമൊന്നും കല്‍പിച്ചില്ല. അവരാവട്ടെ, രണ്ടു ഗോത്രങ്ങളില്‍നിന്നുമായി എഴുപത്തഞ്ചു പേരുണ്ടായിരുന്നു. എന്തുവന്നാലും പ്രവാചകനെ മദീനയിലേക്കു ക്ഷണിക്കുവാന് അവര് തീരുമാനിച്ചു (ഇബ്നുഹിശാം ഭാ. 2, പേ. 89). ഈ സംഭവത്തിന്റെ വിശദാംശങ്ങള് സൂറ അന്‍ഫാലിന്റെ വ്യാഖ്യാനത്തില് നാം വിവരിച്ചിട്ടുണ്ട്. അനന്തരം പ്രവാചകന് മദീനയിലെത്തിയപ്പോള് അന്‍സാരി കുടുംബങ്ങളില് ഇസ്ലാം വളരെയേറെ പ്രചാരം നേടിക്കഴിഞ്ഞിരുന്നു. അത് ഇബ്നുഉബയ്യിന്റെ നില പരുങ്ങലിലാക്കി. തന്റെ നേതൃപദവിയെ രക്ഷിക്കാന് താന് സ്വയം മുസ്ലിമാവുകയല്ലാതെ ഗത്യന്തരമില്ലെന്ന് അദ്ദേഹത്തിനു തോന്നി. അങ്ങനെ അയാള് രണ്ടു ഗോത്രങ്ങളിലെയും പ്രമുഖരുള്‍പ്പെട്ട തന്റെ നിരവധി പാര്‍ശ്വവര്‍ത്തികളോടൊപ്പം ഇസ്ലാമില് പ്രവേശിച്ചു. എന്നാല്, അവരുടെയെല്ലാം മനസ്സ് എരിയുകയായിരുന്നു. ഇബ്നു ഉബയ്യിന്റെ പക പ്രത്യേകം തീക്ഷ്ണമായിരുന്നു. റസൂല്(സ) രാജസിംഹാസനം തട്ടിത്തെറിപ്പിച്ചതായിട്ടാണ് അയാള് കരുതിയത്. അയാളുടെ കപടവിശ്വാസവും കിരീടനഷ്ടത്തിന്റെ ദുഃഖവും വളരെക്കാലം പല വര്‍ണങ്ങള് കാണിച്ചുകൊണ്ടിരുന്നു. എന്നാല് അയാളുടെ രീതി ഇങ്ങനെയായിരുന്നു: പ്രവാചകന് ജുമുഅ ഖുതുബക്കായി ഉപവിഷ്ടനായാല് അയാള് എഴുന്നേറ്റുനിന്ന് പ്രസ്താവിക്കും: `ഓ മാന്യരേ, ദൈവദൂതനിതാ നിങ്ങള്‍ക്കു മുന്നില് ആഗതനായിരിക്കുന്നു. അദ്ദേഹത്തിലൂടെ അല്ലാഹു നിങ്ങള്‍ക്ക് യശസ്സും പ്രതാപവും അരുളിയിരിക്കുകയാണ്. അദ്ദേഹം പറയുന്നത് ശ്രദ്ധിച്ചുകേള്‍ക്കുക, അനുസരിക്കുക` (ഇബ്നു ഹിശാം ഭാ. 3, പേജ്. 111). മറുവശത്ത് അയാളുടെ കാപട്യത്തിന്റെ മൂടുപടം അനുദിനം കീറിപ്പൊളിഞ്ഞുകൊണ്ടിരിക്കുകയായിരുന്നു. അയാളും അയാളുടെ സില്‍ബന്ധികളും ഇസ്ലാമിനോടും റസൂല് (സ) തിരുമേനിയോടും കടുത്ത പകയുള്ളവരാണെന്ന് യഥാര്‍ഥ മുസ്ലിംകളെല്ലാം മനസ്സിലാക്കുകയും ചെയ്തു. ഒരിക്കല് നബി(സ) ഒരു വഴിയിലൂടെ കടന്നുപോകുമ്പോള് ഇബ്നു ഉബയ്യ് അദ്ദേഹത്തോട് അപമര്യാദയായി പെരുമാറുകയുണ്ടായി. പ്രവാചകന് അതേക്കുറിച്ച് സഅ്ദുബ്നു ഉബാദയോട് പറഞ്ഞപ്പോള് അദ്ദേഹം ബോധിപ്പിച്ചു: "തിരുദൂതരേ, അയാളോട് അല്‍പം മയം കാണിച്ചാലും. അങ്ങയുടെ ആഗമനത്തിനു മുമ്പ് ഞങ്ങള് അദ്ദേഹത്തിനുവേണ്ടി രാജകിരീടം ഒരുക്കിയതായിരുന്നു. അങ്ങ് അയാളുടെ കിരീടം തെറിപ്പിച്ചുവെന്നാണ് ഇപ്പോള് അയാളുടെ വിചാരം` (ഇബ്നു ഹിശാം ഭാ. 2, പേ. 237-238). ബദ്ര് യുദ്ധാനന്തരം ഖൈനുഖാഅ് എന്ന ജൂതഗോത്രം പരസ്യമായി കരാര് ലംഘിക്കുകയും യാതൊരു പ്രകോപനവുമില്ലാതെ അക്രമാസക്തരാവുകയും ചെയ്തപ്പോള് നബി(സ) അവര്‍ക്കെതിരെ പടനയിക്കാന് ഒരുങ്ങി. ഈ സന്ദര്‍ഭത്തില് അവരെ രക്ഷിക്കാനായി പുറപ്പെട്ട ഇബ്നു ഉബയ്യ്, നബി(സ)യുടെ പടയങ്കിയില് പിടികൂടിക്കൊണ്ട് ഇപ്രകാരം പറഞ്ഞു: `ഇതാ, ഏതു ശത്രുവിനെയും നേരിടാന് മതിയായ എഴുന്നൂറു ഭടന്മാര് എന്റെ കൂടെയുണ്ട്. ഇന്ന് ഒരു ദിവസം കൊണ്ട് അങ്ങ് അവരുടെയൊക്കെ കഥകഴിക്കാന് വിചാരിക്കുകയാണോ? എന്നാല് അല്ലാഹുവാണ, എന്റെ സഖ്യഗോത്രത്തിനു മാപ്പുകൊടുക്കാതെ ഞാനങ്ങയെ വിടുകയില്ല.` (ഇബ്നു ഹിശാം ഭാ. 3, പേ. 51-52) ഉഹുദ് യുദ്ധവേളയില് ഇയാള് വ്യക്തമായ ചതിചെയ്യുകയും നിര്‍ണായക ഘട്ടത്തില് മുന്നൂറോളം വരുന്ന തന്റെ അനുയായികളെയും കൂട്ടി രണാങ്കണത്തില്‍നിന്ന് തിരിച്ചുപോവുകയും ചെയ്തു. മുവ്വായിരം ഖുറൈശി ഭടന്മാര് മദീനയെ ആക്രമിച്ച സന്ദര്‍ഭമായിരുന്നു അതെന്നതുതന്നെ ആ അവസരത്തിന്റെ സന്ദിഗ്ധത മനസ്സിലാക്കാന് മതിയായതാണ്. അവരെ പ്രതിരോധിക്കാന് പുറപ്പെട്ട നബി(സ)യുടെ കൂടെയുണ്ടായിരുന്നത് വെറും ആയിരം പേരായിരുന്നു. ഈ ആയിരത്തില്‍നിന്നാണ് ആ കപടന് മുന്നൂറു പേരെ അടര്‍ത്തിയെടുത്തത്. അങ്ങനെ തിരുമേനി(സ)ക്ക് കേവലം എഴുന്നൂറ് ഭടന്മാരുമായി മൂവായിരം ഭടന്‍മാരെ നേരിടേണ്ടിവന്നു. ഈ സംഭവത്തിനുശേഷം ഇയാള് കപടവിശ്വാസിതന്നെയാണെന്ന് മദീനയിലെ സാധാരണ മുസ്ലിംകള്‍ക്ക് ബോധ്യമായി. കാപട്യത്തില് അയാളുടെ പങ്കാളികളായ കൂട്ടുകാരും തിരിച്ചറിയപ്പെട്ടു. ഈ പരിതഃസ്ഥിതിയില് ഉഹുദ് യുദ്ധത്തിനുശേഷം വന്ന ആദ്യത്തെ ജുമുഅ ദിവസം പ്രവാചകന്റെ ഖുതുബക്കുമുമ്പായി ഈ മനുഷ്യന് തന്റെ പതിവ് പ്രഭാഷണത്തിനായി എഴുന്നേറ്റുനിന്നപ്പോള് ആളുകള് അയാളുടെ വസ്ത്രം പിടിച്ചുവലിച്ചുകൊണ്ട് പറഞ്ഞു: "ഇരിക്കവിടെ. അതൊന്നും പറയാനുള്ള യോഗ്യത നിനക്കില്ല.`` മദീനയില് ഇബ്നു ഉബയ്യ് പരസ്യമായി നിന്ദിക്കപ്പെട്ട ആദ്യ സന്ദര്‍ഭമായിരുന്നു അത്. ഇതില് വിരണ്ടു വിഷണ്ണനായ അയാള് ആളുകളെ ചാടിക്കടന്ന് പള്ളിയില്‍നിന്ന് ഇറങ്ങിപ്പോയി. പള്ളിയുടെ വാതില്‍ക്കലുണ്ടായിരുന്ന ചില അന്‍സാരികള് അയാളോട് പറഞ്ഞു: "എന്താണിച്ചെയ്യുന്നത്? നിങ്ങള് തിരിച്ചുചെന്ന് റസൂലി (സ)നോട് ക്ഷമാപണം ചെയ്യൂ.`` അയാള് ചൊടിച്ചുകൊണ്ടു പറഞ്ഞു: "എനിക്കയാളോട് ക്ഷമാപണം ചെയ്യാന് മനസ്സില്ല.``(ഇബ്നുഹിശാം ഭാ. 3, പേ. 111) പിന്നീട് ഹി. 4-ാം ആണ്ടില് ബനുന്നദീര് യുദ്ധം വന്നു. ഈ സന്ദര്‍ഭത്തില് ഇയാളും കൂട്ടുകാരും കൂടുതല് പരസ്യമായിട്ടാണ് ഇസ്ലാമിന്റെ ശത്രുക്കളെ പിന്തുണച്ചത്. ഒരുവശത്ത് നബി(സ)യും ആത്മത്യാഗികളായ ശിഷ്യന്മാരും ശത്രുക്കളെ നേരിടാന് ഒരുക്കങ്ങള് കൂട്ടുകയായിരുന്നു; മറുവശത്താകട്ടെ, ഈ കപടന്‍മാര് ശത്രുക്കളോട് ഉറച്ചുനില്‍ക്കാന് ആവശ്യപ്പെട്ടുകൊണ്ട് രഹസ്യ സന്ദേശങ്ങളയച്ചുകൊണ്ടിരിക്കുകയും. അവര് അറിയിച്ചു: "ഞങ്ങള് നിങ്ങളോടൊപ്പമുണ്ട്. നിങ്ങള്‍ക്ക് യുദ്ധം ചെയ്യേണ്ടിവന്നാല് ഞങ്ങള് നിങ്ങളെ സഹായിക്കും. നിങ്ങള് പുറത്താക്കപ്പെടുകയാണെങ്കില് നിങ്ങളോടൊപ്പം ഞങ്ങളും പുറത്തുപോരും.`` ഈ ഗൂഢാലോചന സൂറ ഹശ്റില് വ്യക്തമാക്കിയപോലെ, അല്ലാഹുതന്നെ പൊളിച്ചുകളഞ്ഞു. ഇബ്നു ഉബയ്യിന്റെയും കൂട്ടുകാരുടെയും മൂടുപടം ഇത്രയൊക്കെ വലിച്ചുകീറപ്പെട്ടിട്ടും റസൂല് തിരുമേനി അയാളോട് വിട്ടുവീഴ്ചാ നിലപാട് കൈക്കൊണ്ടതെന്തുകൊണ്ടാണ്? കാരണമിതാണ്: `കപടന്മാരുടെ വലിയൊരു സംഘം അയാളുടെ കൂടെയുണ്ടായിരുന്നു. ഔസിലെയും ഖസ്റജലെയും ധാരാളം പ്രമാണിമാര് അയാളെ പിന്തുണക്കുകയും ചെയ്തിരുന്നു. ഉഹുദ് യുദ്ധവേളയില് വ്യക്തമായതുപോലെ മദീനയിലെ ജനങ്ങളില് ചുരുങ്ങിയത് മൂന്നിലൊന്നെങ്കിലും അയാളുടെ കൂടെയുണ്ടായിരുന്നു. ഈ സാഹചര്യത്തില് ബാഹ്യശത്രുക്കളോട് പൊരുതുന്നതോടൊപ്പം ഈ ആഭ്യന്തര ശത്രുക്കളോടും സംഘട്ടനത്തിലേര്‍പ്പെടുക ഒരു നിലയ്ക്കും ഉചിതമായിരുന്നില്ല. അതുകൊണ്ടാണ് അയാളുടെ കാപട്യം നന്നായറിഞ്ഞിട്ടും കുറേ കാലത്തേക്ക് പ്രവാചകന് അയാളുടെ വിശ്വാസവാദം മുഖവിലക്കെടുത്തുകൊണ്ടുതന്നെ അയാളോട് പെരുമാറിയത്. കൂടാതെ, അവരാകട്ടെ പരസ്യമായി സത്യനിഷേധം കൈക്കൊണ്ട് വിശ്വാസികളോട് പോരിനിറങ്ങാനോ യുദ്ധരംഗത്ത് പരസ്യമായി ശത്രുക്കളെ സഹായിക്കാനോ മാത്രം ധീരരോ പ്രബലരോ ആയിരുന്നില്ലതാനും. പ്രത്യക്ഷത്തില് അയാള്‍ക്ക് ഒരു ഭദ്രമായ സംഘമുണ്ടായിരുന്നുവെങ്കിലും അതിന് ആന്തരികമായി, അല്ലാഹു സൂറ ഹശ്റില്(12-14 59:12 ) വരച്ചുകാണിച്ച ദൌര്‍ബല്യങ്ങളുണ്ടായിരുന്നു. അതുകൊണ്ട് മുസ്ലിംകളായി അഭിനയിക്കുന്നതുതന്നെയാണ് തങ്ങള്‍ക്ക് നല്ലതെന്ന് അവര് കരുതി. അവര് പള്ളിയില് വന്നുകൊണ്ടിരുന്നു. നമസ്കാരത്തില് പങ്കെടുത്തു. സകാത്തും കൊടുത്തിരുന്നു. യഥാര്‍ഥ മുസ്ലിംകള്‍ക്ക് പറയേണ്ടിവരാത്ത വലിയ വലിയ വര്‍ത്തമാനങ്ങളാണ് അവര് വിശ്വാസത്തെക്കുറിച്ച് തട്ടിവിട്ടിരുന്നത്. അവരുടെ കപടനീക്കങ്ങള്‍ക്ക് അവരുടെ പക്കല് ഒരായിരം വ്യാജ ന്യായങ്ങളുണ്ടായിരുന്നു. അതുവഴി അവര് സ്വന്തം ഗോത്രജരായ അന്‍സാരികളെ, തങ്ങള് അവരുടെ പക്ഷക്കാരാണെന്ന് ബോധ്യപ്പെടുത്തി പറ്റിക്കാന് ശ്രമിക്കുകയായിരുന്നു. ഈ സൂത്രത്തിലൂടെ അവര് അന്‍സാരി സാഹോദര്യവൃത്തത്തില്‍നിന്നകന്നുപോയാലുണ്ടാകുന്ന നഷ്ടങ്ങളില്‍നിന്ന് രക്ഷപ്പെട്ടു. നിര്‍ണായകഘട്ടങ്ങളില് ആ സാഹോദര്യവൃത്തത്തില് ഉള്‍പ്പെടുന്നതുവഴി കുഴപ്പങ്ങളുണ്ടാക്കാന് ലഭിക്കുന്ന അവസരങ്ങളെല്ലാം അവര് ഉപയോഗപ്പെടുത്തുകയും ചെയ്തു. ഈ കാരണങ്ങളാലാണ് അബ്ദുല്ലാഹിബ്നു ഉബയ്യിനും അയാളുടെ അനുയായികള്‍ക്കും ബനുല്‍മുസ്തലിഖ് യുദ്ധത്തില് റസൂല് തിരുമേനിയുടെ കൂടെ പോകാന് അവസരം കിട്ടിയത്. അന്നവര് മുസ്ലിംകളുടെ ഐക്യം ശിഥിലമാക്കുന്ന രണ്ടു മഹാ ഉപജാപം ഒരേസമയം നടത്തി. പക്ഷേ, വിശുദ്ധ ഖുര്‍ആനിന്റെ അധ്യാപനത്തിലൂടെയും റസൂല്‍തിരുമേനിയുടെ ശിഷ്യത്വത്തിലൂടെയും വിശ്വാസികള് നേടിയ ശിക്ഷണം ആ രണ്ടു ഉപജാപത്തെയും തക്കസമയത്തു തകര്‍ത്തുകളയുകയും കപടന്മാരെത്തന്നെ നിന്ദിതരാക്കുകയുമായിരുന്നു. അതിലൊന്ന് സൂറ അന്നൂറില് പരാമര്‍ശിച്ചുകഴിഞ്ഞ സംഭവമാണ്. ഈ സൂറയില് പരാമര്‍ശിക്കുന്നതാണ് രണ്ടാമത്തേത്. ബുഖാരി, മുസ്ലിം, അഹ്മദ്, നസാഇ, തിര്‍മിദി, ബൈഹഖി, ത്വബറാനി, ഇബ്നു മര്‍ദവൈഹി, അബ്ദുര്‍റസാഖ്, ഇബ്നു ജരീര് ത്വബരി, ഇബ്നു മസ്ഊദ്, മുഹമ്മദുബ്നു ഇസ്ഹാഖ് തുടങ്ങിയവര് ആ സംഭവം നിരവധി പരമ്പരകളിലൂടെ ഉദ്ധരിച്ചിട്ടുണ്ട്. ചില നിവേദനങ്ങളില്, അതു നടന്നത് ഏത് സംരംഭത്തിനിടയിലാണെന്ന് പറഞ്ഞിട്ടില്ല. ചിലതില് അത് തബൂക്ക് യുദ്ധത്തിലായിരുന്നുവെന്ന് പ്രസ്താവിക്കുന്നു. പക്ഷേ, ബനുല്‍മുസ്തലിഖ് യുദ്ധത്തിലാണ് ആ സംഭവം നടന്നതെന്ന കാര്യത്തില് യുദ്ധ ചരിത്രപണ്ഡിതന്മാര് ഏകോപിച്ചിരിക്കുന്നു. നിവേദനങ്ങളെ സമുച്ചയിച്ചാല് സംഭവം ഇപ്രകാരമായിരുന്നുവെന്ന് മനസ്സിലാക്കാം: ബനുല് മുസ്തലിഖിനെ തോല്‍പിച്ച ശേഷം മുസ്ലിം സൈന്യം മുറൈസിഅ് എന്ന കിണറിനടുത്തുള്ള ജനവാസക്രേന്ദത്തില്‍തന്നെ തങ്ങിയതായിരുന്നു. പെട്ടെന്ന് രണ്ടുപേര് തമ്മില് വെള്ളത്തെച്ചൊല്ലി കലഹമുണ്ടായി. അവരിലൊരാള് ഉമറി(റ)ന്റെ കുതിരക്കാരനായ ജഹ്ജാഹിബ്നു മസ്ഊദ് ഗിഫാരിയായിരുന്നു. ഖസ്റജ് ഗോത്രത്തിന്റെ സഖ്യഗോത്രമായ ജൂഹ്ന് ഗോത്രജനായ സിനാനുബ്നു വബറാ1*(വ്യത്യസ്ത നിവേദനങ്ങളില്, ഈ രണ്ടുപേരുടെയും പേരുകള് വ്യത്യസ്തമായിട്ടാണ് കാണുന്നത്. ഇബ്നു ഹിശാമിന്റെ നിവേദനമാണ് നാം ഇവിടെ സ്വീകരിക്കുന്നത്.)*യിരുന്നു അപരന്. വാക്കേറ്റം മൂത്ത് കൈയേറ്റത്തിലെത്തി. ജഹ്ജാഹ് സിനാനിനെ കാലുകൊണ്ട് ഒന്നു തട്ടി. തങ്ങളുടെ യമനീപാരമ്പര്യമനുസരിച്ച് അന്‍സാരികള് ഏറ്റവും വലിയ അപമാനമായി ഗണിച്ചിരുന്നതാണിത്. അതിനെത്തുടര്‍ന്ന് സിനാന് അന്‍സാരികളോട് സഹായമര്‍ഥിച്ചുകൊണ്ട് നിലവിളിച്ചു. ജഹ്ജാഹ് മുഹാജിറുകളോടും സഹായം തേടി. ഈ ബഹളം കേട്ട ഉടനെതന്നെ ഇബ്നു ഉബയ്യ് ഔസുകാരെയും ഖസ്റജുകാരെയും ഉത്തേജിപ്പിച്ചു തുടങ്ങി. `ഓടിവരിന്, നിങ്ങളുടെ സഖ്യകക്ഷിയെ സഹായിക്കുവിന്` എന്ന് അയാള് മുറവിളികൂട്ടി. മറുഭാഗത്ത് ഏതാനും മുഹാജിറുകളും ഓടിക്കൂടി. കാര്യം ഗുരുതരമായി. ഒരു ശത്രുവിനെ ഏകോപിച്ച് ചെറുത്തുതോല്‍പിച്ചശേഷം അവരുടെ നാട്ടില്‍നിന്ന് പുറപ്പെടുകപോലും ചെയ്തിട്ടില്ലാത്ത ആ സന്ദര്‍ഭത്തില് അവിടെ വെച്ചുതന്നെ അന്‍സാറുകളും മുഹാജിറുകളും തമ്മില് പോരുതുടങ്ങി. പക്ഷേ, ബഹളം കേട്ട് ഇറങ്ങിവന്ന നബി (സ)ചോദിച്ചു: "എന്താണീ ജാഹിലിയ്യാ മുറവിളി? നിങ്ങളും ജാഹിലിയ്യാ മുറവിളികളും തമ്മിലെന്തു ബന്ധം? നിര്‍ത്തുവിന് അത്. അത് വളരെ ദുര്‍ഗന്ധമുള്ളതാണ്.``2*(ഈ സന്ദര്‍ഭത്തില് തിരുമേനി(സ) പ്രസ്താവിച്ച സുപ്രധാനമായ ഒരു കാര്യമാണിത്. ഇസ്ലാമിന്റെ യഥാര്‍ഥ ചൈതന്യം ഗ്രഹിക്കുന്നതിന് ഇക്കാര്യം വ്യക്തമായി മനസ്സിലാക്കിയിരിക്കണം. കുഴപ്പത്തിനിടയില് ജനങ്ങളോട് സഹായം തേടേണ്ടിവന്നാല്, `മുസ്ലിംകളേ, വരുവിന്, ഞങ്ങളെ സഹായിക്കുവിന്` എന്നു വിളിച്ചുപറയുകയാണ് ഇസ്ലാമിന്റെ രീതി. അല്ലെങ്കില് `ജനങ്ങളേ, വരുവിന്, സഹായിക്കുവിന്` എന്നു വിളിക്കണം. ഓരോ കക്ഷിയും അവരവരുടെ ഗോത്രത്തെയോ സഖ്യകക്ഷികളെയോ വംശത്തെയോ വര്‍ണത്തെയോ ദേശത്തെയോ പേരുചൊല്ലി വിളിക്കുകയാണെങ്കില് അത് ജാഹിലിയ്യാ വിളിയാണ്. ആ വിളിക്ക് ഉത്തരം നല്‍കാന് വരുന്നവര് മര്‍ദകനാര് മര്‍ദിതനാര് എന്ന് നോക്കി സത്യത്തിനും നീതിക്കും അനുസൃതമായി മര്‍ദിതനെ സഹായിക്കുന്നതിനു പകരം സ്വന്തക്കാരനെ പിന്തുണക്കാനും സംരക്ഷിക്കുവാനും അന്ധമായി പ്രവര്‍ത്തിക്കുകയാണെങ്കില് അത് ലോകത്ത് കുഴപ്പം പരത്തുന്ന ജാഹിലിയ്യാ ചെയ്തിയാണ്. അതുകൊണ്ടാണ് റസൂല് തിരുമേനി അതിനെ നാറ്റമുള്ളതും കുറ്റകരവുമായ സംഗതിയായി വിശേഷിപ്പിച്ചതും, മുസ്ലിംകളും അതും തമ്മിലെന്തു ബന്ധമെന്ന് ചോദിച്ചതും. നിങ്ങള് ഇസ്ലാമില് അധിഷ്ഠിതമായ ഒറ്റ സമൂഹമായിരിക്കുന്നു. ഇനി നിങ്ങള് ഈ അന്‍സാരികളുടെയും മുഹാജിറുകളുടെയും പേരില് മുറവിളി കൂട്ടുന്നതിനെന്തര്‍ഥം? ഈ മുറവിളി കേട്ട് നിങ്ങളെങ്ങോട്ടാണ് ഓടുന്നത്? അല്ലാമാ സുഹൈല് `റൌസത്തുല്‍അംഫാലില്` എഴുതുന്നു: `ഒരു തര്‍ക്കത്തിലോ ശണ്ഠയിലോ ഒരുവന് ജാഹിലിയ്യത്തിന്റെ മുറവിളി ഉയര്‍ത്തുകയാണെങ്കില് അതൊരു ക്രിമിനല് കുറ്റമായിരിക്കുമെന്ന് ഇസ്ലാമിക പണ്ഡിതന്‍മാര് വിധിച്ചിരിക്കുന്നു. ഒരുവിഭാഗം പണ്ഡിതന്‍മാര് അതിന് അമ്പതടി ശിക്ഷ നിശ്ചയിച്ചിട്ടുണ്ട്. മറ്റൊരു വിഭാഗം പത്തടിയാണ് നിര്‍ദേശിച്ചിട്ടുള്ളത്. അതിന് സന്ദര്‍ഭോചിതമായ ശിക്ഷ നല്‍കണമെന്നാണ് മൂന്നാമതൊരു കൂട്ടരുടെ അഭിപ്രായം. ചിലപ്പോള് ശകാരവും താക്കീതും മതിയാകും. ചില സന്ദര്‍ഭങ്ങളില് ഇത്തരം മുറവിളിയുയര്‍ത്തുന്നവരെ തടവിലിടേണ്ടിവരും. കൂടുതല് ആപല്‍ക്കരമായ സാഹചര്യങ്ങളില് കുറ്റവാളിയെ ചാട്ടവാറിനു വിധേയനാക്കാം.)* ഇതുകേട്ടതോടെ ഇരുപക്ഷത്തുമുള്ള സജ്ജനങ്ങള് മുന്നോട്ടുവന്ന് പ്രശ്നം ഒത്തുതീര്‍പ്പാക്കി. സിനാന് ജഹ്ജാഹിന് മാപ്പുകൊടുത്തു സന്ധിയായി. അനന്തരം മനസ്സില് കാപട്യമുള്ളവരെല്ലാം അബ്ദുല്ലാഹിബ്നു ഉബയ്യിന്റെ ചുറ്റുംകൂടി. അവര് അയാളോടു പറഞ്ഞു: "ഇതുവരെ താങ്കളെക്കുറിച്ച് പ്രതീക്ഷകളുണ്ടായിരുന്നു. താങ്കള് പ്രതിരോധിക്കുകയും ചെയ്തിരുന്നു. പക്ഷേ, ഇപ്പോള് മനസ്സിലായി, താങ്കള് ഞങ്ങള്‍ക്കെതിരില് ഈ എരപ്പാളികളുടെ3*(മദീനയിലെ കപടവിശ്വാസികള്, മുസ്ലിംകളായി മദീനയിലെത്തിയവരെ പൊതുവില് വിളിച്ചിരുന്നത്, രോമക്കുപ്പായക്കാര് അല്ലെങ്കില് പരുക്കന് തുണിയുടുക്കുന്നവര് എന്നര്‍ഥമുള്ള `ജലാബീബ്` എന്നാണ്. വിപ്രവാസികളായ മുഹാജിറുകളെ നിന്ദിക്കുകയായിരുന്നു അതിന്റെ താല്‍പര്യം. നമ്മുടെ ഭാഷയിലെ `എരപ്പാളികള്` എന്ന പ്രയോഗമായിരിക്കും അതിനോട് ഏറെ സദൃശമായത്.)* സില്‍ബന്തിയായിരിക്കുന്നുവെന്ന്.`` ഇബ്നു ഉബ്ബയ് നേരത്തെത്തന്നെ രോഷാകുലനായിരുന്നു. ഇതുകേട്ട് കൂടുതല് ക്രുദ്ധനായ അയാള് പറഞ്ഞു: "ഇതൊക്കെ നിങ്ങള്‍തന്നെ വരുത്തിവെച്ചതാണ്. നിങ്ങളാണിവര്‍ക്ക് സ്വന്തം നാട്ടില് സ്ഥലംകൊടുത്തത്. സ്വന്തം ധനം അവര്‍ക്ക് വീതിച്ചുകൊടുത്തു. ഇപ്പോഴിവര് തടിച്ചുകൊഴുത്ത് നമുക്കു നേരെത്തന്നെ തിരിഞ്ഞിരിക്കുകയാണ്. നമ്മുടെയും ഈ ഖുറൈശി യാചകരുടെയും കാര്യത്തില് ഈ പഴഞ്ചൊല്ല് പുലര്‍ന്നിരിക്കുന്നു- `നിന്റെ പട്ടിയെ തീറ്റിപ്പോറ്റി തടിപ്പിച്ചാല് അതു നിന്നെത്തന്നെ കടിച്ചുകീറും. നീയതിനുനേരെ കൈവിലക്കിയാല് അത് തെണ്ടിപ്പോകുന്നത് കാണാം.` ദൈവത്താണ, മദീനയില് തിരിച്ചെത്തിയാല് നമ്മില് പ്രതാപികള് മ്ളേച്ഛരെ അവിടെനിന്ന് ആട്ടിപ്പായിക്കുകതന്നെ ചെയ്യും.`` സഭയില് യാദൃച്ഛികമായി സൈദുബ്നു അര്‍ഖമുമുണ്ടായിരുന്നു. അദ്ദേഹം അന്നൊരു ബാലനായിരുന്നു. ഈ വര്‍ത്തമാനങ്ങള് കേട്ട സൈദ് അത് തന്റെ പിതൃവ്യനോട് പറഞ്ഞു. പിതൃവ്യന് അന്‍സാരി തലവന്‍മാരിലൊരാളായിരുന്നു. അദ്ദേഹം ഉടനെ നബി(സ)യുടെ സന്നിധിയില് ചെന്നു സംഗതികളെല്ലാം ബോധിപ്പിച്ചു. തിരുമേനി സൈദിനെ വിളിപ്പിച്ച് നേരിട്ടന്വേഷിച്ചു. അദ്ദേഹം കേട്ടതെല്ലാം ആവര്‍ത്തിച്ചു.4*(ഇതില്‍നിന്ന് കര്‍മശാസ്ത്രപണ്ഡിതന്‍മാര് ഇങ്ങനെയൊരു നിയമം നിഷ്പാദിച്ചിരിക്കുന്നു. ഒരാളുടെ ദൂഷ്യങ്ങള് മറ്റൊരാളെ അറിയിക്കുന്നതില് മതപരമോ ധാര്‍മികമോ ആയ എന്തെങ്കിലും താല്‍പര്യമുണ്ടെങ്കില് അത് പരദൂഷണത്തിന്റെ നിര്‍വചനത്തില്‍പ്പെടുന്നില്ല. കുഴപ്പം ഉദ്ദേശിച്ചും ആളുകളെ തമ്മിലടിപ്പിക്കാന് വേണ്ടിയും പരദൂഷണം പറയുന്നതാണ് ശരീഅത്ത് നിരോധിച്ചിട്ടുള്ളത്.)* തിരുമേനി പറഞ്ഞു: "ഒരുപക്ഷേ, നിനക്ക് ഇബ്നു ഉബയ്യിനോട് വെറുപ്പുണ്ടായിരിക്കും. കേട്ടത് നീ തെറ്റിദ്ധരിച്ചതാവാനും മതി. ഇബ്നു ഉബയ്യ് അങ്ങനെ പറഞ്ഞതായി നിനക്ക് തോന്നിയതുമാവാമല്ലോ.`` പക്ഷേ, അയാള് അപ്രകാരംതന്നെ പറയുന്നതായി താന് ഉറപ്പായും കേട്ടിട്ടുണ്ടെന്ന് സൈദ് അല്ലാഹുവില് ആണയിട്ടു പറഞ്ഞു. തുടര്‍ന്ന് തിരുമേനി ഇബ്നു ഉബയ്യിനെ വിളിച്ചുവരുത്തി അന്വേഷിച്ചു. അയാള് നിസ്സങ്കോചം നിഷേധിക്കുകയാണ് ചെയ്തത്. താനൊരിക്കലും അപ്രകാരം പറഞ്ഞിട്ടില്ലെന്ന് അയാള് സത്യംചെയ്തു. അന്‍സാരികള് തിരുമേനിയോടു പറഞ്ഞു: "തിരുദൂതരേ, ഒരു ചെറുക്കന്റെ വര്‍ത്തമാനമാണല്ലോ. ഒരുപക്ഷേ, അവന് ഊഹിച്ചതാകും. ഇദ്ദേഹം ഞങ്ങളുടെ കാരണവരും നേതാവുമാണ്. ഇദ്ദേഹത്തിനെതിരെ അങ്ങ് ഒരു ചെറുക്കന്റെ വര്‍ത്തമാനം കാര്യമാക്കരുത്.`` ഗോത്രത്തിലെ കാര്യബോധമുള്ള മുതിര്‍ന്നവര് സൈദിനെ ആക്ഷേപിക്കുകയും ചെയ്തു. സൈദ് വിഷണ്ണനും ദുഃഖിതനുമായി സ്വസ്ഥാനത്ത് ഇരിപ്പായി. എന്നാല്, സൈദിനെയും ഇബ്നു ഉബയ്യിനെയും നന്നായറിയാമായിരുന്ന റസൂല് തിരുമേനിക്ക് വാസ്തവമെന്തെന്ന് മനസ്സിലായിരുന്നു. ഈ വിവരമറിഞ്ഞ ഉമര്(റ) തിരുമേനിയോട് അപേക്ഷിച്ചു: "അയാളെ വധിക്കാന് അങ്ങ് എനിക്കനുവാദം നല്‍കിയാലും. എന്നെ അതിനനുവദിക്കുന്നത് ഉചിതമല്ലെങ്കില് അന്‍സാരികളില്‍പെട്ട മുആദുബ്നു ജബലിനെയോ അബ്ബാദുബ്നു ബിശ്റിനെയോ സഅ്ദുബ്നു മുആദിനെയോ മുഹമ്മദുബ്നു മസ്ലമയെയോ അയാളെ കൊന്നുകളയാന് ചുമതലപ്പെടുത്തിയാലും.``5*(വിവിധ നിവേദനങ്ങളില്, ഉമര്(റ) പരാമര്‍ശിച്ച അന്‍സാരി പ്രമുഖരുടെ പേരുകള് വ്യത്യസ്തമായിട്ടാണ് കാണുന്നത്. ഉബയ്യിനെ ഒരു മുഹാജിറായ താന് വധിക്കുന്നത് കുഴപ്പം വളര്‍ത്താന് കാരണമാകുമെന്ന് തോന്നുന്നുവെങ്കില് ഏതെങ്കിലും ഒരന്‍സാരി പ്രമാണിയെത്തന്നെ ചുമതല ഏല്‍പിക്കണം എന്നായിരുന്നു ഉമറിന്റെ നിര്‍ദേശം.)* പക്ഷേ, തിരുമേനി പറഞ്ഞു: "അതുവേണ്ട, മുഹമ്മദ് അയാളുടെ കൂട്ടാളികളെത്തന്നെ കൊല്ലുന്നുവെന്ന് ആളുകള് പറയാനിടയാകും.`` അനന്തരം പ്രവാചകന് ഉടനെ പുറപ്പെടാന് ആജ്ഞാപിച്ചു. പ്രവാചകന്റെ പതിവനുസരിച്ച് അത് യാത്ര പുറപ്പെടുന്ന സമയമായിരുന്നില്ല. ജനം ക്ഷീണിച്ചവശരാകുന്നതുവരെ മുപ്പത് മണിക്കൂര് നിരന്തരം യാത്ര തുടര്‍ന്നു. പിന്നെ ഒരിടത്ത് താവളമടിച്ചു. പരിക്ഷീണരായ ആളുകള് നിലത്തു തല ചായ്ച്ചതും നിദ്രയിലാണ്ടുപോയി. മുറൈസിഇല് നടന്ന കാര്യങ്ങളുടെ സ്വാധീനം ജനമനസ്സുകളില്‍നിന്നു മാഞ്ഞുപോകുന്നതിനു വേണ്ടിയായിരുന്നു നബി(സ) ഇങ്ങനെ ചെയ്തത്. വഴിക്കുവെച്ച് ഒരന്‍സാരി നേതാവായ ഉസൈദുബ്നു ഹുദൈര് പ്രവാചകനെ അഭിമുഖീകരിച്ചുകൊണ്ടു പറഞ്ഞു: "തിരുദൂതരേ, യാത്രയ്ക്ക് ഉചിതമല്ലാത്ത ഒരു സമയത്താണല്ലോ ഇന്ന് അങ്ങ് പുറപ്പെടാന് കല്‍പിച്ചത്. ഇങ്ങനെയുള്ള സമയത്ത് അങ്ങ് യാത്ര തുടങ്ങാറില്ലല്ലോ?`` തിരുമേനി പ്രതിവചിച്ചു: `നിങ്ങളുടെ ആ ചങ്ങാതിയുണ്ടാക്കിയ കുഴപ്പം നിങ്ങളറിഞ്ഞില്ലേ?`\n`മദീനയിലെത്തിയാല് പ്രതാപികള് മ്ളേച്ഛരെ ആട്ടിപ്പുറത്താക്കുമെന്ന്.` `തിരുദൂതരേ, പ്രതാപി അങ്ങുതന്നെയാണ്. മ്ളേച്ഛന് അയാളും. അങ്ങേക്ക് എപ്പോള് വേണമെങ്കിലും അയാളെ ആട്ടിപ്പുറത്താക്കാന് കഴിയും. ക്രമേണ ഈ വാര്‍ത്ത അന്‍സാരികളിലെല്ലാം പ്രചരിച്ചു. അവരില് ഇബ്നു ഉബയ്യിനെതിരെ രോഷമുണര്‍ന്നു. റസൂലിന്റെ സന്നിധിയില് ചെന്ന് ക്ഷമാപണം ചെയ്യാന് ആളുകള് ഇബ്നു ഉബയ്യിനെ ഉപദേശിച്ചു. അയാള് ചൊടിച്ചുകൊണ്ട് അവര്‍ക്കു മറുപടി കൊടുത്തു: "നിങ്ങള് അയാളില് വിശ്വസിക്കണമെന്നു പറഞ്ഞു; ഞാന് വിശ്വസിച്ചു. നിങ്ങള് എന്റെ മുതല് സകാത്തു കൊടുക്കാന് പറഞ്ഞു; ഞാന് സകാത്തും കൊടുത്തു. ഇപ്പോള് ഞാന് മുഹമ്മദിനെ നമസ്കരിക്കണമെന്ന അപമാനവുമായി!`` ഈ സംസാരം വിശ്വാസികളായ അന്‍സാരികളില് അയാളോടുള്ള നീരസം കൂടുതല് വളര്‍ത്തി. എല്ലാവരും അയാളെ ആക്ഷേപിക്കാന് തുടങ്ങി. യാത്രാസംഘം മദീനയില് പ്രവേശിക്കാറായപ്പോള് അബ്ദുല്ലാഹിബ്നു ഉബയ്യിന്റെ, അബ്ദുല്ലാഹ് എന്നുതന്നെ പേരുള്ള പുത്രന് ഊരിയ വാളുമായി പിതാവിന്റെ മുമ്പില്‍ചെന്നു കൊണ്ട് പറഞ്ഞു: `അങ്ങ് പറഞ്ഞുവല്ലോ, മദീനയില് ചെന്നാല് പ്രതാപികള് നിന്ദിതരെ ആട്ടിപ്പുറത്താക്കുമെന്ന്. പ്രതാപം അങ്ങേയ്ക്കാണോ അതല്ല, അല്ലാഹുവിനും അവന്റെ ദൂതന്നുമാണോ എന്ന് ഇപ്പോഴറിയാം. അല്ലാഹുവാണ, റസൂല്(സ) തിരുമേനി അനുവാദമരുളുന്നതുവരെ അങ്ങേക്ക് മദീനയില് പ്രവേശിക്കാനാവില്ല.` ഇതുകേട്ട് ഇബ്നു ഉബയ്യ് ഇങ്ങനെ വിലപിച്ചു: `ഓ ഖസ്റജ് ഗോത്രമേ, ഇതൊന്നു നോക്കൂ! എന്റെ മകന്‍തന്നെ ഞാന് മദീനയില് കടക്കുന്നത് വിലക്കുന്നു!` ആളുകള് നബി(സ)യെ വിവരമറിയിച്ചു. തിരുമേനി പറഞ്ഞു: `അബ്ദുല്ലയോട് പറയൂ, അദ്ദേഹത്തിന്റെ പിതാവിനെ വീട്ടില് പ്രവേശിപ്പിക്കാന്.` അങ്ങനെ അബ്ദുല്ല പറഞ്ഞു: `തിരുമേനി കല്‍പിച്ചതിനാല് ഇനി അങ്ങേക്ക് കടക്കാം.` ഈ സന്ദര്‍ഭത്തില് നബി(സ) ഉമറി(റ)നോട് പറഞ്ഞു: `എങ്ങനെയുണ്ട് ഉമര്, ഇപ്പോള് എന്തു തോന്നുന്നു? നിങ്ങള് ആവശ്യപ്പെട്ട സമയത്ത് ഞാനയാളെ വധിക്കാന് അനുവദിച്ചിരുന്നുവെങ്കില് വമ്പിച്ച കുഴപ്പത്തിനിടയാകുമായിരുന്നു. ഇന്ന് ഞാനയാളെ വധിക്കാന് കല്‍പിച്ചാലും ഒരു കുഴപ്പവുമുണ്ടാവില്ല.` ഉമര്(റ) ബോധിപ്പിച്ചു: `അല്ലാഹുവാണ, ദൈവദൂതന്റെ വാക്ക് എന്റെ വാക്കിനെക്കാള് യുക്തിപൂര്‍ണമായിരുന്നുവെന്ന് ഇപ്പോള് എനിക്ക് മനസ്സിലായി.` *(ഇത് സുപ്രധാനമായ രണ്ടു ശറഈ പ്രശ്നങ്ങളിലേക്ക് വെളിച്ചം വീശുന്നു. ഒന്ന്, ഇബ്നു ഉബയ്യ് സ്വീകരിച്ച നിലപാട്. മുസ്ലിംസമൂഹത്തില് വാണുകൊണ്ട് ഒരാള് ഈ നിലപാട് കൈക്കൊണ്ടാല് അയാള് വധാര്‍ഹനാകുന്നു.. നിയമപരമായി വധാര്‍ഹനായ ഒരാളെ വധിക്കേണ്ടത് നിര്‍ബന്ധമല്ല എന്നതാണ് രണ്ടാമത്തെ സംഗതി. അത് തീരുമാനിക്കുന്നതിനുമുമ്പായി, അയാളെ വധിക്കുന്നത് കൂടുതല് വലിയ കുഴപ്പത്തിനിടയാക്കുമോ എന്ന് പരിശോധിക്കേണ്ടതാണ്. സാഹചര്യങ്ങളുടെ നേരെ കണ്ണടച്ചുകൊണ്ട് അന്ധമായി നിയമം പ്രയോഗിച്ചാല് ചിലപ്പോള് നിയമനടപടികൊണ്ട് ഉദ്ദേശിച്ചതിന് നേരെ വിപരീതമായ ഫലമായിരിക്കും ഉളവാകുക. ഈ നാശകാരിയായ കപടന്റെ കൂടെ കാര്യമായ രാഷ്ട്രീയ ശക്തിയുണ്ടെങ്കില് അയാളെ വധിച്ച് കൂടുതല് കുഴപ്പങ്ങള്‍ക്ക് അവസരം സൃഷ്ടിക്കുന്നതിനേക്കാള് നല്ലത്, അയാള്‍ക്ക് ബലമേകുന്ന ആ രാഷ്ട്രീയ ശക്തിയെ യുക്തിപൂര്‍വമായും ആസൂത്രിതമായും ഉന്‍മൂലനംചെയ്യുകയാണ്. അതുകൊണ്ടാണ് ഇബ്നു ഉബയ്യിനെ ശിക്ഷിക്കാന് കഴിവുണ്ടായിട്ടും നബി(സ) അയാളോട് മയത്തില് വര്‍ത്തിച്ചത്. അതുമൂലം രണ്ടുമൂന്ന് വര്‍ഷംകൊണ്ട് മദീനയില് കപടവിശ്വാസികളുടെ ശക്തി എന്നെന്നേക്കുമായി നിശ്ശേഷം തകര്‍ന്നുപോയി.)* ഇതാണ് ഈ സൂറയുടെ അവതരണപശ്ചാത്തലം. തിരുമേനി മദീനയില് തിരിച്ചെത്തിയ ശേഷമായിരിക്കണം, മിക്കവാറും ഈ സൂറ അവതരിച്ചത്.\n1-കപടവിശ്വാസികള് നിന്റെ അടുത്തുവന്നാല് അവര് പറയും: "തീര്‍ച്ചയായും അങ്ങ് അല്ലാഹുവിന്റെ ദൂതനാണെന്ന് ഞങ്ങള് സാക്ഷ്യം വഹിക്കുന്നു." അല്ലാഹുവിന്നറിയാം, നിശ്ചയമായും നീ അവന്റെ ദൂതനാണെന്ന്. കപടവിശ്വാസികള് കള്ളം പറയുന്നവരാണെന്ന് അല്ലാഹുവും സാക്ഷ്യം വഹിക്കുന്നു.\n2-അവര് തങ്ങളുടെ ശപഥങ്ങളെ പരിചയാക്കുകയാണ്. 1 അങ്ങനെ അവര് അല്ലാഹുവിന്റെ മാര്‍ഗത്തില്‍നിന്ന് ജനത്തെ തടയുന്നു. അവര് ചെയ്തുകൊണ്ടിരിക്കുന്നത് വളരെ നീചം തന്നെ.\n3-അവര് ആദ്യം വിശ്വസിക്കുകയും പിന്നെ അവിശ്വസിക്കുകയും ചെയ്തതിന്റെ ഫലമാണത്. അങ്ങനെ അവരുടെ ഹൃദയങ്ങള് മുദ്രവെക്കപ്പെട്ടിരിക്കുന്നു. അതിനാല് അവര്‍ക്കൊന്നും തിരിച്ചറിയാനാവുന്നില്ല.\n4-നീ അവരെ കണ്ടാല് അവരുടെ ആകാരം നിന്നെ വിസ്മയഭരിതനാക്കും. അവര് സംസാരിച്ചാലോ അവരുടെ വാക്കുകള് നീ കേട്ടിരുന്നുപോകും. ചാരിവെച്ച മരത്തടികള് പോലെയാണ് അവര്. എല്ലാ ഒച്ചയും തങ്ങള്‍ക്കെതിരാണെന്ന് അവര് കരുതുന്നു. അവര് തന്നെയാണ് ശത്രു. അവരെ സൂക്ഷിക്കുക. അല്ലാഹു അവരെ തുലക്കട്ടെ. എവിടേക്കാണവര് വഴിതെറ്റിപ്പോകുന്നത്?\n5-"വരിക, ദൈവദൂതന് നിങ്ങളുടെ പാപമോചനത്തിനായി പ്രാര്‍ഥിച്ചുകൊള്ളു"മെന്ന് പറഞ്ഞാല് അവര് തങ്ങളുടെ തല തിരിച്ചുകളയും. അഹങ്കാരപൂര്‍വം അവര് വരാന് വിസമ്മതിക്കുന്നതായി നിനക്കു കാണാം.\n6-നീ അവരുടെ പാപമോചനത്തിന് പ്രാര്‍ഥിക്കുന്നതും പ്രാര്‍ഥിക്കാതിരിക്കുന്നതും അവരെ സംബന്ധിച്ചേടത്തോളം സമമാണ്. അല്ലാഹു അവര്‍ക്ക് പൊറുത്തുകൊടുക്കുകയില്ല. അധര്‍മികളായ ജനത്തെ അല്ലാഹു നേര്‍വഴിയിലാക്കുകയില്ല; തീര്‍ച്ച.\n7-ദൈവദൂതന്റെ കൂടെയുള്ളവര്‍ക്ക്, അവരദ്ദേഹത്തെ വിട്ടുപിരിയും വരെ, നിങ്ങളൊന്നും ചെലവഴിക്കരുത് എന്ന് പറയുന്നവരാണല്ലോ അവര്. എന്നാല് ആകാശഭൂമികളുടെ ഖജനാവുകള് അല്ലാഹുവിന്റേതാണ്. പക്ഷേ, കപട വിശ്വാസികള് ഇത് മനസ്സിലാക്കുന്നില്ല.\n8-അവര് പറയുന്നു: "ഞങ്ങള് മദീനയില് തിരിച്ചെത്തിയാല് അവിടെ നിന്ന് പ്രതാപികള് പതിതരെ പുറംതള്ളുകതന്നെ ചെയ്യും." എന്നാല് പ്രതാപമൊക്കെയും അല്ലാഹുവിനും അവന്റെ ദൂതന്നും സത്യവിശ്വാസികള്‍ക്കുമാണ്. പക്ഷേ, കപടവിശ്വാസികള് അതറിയുന്നില്ല.\n9-വിശ്വസിച്ചവരേ, നിങ്ങളുടെ സമ്പത്തും സന്താനങ്ങളും ദൈവചിന്തയില്‍നിന്ന് നിങ്ങളെ അശ്രദ്ധരാക്കാതിരിക്കട്ടെ. ആര് അങ്ങനെ ചെയ്യുന്നുവോ, അവരത്രെ നഷ്ടം പറ്റിയവര്.\n10-മരണം വന്നെത്തും മുമ്പേ നിങ്ങളോരോരുത്തരും നാം നല്‍കിയ വിഭവങ്ങളില്‍നിന്ന് ചെലവഴിക്കുക. അപ്പോഴ 2വന് പറയും: എന്റെ നാഥാ, അടുത്ത ഒരവധി വരെ എനിക്ക് സമയം നീട്ടിത്തരാത്തതെന്ത്? എങ്കില് ഞാന് ദാനം നല്‍കാം; സജ്ജനങ്ങളിലുള്‍പ്പെട്ടവനാകാം.\n11-അവധി ആസന്നമായാല് പിന്നെ അല്ലാഹു ആര്‍ക്കും അത് നീട്ടിക്കൊടുക്കുകയില്ല. നിങ്ങള് ചെയ്യുന്നതൊക്കെയും നന്നായറിയുന്നവനാണ് അല്ലാഹു.\nഅദ്ധ്യായം> 063 അല്‍മുനാഫിഖൂന്


”ഇന്നലെ രാവിലെന് മാറത്തുറങ്ങിയ പൊന്മണി പൂങ്കുയിലെവിടെ…. ” – malabarinews.com\n”ഇന്നലെ രാവിലെന് മാറത്തുറങ്ങിയ പൊന്മണി പൂങ്കുയിലെവിടെ…. ”\nPosted on September 17, 2019 September 18, 2019 by newsmal\nകാലം കുറച്ച് പഴയതാണ്.\nനാടന് പാട്ടുകളുടെ ഈണവും ഗ്രാമഭാഷയുടെ ചാരുതയും ചേര്‍ന്ന ചലച്ചിത്ര ഗാനങ്ങള് മുഴുവന് മലയാളിയുടെയും സംഗീത ബോധമായ് ഉയര്‍ന്നു വരുന്ന സമയം. സാമുദായികവും പ്രാദേശികവും മതാത്മകവുമൊക്കെയായി പല ധാരകളില് ചിതറിക്കിടന്ന പാട്ടുപാടല് രീതികളുടെ തീണ്ടാപ്പാട് അകലങ്ങള്‍ക്കിടയില് നിന്ന് കേരളത്തിനൊരു ഗാനഭാവുകത്വത്തെ സാദ്ധ്യമാക്കിയ നവോത്ഥാനം കൂടിയാണ് ചലച്ചിത്രഗാനങ്ങള്. ആകാശവാണിയുടെ പ്രചാരവും ഉച്ചഭാഷിണിയെന്ന സാങ്കേതിക വിദ്യയും ഈ ഭാവുകത്വത്തിന് വലിയ ബഹുജന പിന്തുണനല്‍കി. ( ആഖ്യാനത്തിലെ ഗ്രാമസാരള്യവുംജനകീയതയും അത് വളരെ വേഗം കൈവെടിഞ്ഞുവെന്നത് വേറെ കാര്യം.) ‘കായലരികത്ത് ‘ തുടങ്ങിയ ഗാനങ്ങളിലൂടെ ഈ നവോത്ഥാനത്തിന്റെ അഗ്രഗാമിയായ കെ.രാഘവന് മാസ്റ്റര് തന്റെ നാടായ തലശ്ശേരി അങ്ങാടിയില് വച്ച് ഒരു ചെറുപ്പക്കാരനെ കാണുന്നു. ഒരു ചുമട്ടുതൊഴിലാളി. കുടുംബഭാരത്തിന്റെ ഇറക്കി വയ്ക്കാനാവാത്ത ചുമടുമായി നില്‍ക്കുന്നൊരു കൗമാരം. രാഘവന് മാസ്റ്ററുടെ ശ്രദ്ധ പതിഞ്ഞത് അതിലൊന്നുമല്ല. അങ്ങാടിയില് ചുമടെടുത്ത് തളരുന്ന തന്റെ സഖാക്കളെ ആ ചെറുപ്പക്കാരന് പാടിക്കേള്‍പ്പിച്ച പാട്ടുകളിലാണ്. മൗലികമായ ഒരു പ്രതിഭയുടെ മിന്നലാട്ടങ്ങളും ആ ഇടനെഞ്ചിലെ പാട്ടുറവുകളും രാഘവന് മാസ്റ്റര് മനസ്സിലാക്കി.\nസംഗീത ലോകത്ത് അദ്ദേഹത്തിന്റെ വിലാസം വടകരയുടേതാണ്. വടകര കുഞ്ഞിമൂസ എന്ന് നാമദ്ദേഹത്തെ വിളിച്ചു. തന്റെ സംഗീത വിശേഷങ്ങളറിയാന് തേടിയെത്തിയ മുഴുവന് മനുഷ്യരോടും സ്‌നേഹനിര്‍ഭരമായി മൂസാക്ക രാഘവന് മാസ്റ്ററെ അടയാളപ്പെടുത്തുമായിരുന്നു. ആരാധകരുടെ ആകാശത്ത് താരമായിരിക്കുമ്പോഴും വടകരയുടെ മണ്ണില് ചവിട്ടി നടന്നു മൂസാക്ക. ന്യൂ ഇന്ത്യ ഹോട്ടലിനടുത്തെ വൈകുന്നേരക്കൂട്ടായ്മകളിലെ സാന്നിദ്ധ്യം അദ്ദേഹത്തിന്റെ ദിനചര്യകളിലൊന്നായിരുന്നു.\n‘മൂസാക്കാ… താങ്കള് നടന്നതു കൊണ്ട് കൂടിയാണ് ഞങ്ങളുടെ തെരുവുകള്‍ക്ക് ആത്മീയ വിശുദ്ധിയുടെ , മെഹ്ഫില് സന്ധ്യകളുടെ അപൂര്‍വ്വ ചാരുത കൈവന്നത്.’\nമാപ്പിളപ്പാട്ടുകള് മാത്രമല്ല , അനേകം ലളിതഗാനങ്ങള്, ഭാസ്‌കരന്, പി കുഞ്ഞിരാമന്‍നായര്, അക്കിത്തം, വി ടി കുമാരന്, പി ടി അബ്ദുറഹിമാന്, എസ് വി ഉസ്മാന് തുടങ്ങിയവരുടെ എണ്ണമറ്റ രചനകള്‍ക്ക് കുഞ്ഞിമൂസ സംഗീതം പകര്‍ന്നു. വൈവിദ്ധ്യ പൂര്‍ണ്ണമായിരുന്നു ആ സംഗീതജീവിതം.\nവടകര വി ഫെസ്റ്റില് കുഞ്ഞിമൂസ്സാക്കയെ ആദരിക്കുന്ന ഒരു ചടങ്ങില് കാണിക്കാനുള്ള വീഡിയോ നിര്‍മ്മാണമാണ് അദ്ദേഹത്തിന്റെ വീട്ടില് ഞങ്ങളെ എത്തിച്ചത്. വിറയാര്‍ന്ന സ്വരത്തില് , വിനയത്തോടെ പിന്നിട്ട കാലത്തെ ഓര്‍ത്തും പറഞ്ഞും പാടിയും ഇരിക്കുന്ന കുഞ്ഞിമൂസാക്ക. ജാലകത്തിന്റെ അഴികള്‍ക്കിടയിലൂടെ ഞങ്ങളെ ആശ്ലേഷിക്കുന്ന വെളിച്ചത്തിന്റെ വിരലുകള്. അദ്ദേഹം കൊളുത്തിക്കൊടുത്ത\n‘ഖല്‍ബാണ് ഫാത്തിമ’ എന്ന ഗാനം കൊണ്ട് മാപ്പിളപ്പാട്ടിലെ താരമായ് ഉയര്‍ന്ന താജുദ്ദീന് വടകര. ധന്യമായിരുന്നു ആ വൈകുന്നേരം.\nപാതിയടഞ്ഞ കണ്ണുകളില് മണ്‍മറഞ്ഞൊരു കാലത്തെ ഓര്‍ത്തെടുത്ത് അദ്ദേഹം ഞങ്ങള്‍ക്കായി പാടി.\n‘ഇന്നലെ രാവിലെന് മാറത്തുറങ്ങിയ\nപൊന്മണി പൂങ്കുയിലെവിടെ.. ”\nഏകാന്ത രാത്രികളെ രാഗാര്‍ദ്രമാക്കിയ ഞങ്ങളുടെ പ്രിയപ്പെട്ട പൂങ്കുയില് പാട്ടുനിര്‍ത്തിയിരിക്കുന്നു. കൂടുപേക്ഷിച്ചിരുക്കുന്നു. പള്ളിക്കാട്ടിലെ മീസാന് കല്ലിനടിയിലെ മണ്ണില് ഉടലും ആയിരക്കണക്കായ ആസ്വാദകരുടെ ഓര്‍മ്മകളില് ഉയിരും നല്‍കി പടിയിറങ്ങുന്ന കുഞ്ഞിമൂസാക്കക്ക് അഭിവാദ്യങ്ങള്.\nPrevious PostPrevious പ്രശസ്ത മാപ്പിള ഗായകന് കുഞ്ഞിമൂസ അന്തരിച്ചു\nNext PostNext നാടുകാണി ചുരം വഴി ചെറുവാഹനങ്ങള് യാത്ര തുടങ്ങി


'സോഷ്യലിസത്തിന് അര്‍ത്ഥം നഷ്ടപ്പെട്ടിരിക്കുന്നു;' ഭരണഘടനയുടെ ആമുഖം ഭേദഗതി ചെയ്യാനുള്ള ബില്ലിനെക്കുറിച്ച് Alphons Kannanthanam | Alphons Kannanthanam on the Bill to Amend the Preamble of the Constitution – News18 Malayalam\nകേരളത്തില് നിന്നുള്ള രാഷ്ട്രീയ നേതാവും മുന് കേന്ദ്ര സാംസ്‌കാരിക ടൂറിസം സഹമന്ത്രിയുമായ അല്‍ഫോണ്‍സ് കണ്ണന്താനം നല്‍കിയ അഭിമുഖത്തിന്റെ പ്രസക്ത ഭാഗങ്ങള്\nLast Updated : December 07, 2021, 13:53 IST\nഭരണഘടനയുടെ ആമുഖം (Preamble to the Constitution) ഭേദഗതി (Amendment) ചെയ്യുന്നതിനുള്ള സ്വകാര്യ ബില് അവതരിപ്പിക്കുന്നതിന് അനുവാദം നല്‍കുന്നത് സംബന്ധിച്ച തീരുമാനം പാര്‍ലമെന്റിലെ (Parliament) പ്രതിപക്ഷ അംഗങ്ങളുടെ പ്രതിഷേധത്തെ തുടര്‍ന്ന് മറ്റൊരു ദിവസത്തേക്ക് മാറ്റിവെക്കുന്നതായി ഡിസംബർ3ന് രാജ്യസഭാ ഡെപ്യൂട്ടി ചെയര്‍മാന് ഹരിവംശ് നാരായണ് സിംഗ് അറിയിച്ചിരുന്നു.\nരാജ്യസഭയില് ഭാരതീയ ജനതാ പാര്‍ട്ടി (BJP) നേതാവ് കെജെ അല്‍ഫോണ്‍സ് ആണ് ഭരണഘടനാ ഭേദഗതി ബില്, 2021 അവതരിപ്പിക്കാന് അനുമതി തേടിയത്. ഭരണഘടനയുടെ ആമുഖത്തിലെ 'സോഷ്യലിസ്റ്റ്' (Socialist) എന്ന പദം നീക്കി പകരം 'ഇക്വിറ്റബിൾ' (Equitable) എന്ന വാക്ക് ഉപയോഗിക്കണം എന്നതാണ് ആവശ്യം. ഇതിന് പുറമെ മറ്റ് ചില മാറ്റങ്ങള് കൂടി ബില് നിര്‍ദ്ദേശിക്കുന്നുണ്ട്.\nഭരണഘടനയുടെ ആമുഖത്തിലെ 'പദവിയിലും അവസരത്തിലുമുള്ള സമത്വം' എന്ന ഭാഗം 'പദവിയുടെയും ജനിക്കാനും ഭക്ഷണം കഴിക്കാനും വിദ്യാഭ്യാസം നേടാനും ജോലി നേടാനും മാന്യമായി പരിഗണിക്കപ്പെടാനുമുള്ള അവസരങ്ങളുടെയും തുല്യത' എന്നാക്കി മാറ്റാനും ബില് നിര്‍ദ്ദേശിക്കുന്നു. ആമുഖത്തിന്റെ ലക്ഷ്യങ്ങളില് വിവര സാങ്കേതികവിദ്യ പ്രാപ്യമാവുക എന്നത് കൂടി ചേര്‍ക്കണമെന്നും ബില് നിര്‍ദ്ദേശിക്കുന്നുണ്ട്.\nരാജ്യത്തെ ഏറ്റവും താഴെ തട്ടിലുള്ള ജനങ്ങളെ ശാക്തീകരിക്കാന് ലക്ഷ്യമിട്ടുള്ള പ്രധാനമന്ത്രി നരേന്ദ്രമോദിയുടെ പ്രവര്‍ത്തനത്തിന് അനുസൃതമാണ് ബില്ലെന്നും അതിന് അനുമതി വേണമെന്നും അല്‍ഫോണ്‍സ് കണ്ണന്താനം വാദിക്കുന്നു. അതുകൊണ്ടാണ് 'റഷ്യന് സോഷ്യലിസ്റ്റ് കാലഘട്ടത്തിന്റെ രാഷ്ട്രീയ അര്‍ത്ഥങ്ങള്' ഉള്‍ക്കൊള്ളുന്ന 'സോഷ്യലിസ്റ്റ്' എന്ന വാക്ക് ആമുഖത്തില് നിന്ന് നീക്കം ചെയ്യണം എന്നാവശ്യപ്പെടുന്നതെന്നുംഅദ്ദേഹം പറഞ്ഞു.\nകേരളത്തില് നിന്നുള്ള രാഷ്ട്രീയ നേതാവും മുന് കേന്ദ്ര സാംസ്‌കാരിക ടൂറിസം സഹമന്ത്രിയുമായ അല്‍ഫോണ്‍സ് കണ്ണന്താനം നല്‍കിയ അഭിമുഖത്തിന്റെ പ്രസക്ത ഭാഗങ്ങള് :\nഭരണഘടനയുടെ ആമുഖം ഭേദഗതി ചെയ്യുന്നതിനുള്ള ഒരു ബില് ആവശ്യമാണെന്ന്നിങ്ങള്‍ക്ക് തോന്നാനുള്ള കാരണം എന്താണ് ?\nഇതിലെ ചില വാക്കുകള് റഷ്യന് മോഡൽ സോഷ്യലിസ്റ്റ് കാലഘട്ടത്തിന്റെ പ്രത്യയശാസ്ത്ര മുദ്രാവാക്യങ്ങള് മാത്രമാണ്. ഉദാഹരണത്തിന് 'സോഷ്യലിസം' എന്ന വാക്ക് എടുത്താല്, അതിന്റെ അര്‍ത്ഥം ഇപ്പോള് ഏറെക്കുറെ നഷ്ടപ്പെട്ടു കഴിഞ്ഞതായി കാണാം. മാത്രമല്ല അത് ഇപ്പോള് ഒരു രാഷ്ട്രീയ പ്രസ്ഥാനവുമായി ബന്ധപ്പെട്ട പദമാണ്. അതുകൊണ്ട് കൂടുതല് ഉചിതം 'സമത്വം' (Equitable) എന്ന വാക്ക് ആയിരിക്കുമെന്ന് ഞാന് കരുതുന്നു.\n'ഇക്വിറ്റബിൾ' എന്ന വാക്കിന് കൂടുതല് അര്‍ത്ഥ തലങ്ങളുണ്ട്. പ്രത്യയശാസ്ത്ര ഭാരമുള്ള ഒരു പദമല്ല ഇത്. പക്ഷേ ഇതിലൂടെ മറ്റു പലതും അർത്ഥമാക്കുന്നു. ഇന്ത്യയിലെ വിഭവങ്ങളുടെ അവകാശം, വികസനത്തിന്റെ ഫലങ്ങളുടെ അവകാശം എന്നിവയെല്ലാം പങ്കുവെയ്ക്കപ്പെടണം. അതിനാല് ഈ വാക്ക് കൂടുതല് പ്രായോഗികമായതും രാഷ്ട്രീയേതരവുമായ ഒന്നാണ്. അതുകൊണ്ടാണ് ഞാന് ആ വാക്ക് നിര്‍ദ്ദേശിച്ചത്.\nആമുഖത്തിൽസമത്വത്തെക്കുറിച്ചുള്ള മറ്റ് വാക്കുകള് മാറ്റാനും ബില് ആവശ്യപ്പെടുന്നുണ്ടോ? എന്തുകൊണ്ട്?\nആമുഖത്തിലെ 'പദവിയിലും അവസരത്തിലുമുള്ള സമത്വം' എന്ന ഭാഗം 'പദവിയുടെയും ജനിക്കാനും ഭക്ഷണം കഴിക്കാനും വിദ്യാഭ്യാസം നേടാനും ജോലി നേടാനും മാന്യമായി പരിഗണിക്കപ്പെടാനുമുള്ള അവസരങ്ങളുടെയും തുല്യത' എന്നാക്കി മാറ്റണമെന്ന നിർദ്ദേശം ഞാൻ ബില്ലിലൂടെ മുന്നോട്ട് വെക്കുന്നു. ഒരു സാധാരണക്കാരനെ സംബന്ധിച്ചിടത്തോളം പദവിയിലും അവസരത്തിലുമുള്ള സമത്വം എന്നതിലൂടെ എന്താണ് അര്‍ത്ഥമാക്കുന്നത്? ജനിക്കാനുള്ള അവകാശം, പഠിക്കാനുള്ള അവകാശം, ജോലി നേടാനുള്ള അവകാശം, അന്തസ്സോടെ ജീവിക്കാനുള്ള അവകാശം എന്നൊക്കെയാണ് ഞാനിതിനെ നിർവചിക്കുന്നത്. ഇത് വിശദീകരിക്കുക മാത്രമാണ് ഞാൻ ചെയ്തത്. അല്ലാത്തപക്ഷം, മിക്ക ആളുകള്‍ക്കും ഇത് ഒരു ശൂന്യ പദമായി തുടരും. വിദ്യാഭ്യാസം, ആരോഗ്യം, ജോലി എന്നിവയ്ക്കുള്ള അവകാശം എല്ലാവര്‍ക്കും ഉണ്ടായിരിക്കണമെന്ന് ഞാന് ആവശ്യപ്പെടുമ്പോൾ അതില് എന്താണ് തെറ്റ്? 'പദവിയിലും അവസരത്തിലുമുള്ള സമത്വം' എന്നതിനെവിപുലീകരിക്കുക മാത്രമാണ് ഞാന് ചെയ്യുന്നത്.\n'വ്യക്തിയുടെ അന്തസ്സും രാഷ്ട്രത്തിന്റെ ഐക്യവും അഖണ്ഡതയും ഉറപ്പു നല്‍കുന്ന സാഹോദര്യം' എന്ന വാക്കുകള്‍ക്ക് പകരമായി 'വ്യക്തിയുടെയും സമൂഹത്തിന്റെയുംഅന്തസ്സും രാഷ്ട്രത്തിന്റെ ഐക്യവും അഖണ്ഡതയും ഉറപ്പു നല്‍കുന്ന സാഹോദര്യം. ഉയര്‍ന്ന മൊത്ത ഗാര്‍ഹിക സന്തോഷം ഉറപ്പാക്കുന്ന സന്തോഷം' എന്ന് ഉപയോഗിക്കണം എന്നാണ് ബില്ലില് നിര്‍ദ്ദേശിക്കുന്നത്.\nഇന്ത്യ അതിന്റെ ഗ്രാമങ്ങളിലാണ് ജീവിക്കുന്നത്. ഗ്രാമങ്ങളും പഞ്ചായത്തുകളും പ്രാദേശിക സമൂഹങ്ങളും നമുക്ക് വളരെ പ്രധാനമാണ്. അതിനാൽ, രാഷ്ട്രത്തിന്റെ മാത്രമല്ല, സമൂഹത്തിന്റെയും അന്തസ്സ് സംരക്ഷിക്കപ്പെടണമെന്ന് ഞാന് കൂട്ടിച്ചേര്‍ത്തു. 'സന്തോഷം' എന്ന അവസാന വാക്ക് ഭൂട്ടാനില് നിന്ന് കടമെടുത്തതാണ്, അവിടെ നിന്നാണ് മൊത്ത ഗാര്‍ഹിക സന്തോഷം എന്ന ആശയം ലഭിച്ചത്. സന്തോഷത്തോടെയിരിക്കാനും ഈ രാഷ്ട്രത്തിന്അവകാശമുണ്ടെന്ന് ആമുഖത്തില് ചേര്‍ക്കാന് ഞാന് ആഗ്രഹിക്കുന്നു.\nആമുഖത്തിലെ ഭേദഗതി ഭരണഘടനയുടെ വിശ്വാസ സംഹിതകള്‍ക്ക് നേരെയുള്ള ആക്രമണമാണെന്നാണ് ആര്‍ജെഡി എംപി മനോജ് ഝാ പറഞ്ഞത്. എന്താണ് ഇതേക്കുറിച്ച് പറയാനുള്ളത്?\nതീര്‍ച്ചയായും, ഞാന് ഭരണഘടന ഭേദഗതി ചെയ്യാനാണ് ശ്രമിക്കുന്നത്. നിങ്ങള്‍ക്ക് ഭരണഘടന ഭേദഗതി ചെയ്യാമെങ്കിൽ എന്തുകൊണ്ട് ആമുഖം ഭേദഗതി ചെയ്യാന് കഴിയില്ല? ഭേദഗതിയെ എതിര്‍ക്കുന്നവരില് ഭൂരിഭാഗവും എന്റെ ബില് വായിച്ചിട്ടില്ല.\nപ്രധാനമന്ത്രി മോദി ഉള്‍പ്പെടെയുള്ള നിങ്ങളുടെ പാര്‍ട്ടി നേതൃത്വം ഇതിന്റെ ഭാഗമാണോ ?\nആറു മാസം മുമ്പ് ഈ ബില്ലിനെ സംബന്ധിച്ച നോട്ടീസ് ഞാന് നല്‍കിയിരുന്നു. ഞങ്ങള് ചെയ്യുന്നതെല്ലാം പ്രധാനമന്ത്രി രാജ്യത്തിന് വേണ്ടി ചെയ്ത കാര്യങ്ങളോട് ചേർന്നു നിൽക്കുന്നവയാണ്. ഉദാഹരണത്തിന്, വികസനത്തിന്റെ നേട്ടങ്ങള് പാവപ്പെട്ടവര്‍ക്കും ലഭിക്കുന്നുവെന്ന് അദ്ദേഹം ഉറപ്പുവരുത്തുന്നുണ്ട്. അതിനാല്, ബില്ലില് ഞാന് നിര്‍ദ്ദേശിച്ചതെല്ലാം ഏറ്റവും താഴ്ന്ന തലത്തില് ജനങ്ങളെ ശാക്തീകരിക്കാന് പ്രധാനമന്ത്രി ചെയ്ത കാര്യങ്ങളുമായി പൊരുത്തപ്പെടുന്നതാണ്.\nബില്ലിന്റെ ഭാവി എന്തായിരിക്കുമെന്നാണ് കരുതുന്നത് ?\nഒരു സ്വകാര്യ അംഗത്തിന്റെ ബില് പാര്‍ലമെന്റില് അപൂര്‍വ്വമായി മാത്രമേ പാസാകാറുള്ളൂ എന്ന് നമുക്കറിയാം. ഒരു സുപ്രധാന വിഷയത്തില് ഞങ്ങള് രാജ്യത്തിന്റെയും പാര്‍ലമെന്റിന്റെയും ശ്രദ്ധ ആകര്‍ഷിച്ചു എന്നതാണ് ഇതിന്റെ നല്ല വശം. ബില് പാസ്സാകുമെന്ന് ഞാന് പ്രതീക്ഷിക്കുന്നു. പക്ഷേ, ചര്‍ച്ചകള് മാത്രമാണ് നടക്കുന്നത് എങ്കില് പോലും ഞങ്ങള്‍ക്ക് കുഴപ്പമില്ല. ഇത് പാസാക്കണോ വേണ്ടയോ എന്നത് സംബന്ധിച്ച് തീരുമാനം എടുക്കേണ്ടത് സര്‍ക്കാരാണ്. പ്രധാനമന്ത്രി നരേന്ദ്ര മോദിയുടെ പ്രവര്‍ത്തനങ്ങളോട് ചേർന്നു നിൽക്കുന്നതാണ്ബില്.\nFirst published: December 07, 2021, 13:52 IST\nAlphons kannanthanamconstitutionRajya Sabha


വോട്ടർപട്ടികയിലെ വിവരങ്ങൾ പരിശോധന നടത്തുവാനും തെറ്റുകൾ ഉണ്ടെങ്കിൽ തിരുത്തുവാനുമായി തിരഞ്ഞെടുപ്പ് കമ്മിഷൻ സൗകര്യങ്ങൾ ഒരുക്കുന്നു.. - The Kerala Online\nPosted on September 24, 2019 September 24, 2019 Author Chief Editor\tComments Off on വോട്ടർപട്ടികയിലെ വിവരങ്ങൾ പരിശോധന നടത്തുവാനും തെറ്റുകൾ ഉണ്ടെങ്കിൽ തിരുത്തുവാനുമായി തിരഞ്ഞെടുപ്പ് കമ്മിഷൻ സൗകര്യങ്ങൾ ഒരുക്കുന്നു..\nവോട്ടർപട്ടികയിലെ വിവരങ്ങൾ പരിശോധന നടത്തുവാനും തെറ്റുകൾ ഉണ്ടെങ്കിൽ തിരുത്തുവാനുമായി തിരഞ്ഞെടുപ്പ് കമ്മിഷൻ Electoral Verification programme (EVP) നടത്തുന്നു.\n15.10.2019 ന് മുൻപായി nvsp.in വെബ്സൈറ്റിലൂടെ\n1. nvsp.in എന്ന വെബ്സൈറ്റ് ഓപ്പൺ ചെയ്യുക\n2. Electoral Verification programme (EVP) എന്ന ലിങ്കിൽ ക്ലിക്ക് ചെയ്യുക.\n3. ഒരു user account രജിസ്റ്റർ ചെയ്യുക. അതിനായി Mobile number നൽകി അതിൽ ലഭിക്കുന്ന OTP നൽകുക. ശേഷം തിരിച്ചറിയൽ കാർഡ് നമ്പർ, പേര്, ഇമെയിൽ ഐഡി, പാസ്സ്‌വേർഡ് എന്നിവ നൽകുക.\n4. അക്കൗണ്ടിൽ ലോഗിൻ ചെയ്യുക. EVP link ക്ലിക്ക്.\n5. Click – Verify Self Details > view details.\n6. ഫോട്ടോ ഉൾപ്പെടെ പട്ടികയിലെ എല്ലാ വിവരങ്ങളും ലിസ്റ്റ് ചെയ്യുന്നതാണ്. തെറ്റില്ലെങ്കിൽ Is information displayed above is correct എന്നതിൽ ക്ലിക്ക് ചെയ്തു list ചെയ്യുന്ന ഏതെങ്കിലും ഒരു രേഖ upload ചെയ്യുക.\n7. തിരുത്തലുകൾ ആവശ്യമെങ്കിൽ information displayed needs correction എന്നതിൽ ക്ലിക്ക് ചെയ്ത് ആവശ്യമായ ഫീൽഡ് സെലക്ട് ചെയ്ത് ശരിയായ വിവരങ്ങൾ നൽകി രേഖ അപ്‌ലോഡ് ചെയ്യുക.\n8. ശേഷം കുടുംബത്തിലെ മറ്റു അംഗങ്ങളുടെയും വിവരങ്ങൾ വെരിഫിക്കേഷൻ നടത്താവുന്നതാണ്.\n9. Family Listing & Authentication സെലക്ട് ചെയ്ത് അതിൽ family listing ക്ലിക്ക് ചെയ്യുക. ശേഷം Self details family member ആയി add ചെയ്യാം.\n10. മറ്റംഗങ്ങളുടെയും EPIC number നൽകി family member ആയി add ചെയ്യുക.\n11. താമസം മാറിയവരോ മരണപ്പെട്ടവരോ ഉണ്ടെങ്കിൽ പ്രസ്തുത വിവരവും രേഖപ്പെടുത്തു വാൻ ഓപ്ഷൻ ലഭ്യമാണ്.\n12. Family verification ലിങ്കിൽപ്പോയി ഓരോ അംഗങ്ങളുടെയും വെരിഫിക്കേഷൻ നടത്തുക.\n13. വെരിഫിക്കേഷൻ നടത്തുമ്പോൾ ഭിന്നശേഷിക്കാരായവരുടെ (PwD) വിവരങ്ങളും നൽകാവുന്നതാണ്.\n14. Unenrolled members ലിങ്കിലൂടെ 16 വയസ്സിൽ കൂടുതലുള്ള വോട്ടേഴ്‌സ് ലിസ്റ്റിൽ പേരില്ലാത്തവരുടെ ഡീറ്റെയിൽസ് നൽകാവുന്നതാണ്.\n15. Polling station feedback ക്ലിക് ചെയ്ത് ബൂത്ത് സംബന്ധിച്ച ഫീഡ്ബാക്ക് നൽകാവുന്നതാണ്.\nAnnouncements KERALA NATIONAL WAYANAD\nഇഗ്രാമസ്വരാജ് വയനാടിന്റെ അഭിമാനം\nവയനാട് : eGramSwaraj eപോർട്ടലിൽ ആക്ഷൻ പ്ലാൻ അംഗീകരിക്കപ്പെട്ട രാജ്യത്തെ ആദ്യ ജില്ലാ പഞ്ചായത്ത് എന്ന ബഹുമതി വയനാട് കരസ്ഥമാക്കിയിരിക്കുന്നു. താണ് ഇഗ്രാമസ്വരാജ് പോർട്ടൽ. ഈ വെബ് അധിഷ്ടിത പോർട്ടൽ രാജ്യത്തെ തദ്ദേശ സ്വയം ഭരണ സ്ഥാപനങ്ങളുടെപഞ്ചായത്ത് രാജ് സ്ഥാപനങ്ങളിൽ ഇഗവേണൻസ് സുശക്തമാക്കുന്നതിനായി സർക്കാർ ആരംഭിച്ച ശാക്തീകരണവും, ഒപ്പം തന്നെ വികേന്ദ്രീകൃത ആസൂത്രണം, പ്ലാൻ പുരോഗതി നിരീക്ഷണവും റിപ്പോർട്ടിംഗും, പഞ്ചായത്ത് രാജ് സ്ഥാപനങ്ങൾ ഏറ്റെടുക്കുന്ന പ്രൊജക്റ്റുകളെ അടിസ്ഥാനമാക്കിയുള്ള അക്കൗണ്ടിംഗ് എന്നിവയിൽ സുതാര്യത ഉറപ്പ് വരുത്തുന്നതും ലക്ഷ്യമാക്കുന്നു. […]\nPosted on June 22, 2019 June 22, 2019 Author Chief Editor\nമുത്തലാഖ് ബില്ല് വെള്ളിയാഴ്ച ചർച്ചയ്ക്ക് വന്നപ്പോൾ യഥാസമയം സ്പീക്കർക്ക് കത്ത് നൽകാത്തതിനാൽ സഭയിൽ ബില്ലിനെതിരെ സംസാരിക്കാൻ മുസ്ലിം ലീഗ് നേതാവ് പി.കെ കുഞ്ഞാലിക്കുട്ടിയെ സ്പീക്കർ അനുവദിച്ചില്ല.നേരത്തെ കത്ത് നൽകിയ ശശി തരുർ, എൻ.കെ പ്രേമചന്ദ്രൻ, അസറുദ്ധീൻ ഉവൈസി എന്നിവർക്കൊപ്പം സംസാരിക്കാൻ കുഞ്ഞാലിക്കുട്ടി എഴുന്നേറ്റങ്കിലും നേരെതെ വിവരമറീയിച്ച എല്ലാവർക്കും അവസരം നൽകിയെന്ന് സ്പീക്കർ അറീയിച്ചു. കഴിഞ്ഞ ഡിസബറൽ ലോകസഭയിൽ ബിൽ ചർച്ച ചെയ്യുകയും, വോട്ടടുപ്പ് നടന്നപ്പോഴും കുഞ്ഞാലികുട്ടി സഭയിൽ എത്താതിരുന്നത് എറെ വിവാദമായിരുന്നു സഭയിൽ സംസാരിക്കാൻ അവസരം കിട്ടാത്ത […]


വാഹന നികുതി അടയ്ക്കുന്നതിന് ഓഗസ്റ്റ് 31 വരെ സമയം നീട്ടിനല്‍കി; ഗതാഗത മന്ത്രി ആന്റണി രാജു – News18 Malayalam\nവാഹന നികുതി അടയ്ക്കുന്നതിന് ഓഗസ്റ്റ് 31 വരെ സമയം നീട്ടിനല്‍കി; ഗതാഗത മന്ത്രി ആന്റണി രാജു\nവാര്‍ഷിക/ക്വാര്‍ട്ടര് നികുതി അടയ്‌ക്കേണ്ട എല്ലാ വാഹന ഉടമകള്‍ക്കും ഇതിന്റെ പ്രയോജനം ലഭിക്കും\nതിരുവനന്തപുരം: സംസ്ഥാനത്തെ ഓട്ടോറിക്ഷകളും ടാക്‌സികളും ഉള്‍പ്പെടെയുള്ള സ്റ്റേജ്, കോണ്‍ട്രാക്ട് കാര്യേജുകള്‍ക്ക് ഈ സാമ്പത്തിക വര്‍ഷം ഇതുവരെയുള്ള നികുതി അടയ്ക്കുന്നതിനുള്ള കാലാവധി ആഗസ്റ്റ് 31 വരെ നീട്ടി നല്‍കിയതായി ഗതാഗത മന്ത്രി ആന്റണി രാജു അറിയിച്ചു.\nവാര്‍ഷിക/ക്വാര്‍ട്ടര് നികുതി അടയ്‌ക്കേണ്ട എല്ലാ വാഹന ഉടമകള്‍ക്കും ഇതിന്റെ പ്രയോജനം ലഭിക്കും. കോവിഡ് മൂലമുള്ള ലോക്ഡൗണിനെത്തുടര്‍ന്ന് നികുതി അടയ്ക്കുവാനുള്ള കാലാവധി നീട്ടണമെന്ന വാഹന ഉടമകളുടെ നിരന്തരമായ ആവശ്യം പരിഗണിച്ചാണ് ആഗസ്റ്റ് 31 വരെ നീട്ടിയതെന്ന് മന്ത്രി വ്യക്തമാക്കി.\nAlso Read-പെഗാസസ് ഫോണ് ചോര്‍ത്തല്; 'ഈ സര്‍ക്കാര് രാഹുല്‍ഗാന്ധിയെ വല്ലാതെ ഭയപ്പെടുന്നു'; രമേശ് ചെന്നിത്തല\nപീഡന പരാതി ഒതുക്കാന് മന്ത്രി എ കെ ശശീന്ദ്രന് ഇടപെട്ടെന്ന് ആരോപണം: ശബ്ദരേഖ പുറത്ത്\nകോഴിക്കോട്: പീഡന പരാതി ഒത്തുതീര്‍പ്പാക്കാന് വനംമന്ത്രി എ കെ ശശീന്ദ്രന് ഇടപെട്ടെന്ന് ആരോപണം. പരാതിക്കാരിയുടെ പിതാവിനെ ഫോണില് വിളിച്ച് ഒത്തുതീര്‍പ്പ് ആവശ്യപ്പെട്ടു. പരാതി നല്ല രീതിയില് തീര്‍ക്കണമെന്ന് മന്ത്രി പറയുന്ന ഫോണ് സംഭാഷണം പുറത്തായി. എന്‍സിപി സംസ്ഥാന നേതാവിനെതിരായ പരാതിയിലാണ് മന്ത്രിയുടെ ഇടപെടല്. അതേസമയം പാര്‍ട്ടിയിലെ പ്രശ്‌നം എന്ന നിലയിലാണ് നല്ല രീതിയില് തീര്‍ക്കണമെന്ന് പറഞ്ഞതെന്നും പരാതി ഒത്തുതീര്‍പ്പാക്കണമെന്നല്ല പറഞ്ഞതെന്നും മന്ത്രി എ കെ ശശീന്ദ്രന് പ്രതികരിച്ചു.\nയുവതിയെ കടന്നുപിടിച്ച എന്‍സിപി നേതാവിനെതിരായ കേസ് ഒത്തുതീര്‍പ്പാക്കാന് മന്ത്രി എ.കെ ശശീന്ദ്രന് ഇടപെട്ടതായാണ് ആരോപണം ഉയര്‍ന്നത്. മന്ത്രി പെണ്‍കുട്ടിയുടെ അച്ഛനുമായി ഫോണില് സംസാരിക്കുന്നതിന്റെ ശബ്ദരേഖയാണ് പുറത്തുവന്നത്. പ്രശ്നം അടിയന്തരമായി നല്ല നിലയില് തീര്‍ക്കണമെന്നാണ് മന്ത്രി ആവശ്യപ്പെടുന്നത്.\nഅതിനുശേഷം പെണ്‍കുട്ടി പരാതിയില് പറയുന്ന എന്‍സിപി നേതാവിന്റെ കടയുടെ സമീപത്തുകൂടി പോകുമ്പോള് അയാള് കടയിലേക്ക് കൈയില് പിടിച്ചു വിളിച്ചുകയറ്റി എന്നാണ് പരാതി. കഴിഞ്ഞ 28ാം തീയതിയാണ് ഈ പരാതി കുണ്ടറ പൊലീസില് നല്‍കിയത്. എന്നാല് വിഷയം പഠിക്കട്ടെയെന്നായിരുന്നു കുണ്ടറ പൊലീസിന്റെ നിലപാട്. ഇതോടെ പെണ്‍കുട്ടി സിറ്റി പൊലീസില് അടക്കം പരാതി നല്‍കി. എന്നിട്ടും ഇതുവരെ പൊലീസ് നടപടി സ്വീകരിച്ചിട്ടില്ല.\nഇതിനിടയിലാണ് സ്ത്രീത്വത്തെ അപമാനിക്കാന് ശ്രമിച്ചുവെന്ന പരാതി പരിഹരിക്കണമെന്നാവശ്യപ്പെട്ട് ശശീന്ദ്രന് പെണ്‍കുട്ടിയുടെ കുടുംബത്തെ ബന്ധപ്പെട്ടത്. എന്നാല് പാര്‍ട്ടിക്കാര് തമ്മിലുള്ള കുടുംബ പ്രശ്നമാണെന്നും ഇരുകൂട്ടരും പാര്‍ട്ടിക്കാരാണെന്നും പാര്‍ട്ടിയുടെ നിര്‍ദ്ദേശപ്രകാരണമാണ് മന്ത്രി വിളിച്ചതെന്നുമാണ് പാര്‍ട്ടിയുടെ വിശദീകരണം.\nMinister Antony RajuTAX


മോന്‍സൻറെ അക്കൗണ്ടിലുള്ളത് 176 രൂപ മാത്രം; എട്ട് മാസമായി വീട്ടു വാടക കൊടുത്തിട്ട്; കൂടെയുള്ളവർക്ക് ആറ് മാസമായി ശമ്പളം ഇല്ല; നൂറ് രാജ്യം സന്ദര്‍ശിച്ചെന്ന് പറഞ്ഞ പ്രവാസി സംഘടനാ നേതാവിന് പാസ്‌പോര്‍ട്ട് പോലുമില്ല |\nമോന്‍സൻറെ അക്കൗണ്ടിലുള്ളത് 176 രൂപ മാത്രം; എട്ട് മാസമായി വീട്ടു വാടക കൊടുത്തിട്ട്; കൂടെയുള്ളവർക്ക് ആറ് മാസമായി ശമ്പളം ഇല്ല; നൂറ് രാജ്യം സന്ദര്‍ശിച്ചെന്ന് പറഞ്ഞ പ്രവാസി സംഘടനാ നേതാവിന് പാസ്‌പോര്‍ട്ട് പോലുമില്ല\nമോന്‍സന് മാവൂങ്കലിനെ കൊച്ചിയിലെ വീട്ടിലെത്തിച്ച് ക്രൈംബ്രാഞ്ച് തെളിവെടുപ്പ് നടത്തി. രാവിലെ 11 മണിയോടെയാണ് മോന്‍സനെ തെളിവെടുപ്പിനായി വീട്ടിലേക്ക് കൊണ്ടുവന്നത്. മോന്‍സന്റെ പേരില് നിലവില് മൂന്ന് കേസുകളാണുള്ളതെന്ന് ക്രൈംബ്രാഞ്ച് പറഞ്ഞു.\nമോന്‍സണിന്റെ ഭൂമി ഇടപാടുകളും അന്വേഷിക്കാന് ഒരുങ്ങുകയാണ് ക്രൈം ബ്രാഞ്ച്. തനിക്ക് ആകെയുള്ളത് ഒരു ബാങ്ക് അക്കൗണ്ട് മാത്രമാണെന്നും അതില് വെറും 176 രൂപ മാത്രമേ ഉള്ളുവെന്നും മോന്‍സന് ക്രൈംബ്രാഞ്ചിനെ അറിയിച്ചു. മകളുടെ കല്യാണത്തിന് സുഹൃത്തായ ജോര്‍ജില് നിന്ന് കടം.വാങ്ങിയെന്നും കൂടെയുള്ളവര്‍ക്ക് ആറ് മാസമായി ശമ്പളം പോലും നല്‍കിയിട്ടില്ലെന്നും ഇയാള് മൊഴി നല്‍കി.\nപ്രവാസി സംഘടകളുടെയെല്ലാം ഭാരവാഹിയായ മോന്‍സണ് ഇന്നേവരെ വിദേശ സന്ദര്‍ശനം നടത്തിയിട്ടില്ലെന്ന തരത്തിലുള്ള റിപ്പോര്‍ട്ടുകളും വരുന്നുണ്ട്. നൂറ് രാജ്യങ്ങള് സന്ദര്‍ശിച്ചെന്നായിരുന്നു ഇദ്ദേഹം നേരത്തെ ഇടപാടുകാരോട് പറഞ്ഞത്. എന്നാല് മോന്‍സന് പാസ്പോര്‍ട്ട് പോലുമില്ലെന്നാണ് പോലീസ് പറയുന്നത്. ഇയാളുടെ ചേര്‍ത്തലയിലെ വീട്ടില് ഇന്നലെ ക്രൈം ബ്രാഞ്ച് അന്വേഷണം നടത്തിയിരുന്നെങ്കിലും അവിടെ നിന്ന് കാര്യമായി ഒന്നും കണ്ടെത്താന് സാധിച്ചിരുന്നില്ല.\nഇയാളുടെ കൂടെയുണ്ടായിരുന്ന ബൗണ്‍സര്‍മാര്‍ക്ക് ഉള്‍പ്പടെ കഴിഞ്ഞ ആറ് മാസമായി ശമ്പളം നല്‍കിയിരുന്നില്ല. താമസിച്ചിരുന്നത് 50,000 രൂപ പ്രതിമാസം വാടകയുള്ള വീട്ടിലായിരുന്നു. എന്നാല് കഴിഞ്ഞ എട്ട് മാസമായി ഈ വാടക നല്‍കിയിരുന്നില്ല. അത്തരത്തില് സാമ്പത്തികമായി തീര്‍ത്തും ദുര്‍ബലനായ അവസ്ഥയിലാണ് മോന്‍സണ് ഇപ്പോഴുള്ളത് എന്നാണ് പുറത്തുവരുന്ന വിവരങ്ങള്. മറ്റ് ഏതെങ്കിലും തരത്തിലുള്ള നിക്ഷേപങ്ങള് ഇയാള് നടത്തിയിട്ടുണ്ടോ എന്ന് കണ്ടെത്താനുള്ള ശ്രമത്തിലാണ് പൊലീസ്.


മസ്ജിദ് ഉദ്ഘാടനവും സമ്മേളനവും ഞായറാഴ്ച : കരുനാഗപ്പള്ളിയിലെ വിശേഷങ്ങളുമായി കരുനാഗപ്പള്ളി.com [ Karunagappally.com : Karunagappally News, Karunagappally History, Karunagappally Educational, Karunagappally Hospitals, Karunagappally Shops, Karunagappally Directory, Karunagappally Phone Numbers etc. ] – karunagappally.com\nമസ്ജിദ് ഉദ്ഘാടനവും സമ്മേളനവും ഞായറാഴ്ച\nOctober 7, 2017 karunagappally.com\tLeaveacomment\nകരുനാഗപ്പള്ളി: മുസ്ലിം ജമാഅത്ത് ഒട്ടത്തിൽമുക്ക് മസ്ജിദിന്റെ ഉദ്ഘാടനം ഒക്ടോബർ 8 ന് ഞായറാഴ്ച നടക്കും. സംസ്ഥാന വഖഫ് ബോര്‍ഡ് ചെയര്‍മാന് പാണക്കാട് സെയ്യ്ദ് റഷീദലി ശിഹാബ് തങ്ങള് വൈകീട്ട് 3.45-ന് ഉദ്ഘാടനം ചെയ്യും. അസര് നമസ്‌കാരത്തിനും അദ്ദേഹം നേതൃത്വം നല്‍കും.\nകരുനാഗപ്പള്ളി മുസ്ലിം ജമാഅത്ത് പ്രസിഡന്റ് എ.അബ്ദുല് റഹ്മാന്‍കുഞ്ഞ് അധ്യക്ഷത വഹിക്കും. കരുനാഗപ്പള്ളി ജുമാമസ്ജിദ് ഇമാം കുമ്മനം നിസാമുദ്ദീന് അസ്ഹരി മുഖ്യപ്രഭാഷണം നടത്തും. കരുനാഗപ്പള്ളിയിലെ വ്യാപാരിയായ പോച്ചയില് നാസര് പിതാവിന്റെ സ്മരണാര്‍ത്ഥമാണ് മസ്ജിദ് നിര്‍മിച്ചുനല്‍കിയത്.\n← രാഷ്ട്രപതി രാംനാഥ് കോവിന്ദിനെ സ്വീകരിക്കാന് അമൃതപുരി ഒരുങ്ങി\nകരുനാഗപ്പള്ളി ടൗണ് ക്ലബ്ബില് സി.എസ്.സുബ്രഹ്മണ്യന് പോറ്റിയുടെ പേരില് ഗ്രന്ഥശാല തുടങ്ങുന്നു →


ഇരട്ടക്കുട്ടികളെ കൊലപ്പെടുത്തിയ കേസ്; പിന്നില് ബജ്റംഗ് ദള് നേതാവെന്ന് പൊലീസ്\nഫെബ്രുവരി 12 നാണ് സ്കൂള് ബസില് നിന്നും ഇരട്ടക്കുട്ടികളായ വിദ്യാര്‍ഥികളെ അക്രമി സംഘം തട്ടിക്കൊണ്ടുപോയത്.\n24 Feb, 2019 at 12:09 PM\nമധ്യപ്രദേശിലെ ചിത്രകോട്ടില് ഇരട്ടക്കുട്ടികളെ തട്ടിക്കൊണ്ടുപോയി കൊലപ്പെടുത്തിയ കേസില് ആറു പേരെ പൊലീസ് അറസ്റ്റ് ചെയ്തു. കുട്ടികളെ കൊലപ്പെടുത്തിയതിന്റെ പശ്ചാത്തലത്തില് വ്യാപക പ്രതിഷേധം അലയടിച്ചതോടെയാണ് അറസ്റ്റ് ഉള്‍പ്പെടെയുള്ള നടപടികള്. ഫെബ്രുവരി 12 നാണ് സ്കൂള് ബസില് നിന്നും ഇരട്ടക്കുട്ടികളായ വിദ്യാര്‍ഥികളെ അക്രമി സംഘം തട്ടിക്കൊണ്ടുപോയത്.\nഇന്ന് രാവിലെയാണ് ഉത്തര്‍പ്രദേശിലെ ബാണ്ടയിലെ നദിയില് കുട്ടികളുടെ മൃതദേഹം കണ്ടെത്തിയത്. ബജ്റംഗ് ദളിന്റെ പ്രാദേശിക നേതാവായ വിഷ്ണുകാന്ത് ശുക്ലയാണ് കുറ്റകൃത്യത്തിന് പിന്നിലെന്ന് റെവ ഐ.ജി ചഞ്ചല് ശേഖര് അറിയിച്ചു. കുട്ടികളെ തട്ടിക്കൊണ്ടുപോകാനുള്ള പദ്ധതി തയ്യാറാക്കിയതും നടപ്പാക്കിയതും വിഷ്ണുകാന്താണെന്നും എന്നാല് ഇയാള് കുറ്റകൃത്യത്തില് നേരിട്ട് പങ്കെടുത്തിട്ടില്ലെന്നും പൊലീസ് അറിയിച്ചു. കേസിലെ ഒന്നാം പ്രതി വിഷ്ണുകാന്തിന്റെ സഹോദരന് പദം ശുക്ലയാണെന്നും ഐ.ജി കൂട്ടിച്ചേര്‍ത്തു.\nസംഭവവുമായി ബന്ധപ്പെട്ട് രാമ രാജ്യം എന്ന് നമ്പര് പ്ലേറ്റില് എഴുതിയ ബൈക്കുകളും ബി.ജെ.പിയുടെ പതാക വഹിക്കുന്ന ഒരു കാറും പിടിച്ചെടുത്തിട്ടുണ്ട്. കുട്ടികളെ വിട്ടുകിട്ടാന് 20 ലക്ഷം രൂപ തങ്ങള് മോചനദ്രവ്യമായി നേരത്തെ നല്‍കിയിരുന്നുവെന്നും ഇതിന് ശേഷം തട്ടിക്കൊണ്ടുപോയവര് മോചനദ്രവ്യം ഒരു കോടി രൂപ വേണമെന്ന് ആവശ്യപ്പെട്ടുവെന്നും മാതാപിതാക്കള് പറഞ്ഞു.


ഫിലിപ്പ് രാജകുമാരൻ അന്തരിച്ചു | | Prince Philip\nFriday, April 9, 2021 5:25 PM IST\nലണ്ടൻ: എലിസബത്ത് രാജ്ഞിയുടെ ഭർത്താവ് ഫിലിപ്പ് രാജകുമാരൻ അന്തരിച്ചു. 99 വയസായിരുന്നു. വെള്ളിയാഴ്ച രാവിലെ വിൻഡ്സർ കാസ്റ്റിലായിരുന്നു അന്ത്യം. ബെക്കിംഗ്ഹാം കൊട്ടാരമാണ് ഇക്കാര്യം അറിയിച്ചത്.\n1921 ജൂൺ 10ന് ഗ്രീക്ക്–ഡാനിഷ് രാജകുടുംബത്തിലാണ് ഫിലിപ്പ് രാജകുമാരൻ ജനിച്ചത്. രാജകീയ നാവിക സേനാ ഉദ്യോഗസ്ഥനായിരുന്ന ഫിലിപ്പും എലിസബത്തും തമ്മിലുള്ള വിവാഹം 1947ലായിരുന്നു. ദന്പതികൾ മാൾട്ടായിലേക്കു പോയി. അവിടെയായിരുന്നു ഫിലിപ്പിനു പോസ്റ്റിംഗ് കിട്ടിയത്.\n1952ൽ പിതാവ് ജോർജ് ആറാമൻ ദിവംഗതനായതിനെത്തുടർന്ന് ബ്രിട്ടീഷ് സിംഹാസനത്തിന്‍റെ അവകാശം എലിസബത്ത് രാജ്ഞിക്കായി. രാജ്ഞിയുടെ ഭർത്താവായതിനാൽ നേവിയിൽ കിട്ടേണ്ട ഉന്നത പദവികൾ നഷ്ടമായെന്നു ഫിലിപ്പു രാജകുമാരൻ പരിതപിക്കുകയുണ്ടായി. 2017ലാണ് അദ്ദേഹം ഔദ്യോഗിക ചുമതലകളിൽ വിരമിച്ചത്.\nഎലിസബത്ത് രാജ്ഞിയുടെ പ്രധാനപ്പെട്ട വിദേശസന്ദർശനങ്ങളിലെല്ലാം ഫിലിപ്പ് രാജകുമാരനും ഒപ്പംചേരാറുണ്ട്. രാജദന്പതികൾ മൂന്നുതവണ ഇന്ത്യയിലെത്തിയിരുന്നു. 1961 ലായിരുന്നു ആദ്യത്തെ ഇന്ത്യാസന്ദർശനം. 1983 ലും 1997 ലും വീണ്ടുമെത്തിയിരുന്നു.


വൈറ്റില മേൽപ്പാലം മുഖ്യമന്ത്രി നാടിന് സമർപ്പിച്ചു; നിർമാണം പൂർത്തിയാക്കിയത് പ്രതിസന്ധികൾക്കിടെയെന്ന് മുഖ്യമന്ത്രി | Metro Journal Online\nവൈറ്റില മേൽപ്പാലം മുഖ്യമന്ത്രി നാടിന് സമർപ്പിച്ചു. ഓൺലൈൻ വഴിയാണ് ഉദ്ഘാടന ചടങ്ങ് നടന്നത്. മന്ത്രിമാരായ തോമസ് ഐസക്, ജി സുധാകരൻ എന്നിവർ പാലത്തിലൂടെ ആദ്യ യാത്ര നടത്തും. കുണ്ടന്നൂർ മേൽപ്പാലത്തിന്റെ ഉദ്ഘാടനം 11 മണിക്ക് മുഖ്യമന്ത്രി നിർവഹിക്കും\nഏറെ സന്തോഷത്തോടെയാണ് വൈറ്റില പാലം തുറന്നു കൊടുക്കുന്നതെന്ന് മുഖ്യമന്ത്രി പറഞ്ഞു. മണിക്കൂറിൽ 13,000 വാഹനങ്ങൾ കടന്നുപോകുന്ന പ്രധാന ജംഗ്ഷനാണിത്. സമയബന്ധിതമായി നിർമാണം പൂർത്തിയാക്കാൻ സാധിച്ചതിൽ സന്തോഷമുണ്ട്. ഇടപ്പള്ളി, പാലാരിവട്ടം, കുണ്ടന്നൂർ, വൈറ്റില ജംഗ്ഷനുകളിൽ 2008ലാണ് പാലം നിർമിക്കാൻ തീരുമാനമായത്\nകേന്ദ്രസർക്കാരിൽ നിന്ന് അന്ന് ഫണ്ട് കിട്ടിയില്ല. പിന്നീട് ഇടതുസർക്കാർ വഴിയാണ് പദ്ധതിക്ക് പണം അനുവദിച്ചതും ജീവൻ വെച്ചതും. എല്ലാ പ്രതിസന്ധികൾക്കിടയിലും ആസൂത്രണത്തോടെ എൻജിനീയറിംഗ് മികവോടെയും മേൽപ്പാലം പൂർത്തിയായി. ഇതിന് പൊതുമരാമത്ത് വകുപ്പിനെ ഹാർദവമായി അഭിനന്ദിക്കുന്നതായും മുഖ്യമന്ത്രി പറഞ്ഞു.\n← ഇന്ത്യ 244ന് പുറത്ത്;സിഡ്‌നി ടെസ്റ്റിൽ ഓസീസിന് 94 റൺസിന്റെ ഒന്നാമിന്നിംഗ്‌സ് ലീഡ്\nമുൻ വിദേശകാര്യ മന്ത്രിയും മുതിർന്ന കോൺഗ്രസ് നേതാവുമായ മാധവ് സിംഗ് സോളങ്കി അന്തരിച്ചു →


തിരുവനന്തപുരം : സംസ്ഥാനത്ത് കണ്‍സ്യൂമര്‍ഫെഡിന്റെ ഈസ്റ്റര് വിപണി നാളെ മുതല് പ്രവര്‍ത്തനം ആരംഭിക്കും. കണ്‍സ്യൂമര് ഫെഡിന്റെ നേതൃത്യത്തില് സംസ്ഥാനത്ത് 1700 സഹകരണ ഈസ്റ്റര് വിപണികളാണ് ആരംഭിക്കുന്നത്.\nഈസ്റ്റര് വിപണി 28 മുതല് ഏപ്രില് മൂന്നു വരെ പ്രവര്‍ത്തിക്കും. പതിമൂന്നിനം സബ്സിഡി സാധനങ്ങളും മറ്റിനങ്ങള് പൊതു വിപണിയേക്കാള് വില കുറച്ചും വില്‍പന നടത്തും. ഈസ്റ്ററിനു പിന്നാലെ വിഷു ആഘോഷങ്ങള്‍ക്കു കൂടി പ്രയോജനം ലഭിക്കുന്ന തരത്തില് ശര്‍ക്കര ഉള്‍പ്പെടെ എല്ലാ അവശ്യസാധനങ്ങളും ലഭ്യമാക്കാനുള്ള നടപടി സ്വീകരിച്ചതായി കണ്‍സ്യൂമര് ഫെഡ് അധികൃതര് അറിയിച്ചു.അരി (കുറുവ) 25 രൂപ, ജയ 25, കുത്തരി 24, പച്ചരി 23, പഞ്ചസാര 22, വെളിച്ചെണ്ണ 500 മില്ലി, 46, ചെറുപയര് 74, വന്‍കടല 43, ഉഴുന്ന് ബോള് 66, വന്‍പയര് 45, തുവരപ്പരിപ്പ് 65, ഗുണ്ടൂര് മുളക് 75, മല്ലി 79 എന്നിങ്ങനെയാണ് സബ്സിഡി സാധനങ്ങളുടെ വില്‍പന വില.റേഷന് കാര്‍ഡുടമകള്‍ക്ക് കാര്‍ഡ് ഒന്നിന് അഞ്ചു കിലോ അരിയും രണ്ട് കിലോ പച്ചരിയും അര കിലോ ധാന്യങ്ങളും ഒരു കിലോ പഞ്ചസാരയും അര ലിറ്റര് വെളിച്ചെണ്ണയും സബ്സിഡി നിരക്കില് ലഭ്യമാക്കും. സബ്സിഡിയേതര ഇനങ്ങള് ആവശ്യാനുസരണം വിതരണത്തിന് സജ്ജമാക്കിയിട്ടുണ്ടെന്ന് അധികൃതര് പറഞ്ഞു.


നറുക്കെടുപ്പിന്2മിനിറ്റ് മുൻപ് ടിക്കറ്റെടുത്തു; അടിച്ചത് 60 ലക്ഷം രൂപ ഭാഗ്യസമ്മാനം മാത്രമല്ല...\nതെക്കനാര്യനാട് വെള്ളാപ്പള്ളി കോളനിയിൽ ലേഖ പ്രകാശിനാണ് അപ്രതീക്ഷിത ഭാഗ്യം തേടിയെത്തിയത്.\nവ്യാഴം,7നവം‌ബര് 2019 (09:36 IST)\nനറുക്കെടുപ്പ് നടക്കുന്നതിനിടെ തൊട്ടുമുൻപ് ലോട്ടറി എടുത്ത മുൻ ലോട്ടറി വിൽപ്പനക്കാരിയെ തേടിയെത്തിയത് അറുപത് ലക്ഷത്തിന്റെ ഭാഗ്യസമ്മാനം. തെക്കനാര്യനാട് വെള്ളാപ്പള്ളി കോളനിയിൽ ലേഖ പ്രകാശിനാണ് അപ്രതീക്ഷിത ഭാഗ്യം തേടിയെത്തിയത്.\nനറുക്കെടുപ്പിന്2മിനിറ്റ് മുൻപാണ് ടിക്കറ്റ് സ്വന്തമാക്കിയത്. 60 ലക്ഷത്തിന് പുറമേ 8000 രൂപ വീതമുള്ള 11 പ്രോത്സാഹന സമ്മാനങ്ങളും സ്വന്തമാക്കി. കൊമ്മാടി കുയിൽ ലോട്ടറി ഏജൻസിയിൽ നിന്ന് എ‌വൈ-771712 നമ്പർ ലോട്ടറി ടിക്കറ്റ് ഇന്നലെ 2.58നാണ് എടുത്തത്. വൈകിട്ട് 3നായിരുന്നു നറുക്കെടുപ്പ്.\nആകെ 12 ടിക്കറ്റുകളാണ് എടുത്തത്.2വർഷം മുൻപ് വരെ കലക്‌ട്രേറ്റിന് മുൻപിൽ ലോട്ടറി വിൽപ്പന നടുത്തുകയായിരുന്നു ലേഖ. ലോറി ഡ്രൈവർ ആയിരുന്ന ഭർത്താവ് കെ ആർ പ്രകാശിന് വാഹനാപകടം ഉണ്ടായതോടെയാണ് ലോട്ടറി വിൽപ്പന അവസാനിപ്പിച്ചത്.\nനഷ്ടപ്പെട്ട പേഴ്‌സ് മൂന്ന് വര്‍ഷത്തിനു ശേഷം ഉടമസ്ഥന് തിരിച്ചു കിട്ടി\nശ്വാസനാളത്തിൽ മുലപ്പാൽ തടഞ്ഞ് കുഞ്ഞ് മരിച്ചു; സംഭവം ഒന്നാം പിറന്നാൾ ആഘോഷിക്കാനിരിക്കേ\nസ്ഥിരമായി ലോട്ടറി എടുത്തിരുന്ന ആൾ ടിക്കറ്റ് എടുത്തില്ല; ബൈക്കിന് തീയിട്ട് ലോട്ടറി കച്ചവടക്കാരൻ\nകിലോയ്‌ക്ക് 35 രൂപ നിരക്കിൽ സവാള; വില നിയന്ത്രിക്കാൻ നടപടിയുമായി സംസ്ഥാന സർക്കാർ\nഅടുത്ത ലേഖനം ആറാം ക്ലാസ് വിദ്യാർത്ഥിനിയെ പീഡിപ്പിച്ചു; ഏഴാം ക്ലാസുകാരനെതിരെ പോക്‌സോ കേസ്


അനായസ ക്യാച്ച് നഷ്ടമാക്കി ന്യൂസിലന്‍റ് താരം. റിതികയുടെ ഭാവം കണ്ടോ\nന്യൂസിലന്‍റിനെതിരായ നിര്‍ണായക മത്സരത്തില് വമ്പന് മാറ്റങ്ങളുമായാണ് ഇന്ത്യ ഇറങ്ങിയത്. പാക്കിസ്ഥാനെതിരെയുള്ള മത്സരത്തില് കളിച്ച ടീമില് നിന്നും രണ്ട് മാറ്റങ്ങളുമായാണ് ഇന്ത്യ ഇറങ്ങിയത്. സൂര്യകുമാര് യാദവിനു പകരം ഇഷാന് കിഷനും, ഭുവനേശ്വര് കുമാറിനു പകരം താക്കൂറുമാണ് ഇറങ്ങിയത്.\nടോസ് നഷ്ടമായി ആദ്യം ബാറ്റ് ചെയ്യാനെത്തിയ ഇന്ത്യക്കു വേണ്ടി ഓപ്പണ് ചെയ്യാനെത്തിയത് ഇഷാന് കിഷനും കെല് രാഹുലുമാണ്. സ്ഥിരം ഓപ്പണറായ രോഹിത് ശര്‍മ്മ മൂന്നാമതായാണ് ബാറ്റ് ചെയ്യാനെത്തിയയ്. ഇഷാന് കിഷന് ഔട്ടായതിനു ശേഷമാണ് രോഹിത് ബാറ്റ് ചെയ്യാന് എത്തിയത്.\nഎന്നാല് ട്രെന്‍റ് ബോള്‍ട്ട് എറിഞ്ഞ ആദ്യ പന്തില് തന്നെ ഇന്ത്യന് വൈസ് ക്യാപ്റ്റന് ജീവന് ലഭിച്ചു. ബോള്‍ട്ട് എറിഞ്ഞ ഷോര്‍ട്ട് ബോളില് വളരെ അനായാസമായ ക്യാച്ച് ആദം മില്‍നെ നഷ്ടമാക്കി. ഗ്യാലറിയില് ഇരുന്ന രോഹിതിന്‍റെ ഭാര്യയായ റിതികക്ക് ഈ സംഭവം വിശ്വസിക്കാനായില്ലാ.\nഅശ്വിന്‍റെ ഭാര്യയായ പ്രീതി, റിതികയെ ആശ്വസിപ്പിച്ചു. റിതികയുടേയും,രിവ സോളങ്കിയുടേയും മുഖഭാവങ്ങള് ഓരോ ഇന്ത്യന് ക്രിക്കറ്റ് ആരാധകരുടേയും മുഖമായിരുന്നു.\n— pant shirt fc (@pant_fc) October 31, 2021\nഎന്നാല് ലഭിച്ച അവസരം വിനിയോഗിക്കാന് രോഹിത് ശര്‍മ്മക്ക് സാധിച്ചില്ലാ. 14 പന്തില് 1 വീതം ഫോറും സിക്സുമായി 14 റണ്‍സ് നേടി ഇഷ് സോധിയുടെ പന്തില് പുറത്തായി.\nPrevious articleഅഫ്ഗാന് പോരാളിക്ക് ഹൃദയകരമായ യാത്രയപ്പ്.\nNext articleബൗണ്ടറി നേടാന് മറന്നു. ഇന്ത്യന് അവസ്ഥ ദയനീയം


കഫക്കെട്ട് പൂർണ്ണമായും മാറ്റിയെടുക്കാം, ഇതിൽ നിന്നും രണ്ട് തുള്ളി ഇറ്റിച്ചാൽ മതി - Inside Malayalam\nനമ്മളിൽ പലർക്കും ഉണ്ടാകുന്ന ഒരു പ്രശ്നമാണ് കഫക്കെട്ട്. എന്നാൽ എത്ര തന്നെ ആൻറിബയോട്ടിക് മരുന്നുകൾ കഴിച്ചാലും ഇതു പോകണമെന്നില്ല. എന്നാൽ ഇന്ന് നമുക്ക് മിക്കവാറും വീടുകളിലൊക്കെ കാണുന്ന ഒരു ഔഷധ സസ്യമാണ് കയ്യോന്നി. കഫത്തിൻറെ ശല്യം നമുക്ക് പൂർണമായും മാറ്റിയെടുക്കാൻ കഴിയും. അപ്പോൾ നമുക്ക് എന്തൊക്കെ കാര്യങ്ങളാണ് ചെയ്യുന്നത് എന്ന് നോക്കാം. വയലുകളിലും പുരയിടങ്ങളിലും നമ്മുടെ വീടിനു ചുറ്റുംമൊക്കെ ഉണ്ടാകുന്ന ഒരു സസ്യമാണ് കയ്യോന്നി. ഇത് പലപ്പോഴും നമ്മൾ ഉപയോഗിക്കുന്നത് എണ്ണകാച്ചാൻ വേണ്ടിയാവും.\nഎന്നാൽ മുടി സംരക്ഷണത്തിന് ഏറ്റവും നല്ലൊരു മരുന്നാണിത്. അതു പോലെതന്നെ കഫക്കെട്ട് മാറാനും ഇത് ഏറെ നല്ലതാണ്. തലയിലെ താരൻ പോകാനും, മുടി കൊഴിച്ചിൽ നിൽക്കാനും, തലനീരിറക്കം മാറാനും, തലവേദന മാറാനുമെല്ലാം നല്ലതാണ് ഇത് എണ്ണ കാച്ചി തലയിൽ തേക്കുന്നത്. ഈയൊരു സസ്യത്തിൻറെ വേര്, ഇല, പൂവ് എല്ലാം ഔഷധം തന്നെയാണ്. എന്നാൽ ഇന്ന് നമുക്ക് ഈ സസ്യം ഉപയോഗിച്ച് എങ്ങനെയാണ് കഫക്കെട്ട് മാറ്റുന്നത് എന്ന് നോക്കാം.\nഅതിനായി ചെടിയുടെ പൂവോട് കൂടിയിട്ടുള്ള ഒരു തണ്ട് മുറിച്ചെടുക്കുക. എന്നിട്ട് അതിനെ നല്ലപോലെ കഴുകിയെടുക്കുക. എന്നിട്ട് നല്ലപോലെ കഴുകി എടുത്ത ഈ തണ്ടിനെ ഒരു ഇടികല്ലിൽ വെച്ച് നല്ലപോലെ ഇടിച്ച് ചതച്ചെടുക്കുക.നല്ലപോലെ ചതച്ചെടുത്ത ശേഷം ഈ സസ്യത്തിന്റെ നീരാണ് നമുക്ക് വേണ്ടത്. ഇനി ചതച്ചെടുത്ത ഈ മിക്സിനെ കൈ കൊണ്ട് നല്ലപോലെ ഒന്ന് പിഴിഞ്ഞെടുക്കുക. എന്നിട്ട് അതിന്റെ നീരിനെ ഒരു പാത്രത്തിലേക്ക് വീഴ്ത്തുക.\nഎന്നിട്ട് ഈ നീരിനെ ഒന്ന് അരിച്ചെടുക്കുക. എന്നിട്ട് ഈയൊരു നീരിനെ നല്ലപോലെ അരിച്ചെടുത്ത ശേഷം ഒരു മൂക്ക് പൊത്തിപ്പിടിച്ച ശേഷം ഒരു മൂക്കിലേക്ക് ഇതിൽ നിന്ന് രണ്ട് തുള്ളി ഇറ്റിച്ചു വീഴ്ത്തുക. എന്നിട്ട് അതിനെ മൂക്കിലേക്ക് വലിച്ചു കയറ്റുക. ശേഷം മറ്റേ മൂക്കിലും ഇതേ പോലെ തന്നെ ഇറ്റിച്ചു വീഴ്ത്തുക. എന്നിട്ട് മുകളിലേക്ക് വലിച്ചെടുക്കുക. നല്ലപോലെ കഫം ഉള്ള ആളുകൾ രണ്ടുതുള്ളി എന്ന ക്രമത്തിൽ ഒരു ദിവസം മൂന്ന് നേരം ചെയ്യുക.\nഅതുപോലെ തന്നെ ഇത് മൂക്കിലേക്ക് വീഴ്ത്തി കൊടുക്കുമ്പോൾ രണ്ടു തുള്ളിയിൽ കൂടുതലാകാൻ പാടില്ല. ഇത് തുടർച്ചയായി കുറച്ചുദിവസം ചെയ്യുകയാണെങ്കിൽ നമ്മുടെ കഫത്തെ പൂർണമായും കളയാൻ കഴിയും. എല്ലാവരും പരീക്ഷിച്ചു നോക്കണേ. കൂടുതൽ അറിവിലേക്കായി പോസ്റ്റിൽ ഉൾപ്പെടുത്തിയിട്ടുള്ള വീഡിയോ കണ്ടു നോക്കാവുന്നതാണ്.\nCOVID പോസിറ്റീവ് ആയ ഒരാളിൽ നിന്നും മറ്റൊരാളിലേക്ക് പകരുന്ന സമയം? ഡോക്ടറുടെ വാക്കുകൾ വളരെയധികം ശ്രേധേയമാകുന്നു\nഉണക്ക മുന്തിരി ഇതുപോലെ കഴിച്ചാൽ വെറും7ദിവസം കൊണ്ട് നിങ്ങളുടെ ശരീരത്തിൽ ഉണ്ടാകുന്ന മാറ്റം കാണാം.\nഎന്തിനാണ് ഹെൽത്ത് ഇൻഷുറൻസ് ഹെൽത്ത് ഇൻഷുറൻസ് എടുക്കുമ്പോൾ എന്തൊക്കെ ശ്രദ്ധിക്കണം


താനെയില് 14 പേരെ കൊന്ന് യുവാവ് ജീവനൊടുക്കി\nWeb Desk Feb 28, 2016, 12:14 pm IST\nമുംബൈ: മഹാരാഷ്ട്രയിലെ താനെയില് കുട്ടികള് അടക്കം 14 പേരെ കഴുത്തറുത്ത് കൊന്ന് യുവാവ് ജീവനൊടുക്കി. കൊല്ലപ്പെട്ടവരെല്ലാം യുവാവിന്റെ കുടുംബാംഗങ്ങളാണ്. സ്വത്ത് തര്‍ക്കമാണ് കൊലപാതകത്തിന് പിന്നിലെന്ന് കരുതുന്നു.\nതാനെയിലെ കാസര്‍വഡവാലിയിലാണ് നാടിനെ നടുക്കിയ കൂട്ടക്കൊലപാതകം അരങ്ങേറിയത്. ഹസ്‌നില് വരേക്കര് എന്ന 35 കാരനാണ് കൊലപാതകം നടത്തിയത്. കൈയ്യില് കത്തിയുമായി തൂങ്ങി മരിച്ച നിലയിലാണ് ഇയാളുടെ മൃതദേഹം പിന്നീട് കണ്ടത്. എല്ലാവര്‍ക്കും മയക്കുമരുന്നു നല്‍കിയ ശേഷം കഴുത്തറുത്ത് കൊല്ലുകയായിരുന്നുവെന്നാണ് പൊലിസ് നിഗമനം.\nകുടുംബത്തിലെ ഒരു സ്ത്രീ മാത്രമാണ് പരിക്കുകളോടെ രക്ഷപെട്ടത്. ഇവര് ആശുപത്രിയില് ചികിത്സയിലാണ്. മൃതദേഹങ്ങള് പോസ്റ്റുമോര്‍ട്ടത്തിനായി താനെ സിവില് ആശുപത്രിയിലേക്ക് മാറ്റി. സംഭവത്തില് അന്വേഷണം നടത്തുമെന്ന് പൊലീസ് അറിയിച്ചു.


പാചകവാതക സബ്‌സിഡി കുറച്ചതിനെതിരെ പ്രധാനമന്ത്രിക്ക് കേന്ദ്രമന്ത്രിമാരുടെ കത്ത്\neditor Wednesday, September 19th, 2012 8:15 am 19 September, 2012\nന്യൂദല്‍ഹി: പാചകവാതക സിലിണ്ടറുകള് വര്‍ഷത്തില് ആറെണ്ണമായി പരിമിതപ്പെടുത്തിയ കേന്ദ്രതീരുമാനത്തിനെതിരെ കോണ്‍ഗ്രസ് മന്ത്രിമാര് രംഗത്ത്. സബ്‌സിഡിയോടെ സിലിണ്ടറുകളുടെ എണ്ണം കുറച്ചത് ജനങ്ങള്‍ക്കുള്ള തിരിച്ചടിയാണെന്ന് കോണ്‍ഗ്രസ് മന്ത്രിമാര് അഭിപ്രായപ്പെട്ടു.\nഇത് ചൂണ്ടിക്കാട്ടി കേന്ദ്ര ഭക്ഷ്യ ഉപഭോക്തൃമന്ത്രി കെ.വി.തോമസും കൃഷിഭക്ഷ്യ സംസ്‌കരണ മന്ത്രി ഹരീഷ് റാവത്തും പ്രധാനമന്ത്രി മന്‍മോഹന്‍സിങ്ങിന് കത്തെഴുതി.\nഒരുവര്‍ഷം ആറ് സിലിണ്ടറുകള് നിലവിലുള്ള വിലയ്ക്ക് വിതരണംചെയ്യണം. തുടര്‍ന്ന് ഏഴുമുതല് 12 വരെ സിലിണ്ടറുകള്‍ക്ക് 50 രൂപയും 13 മുതല് 24 വരെ സിലിണ്ടറുകള്‍ക്ക് 150 രൂപയും അധികമായി നല്‍കണം.\n24ന് മേലുള്ള സിലിണ്ടറുകള്‍ക്ക് സബ്‌സിഡിയില്ലാതെ മുഴുവന്‍വിലയും ഈടാക്കാം. പാചകവാതക സിലിണ്ടറിന് സ്ലാബ് സമ്പ്രദായം ഏര്‍പ്പെടുത്തണമെന്ന നിര്‍ദേശവും മന്ത്രി തോമസ് മുന്നോട്ടുവെച്ചു.\nചില്ലറവ്യാപാരമേഖലയില് പ്രത്യക്ഷ വിദേശനിക്ഷേപം അനുവദിച്ചത് കര്‍ഷകര്‍ക്ക് പ്രയോജനപ്പെടുമെന്നും ഉത്പന്നങ്ങള്‍ക്ക് അതുവഴി നല്ലവില ലഭിക്കുമെന്നും ഭക്ഷ്യമന്ത്രാലയം വിലയിരുത്തി.\nഇപ്പോള് കര്‍ഷകരില്‍നിന്ന് സംഭരിക്കുന്ന ഉത്പന്നങ്ങള് ഏഴ് തട്ടുകളിലൂടെയാണ് ഒടുവില് ഉപഭോക്താവിന്റെ കൈയിലെത്തുന്നത്. ഇടത്തട്ടുകാരില്ലാതെ, ഗുണനിലവാരമുള്ള സാധനങ്ങള് ഉപഭോക്താവിന്റെ കൈയിലെത്തുമെന്നതാണ് ചില്ലറമേഖലയിലെ വിദേശനിക്ഷേപംകൊണ്ടുള്ള ഒരു പ്രയോജനം.\nഅതേസമയം, വന്‍കമ്പനികള് ഈ മേഖലയില് കുത്തക സ്ഥാപിക്കുമ്പോള് സാധാരണക്കാരായ ചെറുകിട കച്ചവടക്കാരെ എങ്ങനെ സഹായിക്കാന് പറ്റുമെന്ന് ആലോചിക്കേണ്ടതുണ്ടെന്നും തോമസ് കത്തില് പറഞ്ഞു.


Samsung beats Nokia to emerge No.1 in India, ഇന്ത്യന് സ്മാര്‍ട്ട്‌ഫോണ് വിപണിയില് സാംസങ്ങ് ഒന്നാമന്; നോക്കിയയ്ക്ക് തിരിച്ചടി - Malayalam Gizbot\nഇന്ത്യന് സ്മാര്‍ട്ട്‌ഫോണ് വിപണിയില് സാംസങ്ങ് ഒന്നാമന്; നോക്കിയയ്ക്ക് തിരിച്ചടി\n| Updated: Wednesday, August 21, 2013, 20:29 [IST]\nഇന്ത്യന് സ്മാര്‍ട്ട്‌ഫോണ് വിപണിയില് നോക്കിയയ്ക്കുണ്ടായിരുന്ന ആധിപത്യം തകര്‍ത്ത് സാംസങ്ങ് ഒന്നാമത്. വിപണിയുടെ 31.5 ശതമാനം കൈയടക്കിയാണ് ഈ സൗത്ത്‌കൊറിയന് കമ്പനി നേട്ടം കൈവരിച്ചത്.\nഅതേസമയം ലൂമിയ സീരീസുമായി ആഗോളതലത്തില് തിരച്ചുവരവു നടത്തുന്ന നോക്കിയ ഇന്ത്യയില് രണ്ടാം സ്ഥാനത്തേക്ക് പിന്തള്ളപ്പെട്ടു. ഇന്ത്യന് സ്മാര്‍ട്ട്‌ഫോണ് നിര്‍മാതാക്കളായ മൈക്രോമാക്‌സ് മൂന്നാം സ്ഥാനത്തും ആപ്പിള് നാലാമതുമാണ്.\n'വി ആന്‍ഡ് ഡി 100' നടത്തിയ 2012-13 സാമ്പത്തിക വര്‍ഷത്തെ സര്‍വേ റിപ്പോര്‍ട്ട് പ്രകാരമുള്ള കണക്കാണിത്.\nഇന്ത്യന് സ്മാര്‍ട്ട്‌ഫോണ് വിപണിയുടെ വലിയൊരു ഭാഗം കൈയടക്കിയ സാംസങ്ങിന് 11328 കോടിരൂപയാണ് കഴിഞ്ഞ സാമ്പത്തിക വര്‍ഷം ഇന്ത്യയില് നിന്നു ലഭിച്ച വരുമാനം. മുന് വര്‍ഷം ഇത് 7891 കോടി രൂപയായിരുന്നു. 43 ശതമാനം വര്‍ദ്ധനയാണ് ഉണ്ടായത്.\nഅതേസമയം കഴിഞ്ഞ വര്‍ഷം ഒന്നാം സ്ഥാനത്തുണ്ടായിരുന്ന നോക്കിയയ്ക്ക് ഇന്ത്യയില് ഈ വര്‍ഷം 27.2 ശതമാനം ഉപഭോക്താക്കളെ മാത്രമെ ലഭിച്ചുള്ളു. വാര്‍ഷിക വരുമാനം മുന്‍വര്‍ഷത്തെ 11925 കോടി രൂപയില് നിന്ന് 9780 കോടി രൂപയായി കുറയുകയും ചെയ്തു.\nഅടുത്ത കാലത്തായി നോക്കിയ പുറത്തിറക്കിയ ലൂമിയ സീരീസിന് നല്ല പ്രതികരണമാണ് ലഭിക്കുന്നതെങ്കിലും ഇന്ത്യയില് കാര്യമായ ചലനങ്ങള് സൃഷ്ടിക്കാനായിട്ടില്ല.\nആഗോള ഭീമന്‍മാരായ ആപ്പിളിനെ പിന്തള്ളി ഇന്ത്യന് ഹാന്‍ഡ്‌സെറ്റ് നിര്‍മാതാക്കളായ മൈക്രോമാക്‌സ് മൂന്നാം സ്ഥാനത്തെത്തി. വിപണിയില് 8.7 ശതമാനമാണ് മൈക്രോമാക്‌സിന്റെ പങ്കാളിത്തം. 3138 കോടി രൂപയാണ് കമ്പനിയുടെ വാര്‍ഷിക വരുമാനം. കഴിഞ്ഞവര്‍ഷത്തെ അപേക്ഷിച്ച് 58.6 ശതമാനം വര്‍ദ്ധനവ്.\nനാലം സ്ഥാനത്തുള്ള ആപ്പിളിന്റെ ഐ ഫോണിന് ഇന്ത്യയില് കാര്യമായ സ്വാധീനം ചെലുത്താന് കഴിഞ്ഞിട്ടില്ല എന്നാണു കണക്കുകള് സൂചിപ്പിക്കുന്നത്. എങ്കിലും മുന്‍വര്‍ഷത്തെ അപേക്ഷിച്ച് വന് നേട്ടമാണ് കമ്പനിക്കുണ്ടായത്. 2011-12 സാമ്പത്തിക വര്‍ഷം 250 കോടി മാത്രം വരുമാനം ലഭിച്ച കമ്പനി കഴിഞ്ഞ സാമ്പത്തിക വര്‍ഷം 1293 കോടി രൂപയാണ് ഇന്ത്യയില് നിന്ന് നേടിയത്. അതായത് 417.2 ശതമാനം വര്‍ദ്ധന.\n1500 രൂപ മുതല് 50000 രൂപവരെയുള്ള ഫോണുകളുമായാണ് സാംസങ്ങ് ഇന്ത്യയില് ആധിപത്യം സ്ഥാപിച്ചത്\nലൂമിയ സീരീസിന് ഇന്ത്യയില് കാര്യമായ ചലനം സൃഷ്ടിക്കാന് കഴിഞ്ഞില്ല.\nസാധാരണക്കാര്‍ക്ക് താങ്ങാനാവുന്ന വിലയില് സ്മാര്‍ട്ട്്‌ഫോണകള് ലഭ്യമാക്കിയാണ് മൈക്രോമാക്‌സ് വിപണിയില് സ്വാധീനം വര്‍ദ്ധിപ്പിച്ചത്.\nഇന്ത്യയില് അടുത്തകാലം വരെ ഐ ഫോണുകള്‍ക്ക് പ്രിയം കുറവായിരുന്നു. തവണ വ്യവസ്ഥ ഉള്‍പ്പെടെ വിവിധ ഓഫറുകളുമായി വിപണിയില് മുന്നേറാനുള്ള ശ്രമത്തിലാണ് ആപ്പിള്.


ഒന്നാം തിയതി നല്ലൊരു കച്ചവടം കിട്ടണമെന്നാണ് പല കടക്കാരുടെയും ആഗ്രഹം. എന്നാൽ പ്രതീക്ഷിച്ചതിനുമപ്പുറമുള്ള ഒരു സംഭവം നടന്നാലോ?\nഫ്ലോറിഡ കേപ് കോറലിലുള്ള മസാല മന്ത്ര എന്ന ഇന്ത്യൻ റസ്റ്ററന്‍റിനാണ് 2021 ജനുവരി ഒന്നാം തീയതി കോളടിച്ചത്. ജനുവരി ഒന്നിന് ടിപ്പായി ലഭിച്ചത് 2020 ഡോളർ (ഏകദേശം 1.48 ലക്ഷം രൂപ) ആണ്.\n269 ഡോളറായിരുന്നു റസ്റ്ററന്‍റിലെത്തിയ ഉപഭോക്താവിന്‍റെ ബില്ല് തുക. റസ്റ്ററന്‍റിൽ നിന്നു സാധനങ്ങൾ വാങ്ങിയതിന്‍റെ ബില്ലും ടിപ്പു നൽകിയ തുകയും റസ്റ്ററന്‍റ് ഉടമസ്ഥൻ പുറത്തു പ്രദർശിപ്പിച്ചിട്ടുണ്ട്.\nകോവിഡിനെത്തുടർന്ന് തകർന്ന റസ്റ്ററന്‍റുകളെ സഹായിക്കാനായി "ടിപ് ചലഞ്ച്' കഴിഞ്ഞ വർഷം ആരംഭിച്ചിരുന്നു. ഇതിന്‍റെ ഭാഗമായാണ് 2020 ഡോളർ ടിപ്പ് നൽകിയതെന്നാണ് റിപ്പോർട്ട്.\nഅടുത്തയിടെ പെൻസിൽവാനിയായിലെ ഇറ്റാലിയൻ റസ്റ്ററന്‍റിന് ലഭിച്ച ടിപ്പ് വാർത്തകളിൽ ഇടംനേടിയിരുന്നു. 5000 ഡോളറാണ് അന്ന് ഒരു ഉപഭോക്താവ് ടിപ്പായി നൽകിയത്.\nഉപയോഗിച്ച അടിവസ്ത്രങ്ങൾ വിറ്റ് യുവതി നേടിയത് ലക്ഷങ്ങൾ; നഖങ്ങൾ, ബിക്കിനി, തലമുടി... തു‌ടങ്ങിയവ ലിസ്റ്റിൽ\nഓൺലൈനിലൂടെ തുണിത്തരങ്ങളും പെയിന്‍റിംഗുകളും കരകൗശല വസ്തുക്കളും വിൽക്കുന്ന നിരവധി ആളുകളാണുള്ളത്. മികച്ച വരുമാനം ഇ\n"സെക്സ് ഡോൾ' ആകാൻ യുവതിയുടെ ശ്രമം; ഇതുവരെ ചെലവഴിച്ചത് ലക്ഷങ്ങൾ\nമാസ്ക് ധരിക്കാൻ മറന്നു; അടിവസ്ത്രം കൊണ്ട് പ്രശ്ന പരിഹാരംകണ്ട് യുവതി\nകോവിഡ് 19നെത്തുടർന്ന് എല്ലാ രാജ്യങ്ങളിലും കടുത്ത നിയന്ത്രണങ്ങളാണ്. സാമൂഹ്യ അകലവും മാസ്കും നിർബന്ധമാണ്. മാസ്ക് ഇല്ലെങ്ക\nഅംഗരക്ഷക രാജ്ഞി; ജനത്തെ ഞെട്ടിച്ചു തായ് രാജാവ്! ചോർന്ന സെൽഫികൾ വിനയായില്ല!\nതന്‍റെ അംഗരക്ഷകയെ രാജ്യത്തിന്‍റെ രണ്ടാമത്തെ രാജ്ഞിയായി അവരോധിച്ചു തായ് രാജാവ് ചരിത്രംകുറിച്ചു!\nസൈക്കിളിൽ അഭ്യാസം കാണിച്ച് രണ്ടു വയസുകാരൻ; അത്ഭുതപ്പെട്ട് സോഷ്യൽമീഡിയ\nകുട്ടികൾ സൈക്കിൾ ഓടിക്കാൻ പഠിക്കുന്നത് ചെറിയ മുച്ചക്ര സൈക്കിളിലാണ്. കുറച്ചുകൂടി പ്രായമാകുന്പോൾ വലിപ്പം കൂടിയ സൈക്കിൾ\nചത്ത ആടിനായി പൊരിഞ്ഞ യുദ്ധം! പുരാതന കഥയല്ല, ഇന്നും അരങ്ങേറുന്ന യാഥാർഥ്യം\nകുതിരയുടെ പുറത്തിരുന്നു ഗോൾഫ് കളിക്കുന്ന കാഴ്ച നമ്മൾ കണ്ടിട്ടുണ്ട്. പക്ഷേ, കുതിരയുടെ പുറത്തിരുന്നു ബുസ്കാഷി കളിക്കുന്


Sudinam Online | Malayalam news website from Kannur News Paper Sudinam Kannur ഇത് പരീക്ഷക്കാലം; വിദ്യാര്‍ത്ഥികള് പഠനച്ചൂടില് – Sudinam Online | Malayalam news website from Kannur News Paper Sudinam Kannur.\nPublished On:Mar 6, 2017 | 10:56 am\nകണ്ണൂര്: എസ് എസ് എല് സി പരീക്ഷ മറ്റന്നാള് തുടങ്ങാനിരിക്കെ വിദ്യാര്‍ത്ഥികള് പഠന ചൂടില്. അത്യുഷ്ണത്തിനും കത്തുന്ന പകല് ചൂടിനുമൊപ്പം പരീക്ഷക്കുള്ള അവസാന മിനുക്കുപണികളിലാണ് കുട്ടികളും രക്ഷിതാക്കളും സ്‌കൂള് മാനേജ്‌മെന്റുകളുമെല്ലാം.\nചൂടിന്റെ അസ്വസ്ഥതകള് അസഹ്യമാണെങ്കിലും എല്ലാം സഹിച്ച് നല്ല ഭാവി ലക്ഷ്യം വെച്ചുള്ള പഠനത്തിരക്കുകളിലാണ് വിദ്യാര്‍ത്ഥികള്. എല് കെ ജി മുതല്‍ക്കുള്ള പഠനത്തിന്റെ നെല്ലും പതിരും തിരിക്കുന്ന പരീക്ഷണ ഘട്ടമാണിത്. ജീവിതത്തിന്റെ വഴിത്തിരിവ് ഒരു പക്ഷെ ഇത് തന്നെയാവും. എങ്ങനെയെങ്കിലും പാസായാലും ഇന്ന് രക്ഷയില്ല. ഗ്രേഡുകളില് മികച്ചത് തന്നെ കിട്ടണം. അതല്ലെങ്കില് ഉപരിപഠന സാധ്യതകള് മങ്ങും. മൂല്യനിര്‍ണയ സമ്പ്രദായം കര്‍ശനമല്ലാത്തതിനാല് പത്താംക്ലാസ് കടമ്പ കടക്കല് പണ്ടത്തേതുപോലെ ബുദ്ധിമുട്ടുള്ളതല്ല. എങ്കിലും എല്ലാ വിഷയങ്ങളിലും എ പ്ലസ് നേടുന്നവര് തന്നെയാണ് മിടുക്കന്മാരും മിടുക്കികളുമാകുക. സ്‌കൂള് അധികൃതര്‍ക്കും ഇത്തരക്കാരോടാണ് താല്‍പര്യമേറെ. സ്‌കൂളിന്റെ സല്‍പേര് നാടറിയണമെങ്കില് ഫുള് എ പ്ലസുകാരുടെ എണ്ണം ഉയരണം. രക്ഷിതാക്കള്‍ക്കും ഇതേ മോഹം തന്നെയാണുള്ളത്.\nജില്ലയിലെ വിവിധ സ്‌കൂളുകളില് പത്താംക്ലാസ് വിദ്യാര്‍ത്ഥികള് പഠനത്തിരക്കിലാണ്. ദിവസത്തിലെ പഠനസമയം ദീര്‍ഘിപ്പിച്ച് പഠിച്ച പാഠഭാഗങ്ങള് പലകുറി മനസ്സിലുറപ്പിക്കുകയാണ് ഇവര്. സംശയങ്ങള് തീര്‍ക്കാനും പരീക്ഷാപ്പേടി മാറ്റാനും ഇവര്‍ക്കൊപ്പം അധ്യാപകരുമുണ്ട്.\nരാവിലെ 5മണിക്ക് എഴുന്നേല്‍ക്കും. ദിവസം മുഴുവന് പഠനത്തിനുതന്നെയാണ് മുന്‍ഗണന. രാത്രി 11മണിക്കാണ് ഉറക്കം. നല്ല വിജയമാണ് ഈ വര്‍ഷവും പ്രതീക്ഷിക്കുന്നത്. കുട്ടികള്‍ക്കും ഇതില് എതിരഭിപ്രായമില്ല.\nഅതിനിടെ പരീക്ഷക്കുള്ള ചോദ്യപേപ്പറുകള് അടങ്ങുന്ന പെട്ടികള് കനത്ത സുരക്ഷയില് ട്രഷറിയിലും ബാങ്കുകളിലും സൂക്ഷിച്ചിരിക്കുകയാണ്. പരീക്ഷാ ദിവസങ്ങളില് പോലീസ് അകമ്പടിയോടെ പരീക്ഷാ കേന്ദ്രങ്ങളിലെത്തിക്കും. പരീക്ഷ നൂറുശതമാനം കുറ്റമറ്റതാക്കാനുള്ള അവസാനവട്ട ഒരുക്കത്തിലാണ് അധ്യാപകരടങ്ങുന്ന ഉദ്യോഗസ്ഥര്. പരീക്ഷക്ക് അരമണിക്കൂര് മുമ്പ് വിദ്യാര്‍ത്ഥികള് പരീക്ഷാ ഹാളില് കയറണം. എഴുത്തു തുടങ്ങുന്നതിന് 15 മിനുട്ട് മുമ്പ് ചോദ്യപേപ്പര് നല്‍കും. ചോദ്യപേപ്പര് പല ആവര്‍ത്തി വായിക്കുന്നതിനും സംശയനിവാരണത്തിനും അവസരമുണ്ട്്. അവസാനവട്ട തയാറെടുപ്പിലാണ് വിദ്യാര്‍ത്ഥികള്.


ബി ജി എന്' ന്റെ ലോകം: ദി ഇൻസ്ട്രുമെന്റ് ബോക്സ് ..........അജിത ടി.ജി\nദി ഇൻസ്ട്രുമെന്റ് ബോക്സ് ( കവിതകൾ)\nആദികാലം മുതൽ മനുഷ്യൻ തന്റെ വികാരവിചാരങ്ങളെ പകർത്താൻ കവിതയുടെ അനന്തമായ സൗകര്യങ്ങൾ ഉപയോഗപ്പെടുത്തിപ്പോകുന്നുവെന്നു മനുഷ്യ ചരിത്രങ്ങൾ പഠിപ്പിക്കുന്നു. നാം അറിഞ്ഞതിലുമധികം അറിയാത്ത കോടാനുകോടി കവികൾ അത്തരത്തിൽ ഭൂതലത്തിൽ വിവിധ ഭാഷകളിലൂടെ വായ് മൊഴികളായി കടന്നു പോയിരിക്കുന്നുണ്ടാവും. കവി കുരീപ്പുഴയുടെ വാക്കുകൾ കടമെടുക്കുകയാണെങ്കിൽ മറ്റൊരു നഗ്ന സത്യം കൂടി വെളിവാകും. അത് ഈ കവികളിൽ ചരിത്രമറിയുന്നവരാകാൻ കഴിഞ്ഞ സ്ത്രീകൾ വളരെ കുറവാണ് എന്നതാണ്. തമിഴ്നാടിന് ഒരു ഔവ്വയാർ കർണ്ണാടകത്തിനു ഒരു അക്കാവമ്മ മലയാളത്തിനു എഴുത്തച്ഛനും അതാണ് നമ്മുടെ സംസ്കാരത്തിന്റെ പോരായ്മയെന്നും നാം മനസ്സിലാക്കണം. വളരെ മനോഹരമായ പല താരാട്ടുപാട്ടുകളും പുരുഷന്റേതാണ് മലയാളത്തിൽ . ഒരമ്മയുടെ താരാട്ടുപാട്ടു എന്തുകൊണ്ട് നമുക്ക് മൂളാൻ കഴിയുന്നില്ല ? കവി ചോദിച്ച ചോദ്യങ്ങൾ പ്രസക്തമാണ്. അതൊരു യാഥാർത്ഥ്യമാണ്.\nഇത്തരം ചുറ്റുപാടുകളിൽ നിന്നു കൊണ്ടാണ് ഇവിടെ ഓരോ വനിതയും അക്ഷരങ്ങൾ കുറിക്കുന്നത്. ഒരെഴുത്തുകാരി എഴുതുന്നത് തൂലികാനാമത്തിലാണ്. സ്വന്തം പേര് പുറത്തറിയിക്കാൻ കഴിയാത്തവണ്ണം അവൾ അടിച്ചമർത്തപ്പെട്ടു പോയിരിക്കുന്നു ഈ കാലത്തിലും. എങ്കിലും രാത്രിയുടെ ഇരുണ്ട കോണുകളിൽ അവർ ഒളിച്ചിരുന്നു എഴുത്തുകൾ തുടരുന്നു. ഭയം വിട്ടുമാറാത്ത കാലത്തിൽ അപര നാമങ്ങളിൽ. ഈ ചുറ്റുപാടുകളിൽ നിന്നുമാണ് സോഷ്യൽ മീഡിയ തന്റെ നിലപാട് തെളിയിക്കുന്നത് .\nഇവിടെ അജിത ടി.ജി. എന്ന കവിയുടെ കവിതകൾ വായിക്കുമ്പോൾ തന്റെ ചുറ്റുപാടുകളെ അവർ എങ്ങനെ വായിച്ചെടുക്കുന്നു എന്നത് വ്യക്തമാണ്. കവിയുടെ ചുറ്റുപാടുകൾ / കാഴ്ചകൾ / അനുഭവങ്ങൾ ആണ് കവിതകളാകുന്നത്. ഇവിടെയും വി ഷ യ ങ്ങ ൾ കാൽപ്പനികതയിൽ വീണു കിടക്കുന്ന മഞ്ഞു തുള്ളികൾ അല്ല. പ്രണയമായാലും ജീവിതമായാലും കാലിക സംഭവങ്ങളായാലും തനതായ ഗ്രാമ്യ മുഖം തേടുന്ന വരികൾ ആണ് വായനക്കാരിലേക്കു പകരുന്നത്. അസ്വഭാവികതകൾ ഇല്ലാതെ അവ വായിച്ചു പോകാൻ കഴിയും. ഗദ്യകവിതകളിലേക്ക് തുറന്നു പിടിക്കുന്ന ആഖ്യായനശൈലിയാണ് എല്ലാ കവിതകളും പങ്കുവയ്ക്കുന്നത്. 41 കവിതകൾ അടങ്ങിയ ഈ കവിതാ സമാഹാരം വളരെ മനോഹരമായ പ്രിന്റിംഗ് , ഡിസൈൻ എന്നിവയാൽ വേറിട്ട മുഖം നല്കുന്നു. പലപ്പോഴും കവി കവിതയാണെന്നത് മറന്ന് കവിത പറച്ചിലിന്റെ ഒരു തലം കൈകൊള്ളുന്നുണ്ട്. വികാരവും വിചാരവും എഴുത്തിൽ വരുത്തുന്ന അന്ത: ക്ഷോഭം ആകാം ആ ഒരു രീതിക്ക് നിദാനം. അതുപോലെ ഓരോ കവിതയ്ക്കും ആമുഖം നല്കി വായിക്കുന്നവരുടെ ചിന്തകളെ കടിഞ്ഞാണിട്ട് താൻ വരയ്ക്കുന്ന വരയിലൂടെ നടത്തുന്ന അധ്യാപക രീതി വായനയുടെ രസം നശിപ്പിച്ചു പലപ്പോഴും.\nഅണ്ടർസർവൈലൻസ് എന്ന കവിത എടുത്തു പറയാൻ കഴിയുന്ന നല്ല കവിതകളിൽ ഒന്നാണ്. ശരാശരി മധ്യവയസ്സിന്റെ മനസ്സിനെ ഇത്ര നന്നായി വേറെങ്ങനെ പറയും എന്നു തോന്നിച്ചു വായന. പകലിലെ ഓരോ അവസരങ്ങളും മൂന്നാംകണ്ണിന്റെ നോട്ടത്തെ ഭയന്ന് ഒതുക്കി വയ്ക്കുന്ന മനസ്സിന്റെ വേവലാതികളെ ഒടുവിൽ "അണ്ടർ ദി സർവ ലൈൻസ് ഓഫ് ഫക്കിംഗ് ഫെറ്റീഗി" ൽ മനോഹരമായി പഞ്ചു ചെയ്തു. ജലജീവിതം ,ഒടേ തമ്പുരാന്റെ ഒരു ദിവസം ,ജനറൽ വാർഡ് ഒക്കെ എടുത്തു പറയാവുന്നവയാണ്.\n" തേഞ്ഞു പൊട്ടാറായ ചെരുപ്പും\nഒരു പ്ലാസ്റ്റിക് കവറുമായി\nകയറിപ്പോകും" (ജനറൽ വാർഡ്) വരയ്ക്കുന്ന ചിത്രം എത്ര ആഴവും ദയനീയവും ആണ്.കണ്ടു മറന്ന ഓർമ്മകൾ ആണ് ,പച്ചയായ ജീവിതമാണത്. എലനോവ തുന്നിക്കൊണ്ടിരിക്കുകയാണ് എന്ന കവിത വായിക്കുമ്പോൾ മനസ്സിൽ വരിക ദൈവത്തിന്റെ മകൻ പോലുള്ള ചിത്രങ്ങളുടെ പശ്ചാത്തലമാണ്. മലയാളിയിൽ നിന്നും മാറിയ ഭൂപടം പോലെ ഒരു പ്രതീതി നല്കിയ വായന.\nജാരൻ , ദി ലാസ്റ്റ് സപ്പർ, പിടിയരി തുടങ്ങിയ ചില കവിതകൾ കവിയുടെ കൈവിട്ടു പോയ എഴുത്തുകൾ ആയി അനുഭവപ്പെട്ടു. വിഷയത്തെ വിചാരിച്ച ഫ്രയിമിനുള്ളിൽ ഒതുക്കാനാവാതെ പോയ വായനയായിരുന്നു അവ. "നിശാചരി " മനോഹരമായ ഒരു ഫ്രെയിമായിരുന്നു. ജീവിതത്തെ എത്ര നന്നായാണ് വരച്ചിട്ടത്.\nരേഖകളെ വരച്ചും ( ഇൻസ്ട്രുമെന്റ് ബോക്സ് ) അടയാളപ്പെടുത്തിയും മായ്ച്ചും വായനയെ മുന്നോട്ട് നടത്തുന്ന ഈ കവിതാ സമാഹാരം ഉള്ളടക്കം കുറച്ചുകൂടി ഡിസൈൻ പോലെ മനോഹരമാക്കിയിരുന്നെങ്കിൽ ഏറെ ശ്രദ്ധിക്കപ്പെടുമായിരുന്നു എന്നു തോന്നി. സമ്മിശ്രവികാരങ്ങൾ നല്കിയ വായനകൾ ആണ് ഓരോന്നും. ഒരു പുസ്തകവും പൂർണ്ണമല്ല എന്ന ഒഴിവു കഴിവിന്റെ ജാമ്യത്തിൽ നല്ലൊരു വായന നല്കിയ കവിതകൾ എന്നു മാത്രം രേഖപ്പെടുത്താം. ആശംസകളോടെ ബി.ജി.എൻ വർക്കല\nPosted by Biju G Nath at 8:16 AM


കോവിഡ്: മെക്‌സിക്കോയില് രണ്ടുമാസത്തിനുള്ളില് 12 വൈദികരെ നഷ്ടമായി : Marian Pathram\nകോവിഡ്: മെക്‌സിക്കോയില് രണ്ടുമാസത്തിനുള്ളില് 12 വൈദികരെ നഷ്ടമായി\nമെക്‌സിക്കോ: മെക്‌സിക്കോയില് കോവിഡ് ബാധിച്ച് രണ്ടുമാസത്തിനുള്ളില് നഷ്ടമായത് 12 വൈദികരെയും ഒരു കന്യാസ്ത്രീയെയും. പകര്‍ച്ചവ്യാധിയുടെ ഇക്കാലത്ത് ആകെ അഞ്ച് മെത്രാന്മാരും 232 വൈദികരും ആറു സന്യാസവൈദികരും ഒമ്പത് സന്യാസിനികളും 12 ഡീക്കന്മാരും കോവിഡ് മൂലം മരണമടഞ്ഞിട്ടുണ്ട്.\nഗ്വാഡലജാറ അതിരൂപതയിലാണ് ഏറ്റവും കൂടുതല് വൈദിക കോവിഡ് മരണങ്ങള് സംഭവിച്ചത്. 25 വൈദികരെയാണ് കോവിഡ് ഇവിടെ നിന്ന് അപഹരിച്ചത്. 2.7 മില്യന് കോവിഡ് കേസുകളാണ് മെക്‌സിക്കോയില് നിന്ന് റിപ്പോര്‍ട്ട് ചെയ്തിരിക്കുന്നത്. ഇതില് 238,000 മരണങ്ങളും സംഭവിച്ചിട്ടുണ്ട്.


ജഗതി മലയാള സിനിമയില് അഭിനയിക്കുകയാണ്; നീണ്ട ഇടവേളയ്ക്ക് ശേഷം | Jagathy Sreekumar acting in Malayalam Cinema then mazha then mazha Movie\nApr 22, 2021, 05:36 PM IST\nരാജേഷ് കോബ്ര അവതരിപ്പിക്കുന്ന ഉലുവാച്ചി എന്ന കഥാപാത്രത്തിന്റെ പിതാവിന്റെ വേഷമാണ് ജഗതി ചെയ്യുന്നത്.\nജഗതി ശ്രീകുമാറിന്റെ വസതിയില് നടക്കുന്ന ചിത്രീകരണത്തില് നിന്നും\nനീണ്ട ഇടവേളയ്ക്ക് ശേഷം നടന് ജഗതി ശ്രീകുമാര് മലയാള സിനിമയില്. സംവിധായകന് കുഞ്ഞുമോന് താഹ കഥയെഴുതി സംവിധാനം ചെയ്യുന്ന 'തീമഴ തേന്‍മഴ' എന്ന ചിത്രത്തിലൂടെയാണ് ജഗതിയുടെ തിരിച്ചുവരവ്. കറിയാച്ചന് എന്ന ശക്തമായ കഥാപാത്രത്തെ ചിത്രത്തില് ജഗതി അവതരിപ്പിക്കുന്നു. ജഗതിയുടെ വീട്ടില്‍വെച്ച് ചിത്രത്തിന്റെ പ്രധാന ഭാഗങ്ങള് സംവിധായകന് കഴിഞ്ഞ ദിവസം ചിത്രീകരിച്ചു.\nരാജേഷ് കോബ്ര അവതരിപ്പിക്കുന്ന ഉലുവാച്ചി എന്ന കഥാപാത്രത്തിന്റെ പിതാവിന്റെ വേഷമാണ് ജഗതി ചെയ്യുന്നത്. കൊല്ലം, വയനാട്, തിരുവനന്തപുരം എന്നിവിടങ്ങളാണ് ചിത്രത്തിന്റെ പ്രധാന ലൊക്കേഷനുകള്. ഗലീഫ കൊടിയില് നിര്‍മിക്കുന്ന ചിത്രത്തിന് തിരക്കഥ, സംഭാഷണം കുഞ്ഞു മോഹന് താഹ, എ.വി. ശ്രീകുമാര് എന്നിവര് ചേര്‍ന്നാണ് ഒരുക്കിയിരിക്കുന്നത്.\nരാജേഷ് കോബ്ര, മാള ബാലകൃഷ്ണന്, പി.ജെ. ഉണ്ണികൃഷ്ണന്, സൂരജ് സാജന്, ആദര്‍ശ്, ലക്ഷ്മി പ്രിയ, സ്നേഹ അനില്, ലക്ഷ്മി അശോകന്, സൈഫുദ്ദീന്, ഡോ. മായ, സജിപതി, കബീര്‍ദാസ്, ഷറഫ് ഓയൂര്, അശോകന് ശക്തികുളങ്ങര കണ്ണന് സുരേഷ്, രാജി തിരുവാതിര, പ്രീത പനയം, ശ്യാം, രാജേഷ് പിള്ള, സുരേഷ് പുതുവല്, ബദര് കൊല്ലം, ഉണ്ണി സ്വാമി, പുഷ്പ ലതിക, ബേബി സ്നേഹ, ബേബി പാര്‍വതി എന്നിവരാണ് ചിത്രത്തിലെ അഭിനേതാക്കള്.\nContent Highlights: Jagathy Sreekumar acting in Malayalam Cinema, then mazha then mazha Movie\n'ജ്വലിച്ചുകൊണ്ടേയിരിക്കുക'; മോദിക്ക് ആശംസകളുമായി മമ്മൂട്ടിയും മോഹൻ ലാലും സുരേഷ് ഗോപിയും\nപ്രധാനമന്ത്രി നരേന്ദ്ര മോദിക്ക് പിറന്നാൾ ആശംസകൾ നേർന്ന് താരങ്ങൾ. നടന്മാരായ മോഹൻലാൽ, ..\nഎഴുന്നേറ്റു നിന്ന് ഭാര്യയെ നെഞ്ചോട് ചേര്‍ത്ത് മുത്തം നല്‍കി ജഗതി ശ്രീകുമാര്\nജഗതി ഒരു ലഹരിയാണ്, മലയാള സിനിമയുടെ... മലയാളികളുടെ ലഹരി\nസപ്തതിയുടെ നിറവില് ജഗതി; പിറന്നാള് വീഡിയോ കാണാം\nഈ നടനെ പെട്ടെന്ന് തിരിച്ചറിയാം, 'നടി'യെ മനസ്സിലായോ?\nചിരിപ്പിച്ചും ചിന്തിപ്പിച്ചും ഹൃദയം കീഴടക്കിയിട്ട് കാല്‍നൂറ്റാണ്ട്;സലിംകുമാറിന് ആശംസയുമായി പ്രതാപന്\nസയൻസ് ഫിക്ഷൻ കോമഡി ചിത്രമായി 'ഗഗനചാരി'; കൗതുകമുണർത്തി ഫസ്റ്റ് ലുക്ക്


പെരിയ ഇരട്ടക്കൊലപാതകം; സിബിഐ അന്വേഷണം വേണ്ടെന്ന് സര്‍ക്കാര്\nKochi, First Published 26, Oct 2019, 2:28 PM IST\nകേസ് കേന്ദ്ര ഏജന്‍സിയെ ഏല്‍പ്പിക്കേണ്ട സാഹചര്യമില്ല. യഥാര്‍ത്ഥ പ്രതികളെ കണ്ടെത്തിയിട്ടുണ്ട്. ക്രൈംബ്രാഞ്ച് അന്വേഷണം കാര്യക്ഷമമെന്നുമാണ് സര്‍ക്കാര് വാദം.\nകൊച്ചി: കാസർകോട് പെരിയയിൽ രണ്ട് യൂത്ത് കോണ്‍ഗ്രസ് പ്രവർത്തകരെ വെട്ടികൊലപ്പെടുത്തിയ കേസില് സിബിഐ അന്വേഷണം വേണ്ടെന്ന് സര്‍ക്കാര്. ഇതുസംബന്ധിച്ച് സര്‍ക്കാര് ഹൈക്കോടതിയില് അപ്പീൽ നല്‍കി. കേസില് കേന്ദ്ര ഏജൻസിയുടെ അന്വേഷണം ആവശ്യമില്ലെന്നും കുറ്റപത്രം സമർപ്പിച്ചതാണെന്നുമാണ് സർക്കാരിന്‍റെ വാദം.\nകൃത്യത്തിന് പിന്നിൽ സിപിഎമ്മിന്‍റെ ഗൂഢാലോചനയുണ്ടെന്നും നിഷ്പക്ഷ അന്വേഷണം വേണമെന്നും ആവശ്യപ്പെട്ട് കൊല്ലപ്പെട്ട കൃപേഷിന്‍റെയും ശരത്‍ലാലിന്‍റെയും മാതാപിതാക്കൾ സമ‍ർപ്പിച്ച ഹർജിയിലായിരുന്നു സിബിഐ അന്വേഷണത്തിന് ഹൈക്കോടതി സിംഗിൾ ബെഞ്ച് രണ്ടാഴ്ച മുൻപ് ഉത്തരവിട്ടത്. എന്നാല്, എല്ലാ പ്രതികളെയും പിടികൂടിയതാണെന്നും ഗൂഢാലോചന അടക്കം മുഴുവൻ കാര്യങ്ങളും നേരത്തെ തന്നെ അന്വേഷിച്ചതുമാണെന്നാണ് ഇക്കാര്യത്തിൽ സർക്കാരിന്‍റെ വാദം. ക്രൈംബ്രാഞ്ച് അന്വേഷണം കാര്യക്ഷമമാണെന്നും ഹര്‍ജിയില് സര്‍ക്കാര് വ്യക്തമാക്കുന്നു. സര്‍ക്കാര് സമര്‍പ്പിച്ച അപ്പീൽ ചൊവ്വാഴ്ച ബെഞ്ച് പരിഗണിക്കും.


മാനേജ്‌മെന്റ് കോഴ്‌സുകള്‍ക്ക് പ്രവേശനം ആഗ്രഹിക്കുന്നവര്‍ക്ക് പ്രത്യേകമായി പരിഗണിക്കേണ്ട മാനദണ്ഡങ്ങളില് ഒന്നാണ് സ്ഥാപനങ്ങളുടെ ഗുണനിലവാരം. അതായത് IIM, IIT കളില് പ്രവേശനം നേടുക എന്നത്. അത് കിട്ടിയില്ലെങ്കില് മാത്രം റാങ്കിംഗില് മുന്നില് നില്‍ക്കുന്ന മറ്റേതെങ്കിലും സ്ഥാപനം അന്വേഷിക്കും. അധ്യാപകരുടെ ഗുണനിലവാരം, പ്ലേസ്‌മെന്റ്, വിദ്യാര്‍ഥികളുടെ നിലവാരം, അടിസ്ഥാന സൗകര്യങ്ങള്, ബ്രാന്റ് വാല്യൂ തുടങ്ങിയ വിവിധ ഘടകങ്ങള് കണക്കിലെടുത്താണ് ബിസിനസ് സ്‌കൂളുകളുടെ റാങ്കിംഗ് നിര്‍ണയിക്കുക. ഇന്ത്യയില് മാനേജ്‌മെന്റ് പഠനത്തില് മുന്‍നിരയില് നില്‍ക്കുന്നത് Indian Institute of Management കള് തന്നെയാണ്. ഇവിടങ്ങളില് പ്രവേശനം നേടണമെങ്കില് Common Admission Test (CAT) എന്ന പ്രവേശന പരീക്ഷ പാസ്സാവേണ്ടതുണ്ട്. മൂന്ന് മണിക്കൂര് ദൈര്‍ഘ്യമുള്ള ഡിജിറ്റല് കംപ്യൂട്ടര് ടെസ്റ്റാണ് CAT. ഐ.ഐ.എമ്മുകള്‍ക്ക് പുറമേ 90 സ്ഥാപനങ്ങള് മാനേജ്‌മെന്റ് പഠനത്തിനായി ക്യാറ്റ് സ്‌കോര് പരിഗണിക്കുന്നുണ്ട്. 50 ശതമാനം മാര്‍ക്കോടെ ഏതെങ്കിലും വിഷയത്തില് ബിരുദമുള്ളവര്‍ക്കും ഫലം കാത്തിരിക്കുന്നവര്‍ക്കും ഫൈനല് പരീക്ഷ ഈ വര്‍ഷം എഴുതാനിരിക്കുന്നവര്‍ക്കും ക്യാറ്റിന് അപേക്ഷിക്കാം. www.cat.com\n+2 സയന്‍സില് 70 ശതമാനം മാര്‍ക്ക് നേടിയ വിദ്യാര്‍ഥികള്‍ക്ക് ടെക്‌നിക്കല് എന്‍ട്രി സ്‌കീമിലൂടെ സൗജന്യ ബി.ടെക് പഠനത്തിനും തുടര്‍ന്ന് കമീഷന്‍ഡ് ഓഫീസര് പദവിയില് ലഫ്റ്റനന്റായി ജോലി ചെയ്യാനും അവസരം. മുഴുവന് പഠന പരിശീലന ചെലവുകളും കരസേന വഹിക്കും. സൗജന്യ താമസ സൗകര്യവും ഭക്ഷണവും പ്രതിമാസം 21000 രൂപ സ്റ്റൈപ്പന്റും ലഭിക്കും. തെരഞ്ഞെടുക്കപ്പെടുന്നവര്‍ക്ക് അഞ്ചു വര്‍ഷത്തെ മിലിട്ടറി ടെക്‌നിക്കല് പരിശീലനങ്ങള് നേടണം. ഇതിനോടു കൂടെയായിരിക്കും നാലു വര്‍ഷത്തെ എഞ്ചിനീയറിംഗ് പഠനം. അപേക്ഷയുടെ ഷോര്‍ട്ട് ലിസ്റ്റ് തയാറാക്കി 2015 ആഗസ്റ്റ് മുതല് ബംഗളൂരു, ഭോപ്പാല്, അഹ്മദാബാദ് എന്നിവിടങ്ങളിലായി എസ്.എസ്.ബി ഇന്റര്‍വ്യൂ നടത്തും. അഞ്ചു ദിവസം നീളുന്ന ഇന്റര്‍വ്യൂവില് സൈക്കോളജിക്കല് ടെസ്റ്റ്, ഗ്രൂപ്പ് ടെസ്റ്റ്, മെഡിക്കല് ടെസ്റ്റ് എന്നിവ ഉണ്ടാകും. അവസാന തീയതി ജൂലൈ 15. www.joinindianarmy.nic.in\nസ്‌കൂള് വിദ്യാര്‍ഥികള്‍ക്ക് സിവില് സര്‍വീസ് പരിശീലനം\nനൂറുല് ഇസ്‌ലാം സിവില് സര്‍വീസ് അക്കാദമി സ്‌കൂള് വിദ്യാര്‍ഥികള്‍ക്കായി നടത്തുന്ന സൗജന്യ സിവില് സര്‍വീസ് പരിശീലനത്തിന് എട്ടു മുതല് 12 വരെ ക്ലാസ്സിലെ കുട്ടികളില് നിന്ന് അപേക്ഷ ക്ഷണിച്ചു. അവധി ദിവസങ്ങളിലായിരിക്കും ക്ലാസ്സുകള്. 9744048814/9961721244\nബിരുദത്തിന് 45 ശതമാനം മാര്‍ക്ക് നേടിയവര്‍ക്ക് തിരുവനന്തപുരത്തെ ലോ അക്കാദമി കോളേജില് മൂന്ന് വര്‍ഷത്തെ നിയമ പഠനത്തിന് അപേക്ഷിക്കാം. www.keralalawacademy.in 04712433166\nമലയാളം സര്‍വകലാശാലയില് പി.ജി\nതിരൂരിലെ തുഞ്ചത്തെഴുത്തച്ഛന് മലയാള സര്‍വകലാശാലയില് പുതിയ അധ്യയന വര്‍ഷം ആരംഭിക്കുന്ന വിവിധ ബിരുദാനന്തര ബിരുദ കോഴ്‌സുകളിലേക്ക് ഇപ്പോള് അപേക്ഷിക്കാം. ഭാഷാ ശാസ്ത്രം, മലയാള സാഹിത്യ പഠനം, മലയാള സാഹിത്യ രചന, സംസ്‌കാര പൈതൃക പഠനം, ജേര്‍ണലിസം, തദ്ദേശ വികസന പഠനം, ഹിസ്റ്ററി, സോഷ്യോളജി, ചലച്ചിത്ര രചന എന്നീ വിഷയങ്ങളിലാണ് പഠനം. അവസാന തീയതി ജൂലൈ 15.


IND vs ENG | ലോര്‍ഡ്‌സില് ഇന്ത്യ പ്രതിരോധത്തില്; നാലാം ദിനം ആറ് വിക്കറ്റ് നഷ്ടത്തില് 181 എന്ന നിലയില് – News18 Malayalam\nആദ്യ സെഷനില് മൂന്ന് വിക്കറ്റുകള് നഷ്ടമായ ശേഷം രഹാനെയും പൂജാരയും ചേര്‍ന്നാണ് ഇന്ത്യയെ വന് തകര്‍ച്ചയില് നിന്നും കരകയറ്റിയത്.\nനാലാം വിക്കറ്റില് അജിങ്ക്യ രഹാനെയും ചേതേശ്വര് പൂജാരയും ചേര്‍ന്ന് ഇന്ത്യന് ഇന്നിംഗ്സിനെ മുന്നോട്ട് നയിക്കുകയായിരുന്നു. നാലാം വിക്കറ്റില് 100 റണ്‍സ് കൂട്ടിച്ചേര്‍ത്തതിന് ശേഷമാണ് സഖ്യം വേര്‍പിരിഞ്ഞത്. രണ്ടാം സെഷന് വിക്കറ്റ് നഷ്ടമില്ലാതെ അതിജീവിച്ചുവെങ്കിലും മൂന്നാം സെഷനില് ഇരുവരെയും വീഴ്ത്തി ഇംഗ്ലണ്ട് തിരിച്ചടിച്ചു. 206 പന്ത് നേരിട്ട് 45 റണ്‍സെടുത്ത പൂജാരയെ മാര്‍ക് വുഡ് പുറത്താക്കുകയായിരുന്നു. രഹാനെയെ മോയിന് അലിയാണ് വീഴ്ത്തിയത്. 61 റണ്‍സാണ് രഹാനെ നേടിയത്.\nനേരത്തെ, നായകന് ജോ റൂട്ടിന്റെ തകര്‍പ്പന് ഇന്നിങ്സാണ് ആതിഥേയര്‍ക്ക് മത്സരത്തില് ലീഡ് നേടിക്കൊടുത്തത്. 321 പന്തുകള് നേരിട്ട റൂട്ട് 18 ബൗണ്ടറികള് സഹിതമാണ് പുറത്താകാതെ 180 റണ്‍സ് നേടിയത്. ടെസ്റ്റ് കരിയറിലെ റൂട്ടിന്റെ 22 ആം സെഞ്ചുറിയും തുടര്‍ച്ചയായ രണ്ടാം സെഞ്ചുറിയുമാണിത്. നേരത്തെ പരമ്പരയിലെ ആദ്യ മത്സരത്തിലും റൂട്ട് സെഞ്ചുറി നേടിയിരുന്നു. റൂട്ടിന് പുറമെ 107 പന്തില് 57 റണ്‍സ് നേടിയ ജോണി ബെയര്‍സ്റ്റോയും 49 റണ്‍സ് നേടിയ റോറി ബേണ്‍സുമാണ് ഇംഗ്ലണ്ടിന് വേണ്ടി മികച്ച പ്രകടനം പുറത്തെടുത്തത്.\nFirst published: August 16, 2021, 07:03 IST


ചില്‍ഡ്രന്‍സ് ഹോമില് നിന്ന് കാണാതായ പെൺകുട്ടികളിൽ ഒരാളെ കണ്ടെത്തി; അഞ്ച് പേർ രക്ഷപ്പെട്ടു | Kerala | Deshabhimani | Thursday Jan 27, 2022\nപൊലീസിന് ലഭിച്ച സിസിടിവി ദൃശ്യങ്ങൾ\nകൊച്ചി > കോഴിക്കോട് ചില്‍ഡ്രന്‍സ് ഹോമില് നിന്നും കാണാതായ ആറ് പെൺകുട്ടികളിൽ ഒരാളെ കണ്ടെത്തി. ബംഗളൂരു മടിവാളയിലെ ഹോട്ടലിൽ നിന്നാണ് 14 വയസുകാരിയെ കണ്ടെത്തിയത്. ഇവർക്കൊപ്പമുണ്ടായിരുന്ന രണ്ട് യുവാക്കളേയും കസ്റ്റഡിയിലെടുത്തതായാണ് സൂചന. അഞ്ച് പെൺകുട്ടികൾ ഓടി രക്ഷപ്പെട്ടു.\nബംഗളൂരുവിലെ മടിവാളയില് ഒരു ഹോട്ടലില് താമസിക്കുകയായിരുന്നു ഇവര്. പെണ്‍കുട്ടികള് ബംഗളൂരുവില് എത്തിയെന്ന വിവരം ലഭിച്ചതിന് പിന്നാലെ നേരത്തെ കുട്ടികളുടെ ഫോട്ടോ സഹിതമുള്ള വിവരങ്ങള് പോലീസ് പുറത്തു വിട്ടിരുന്നു. ഇതേത്തുടര്‍ന്ന് പെണ്‍കുട്ടികളെ സംബന്ധിച്ച് സംശയം തോന്നിയ ഹോട്ടൽ അധികൃതരും നാട്ടുകാരും ചേര്‍ന്നാണ് പെണ്‍കുട്ടിയെ തടഞ്ഞുവെച്ചത്. പെണ്‍കുട്ടിയെ തടഞ്ഞുവെക്കുന്നതിന്റെും ബാക്കിയുള്ളവർ ഓടിരക്ഷപ്പെടുന്നതിന്റെയും സിസിടിവി ദൃശ്യങ്ങൾ പുറത്തുവന്നു. ഹോട്ടൽ അധികൃതർ ഇവരെ മടിവാള പൊലീസിന് കൈമാറി. കേരള പൊലീസ് സ്ഥലത്തേക്ക് പുറപ്പെട്ടിട്ടുണ്ട്.\nബുധനാഴ്‌ച വൈകിട്ടാണ് ആറംഗ സംഘത്തെ കോഴിക്കോട് വെള്ളിമാടുകുന്നിലെ ചില്‍ഡ്രന്‍സ് ഹോമില് നിന്നു കാണാതായത്. വിവിധ ജില്ലകളിൽനിന്നുള്ള 17,16, 14 വയസ്സുള്ള കുട്ടികളാണിവർ. ഇതിൽ സഹോദരിമാർ ഉൾപ്പെടെയുള്ള അഞ്ച് പേർ കോഴിക്കോട് ജില്ലക്കാരും ഒരാൾ കണ്ണൂർ സ്വദേശിനിയുമാണ്. രണ്ട് ദിവസം മുമ്പാണ് സഹോദരിമാർ ചിൽഡ്രൻസ് ഹോമിലെത്തിയത്. കാണാതായ കേസുകളില് ഉള്‍പ്പെട്ട ഇവരെ ചൈല്‍ഡ് വെല്‍ഫെയര് കമ്മിറ്റിയുടെ നിര്‍ദേശപ്രകാരമാണ് ചില്‍ഡ്രന്‍സ് ഹോമില് പാര്‍പ്പിച്ചിരുന്നത്.\nചിൽഡ്രൻസ് ഹോമിലെ റിപ്പബ്ലിക് ദിനാഘോഷത്തിനുശേഷമാണ് കുട്ടികളെ കാണാതായ വിവരം അധികൃതരുടെ ശ്രദ്ധയിൽപ്പെടുന്നത്. പരിസരത്താക്കെ തിരഞ്ഞതിന് ശേഷം അധികൃതർ രാത്രി ഏഴോടെ ചേവായൂർ പൊലീസിൽ വിവരം അറിയിച്ചു. ചിൽഡ്രൻസ് ഹോമിലെയും പരിസരത്തെയും സിസിടിവി ദൃശ്യങ്ങൾ പരിശോധിച്ചു. ആറ് കുട്ടികളും ഒന്നിച്ച് പോകുന്ന ദൃശ്യം ലഭിച്ചിട്ടുണ്ട്. അടുക്കളഭാഗത്തെ മതിലിൽ ഏണിവച്ച് കയറിയാണ് രക്ഷപ്പെട്ടതെന്ന് കരുതുന്നു. ജെഡിടിക്ക് സമീപമുള്ള ടാക്‌സി സ്‌റ്റാൻഡിലെ ഡ്രൈവർമാരിൽനിന്ന് കുറച്ച് പണവും വാങ്ങിയിട്ടുണ്ട്. ഇവർക്ക് പുറത്തുനിന്നുള്ള സഹായം ലഭിച്ചിരുന്നോ എന്നും അന്വേഷിക്കുന്നുണ്ട്.\nചിൽഡ്രൻസ് ഹോമിൽനിന്ന് പെൺകുട്ടികളെ കാണാതായ സംഭവത്തിൽ ബാലാവകാശ കമീഷൻ കേസെടുത്തു. മാധ്യമ വാർത്തയെ തുടർന്ന് ചെയർമാൻ കെ വി മനോജ് കുമാർ സ്വമേധയാ കേസെടുക്കുകയായിരുന്നു. അന്വേഷണം ഊർജിതമാക്കാനും സംഭവത്തെ കുറിച്ച് റിപ്പോർട്ട് നൽകാനം ജില്ലാ പൊലീസ് മേധാവിക്ക് നിർദേശംനൽകി. പൊലീസിൽ അറിയിക്കാൻ വൈകിയതുമായി ബന്ധപ്പെട്ട് ചിൽഡ്രൻസ് ഹോം അധികൃതരിൽനിന്ന് വിവരം തേടിയിട്ടുണ്ടെന്ന് കമീഷൻ അംഗം ബബിത പറഞ്ഞു.


ഞാനും ഭാവനയും ഗോപികയും കൂടിയാണ് റിമിടോമിയുടെ കല്യാണത്തിന് പോയത്; കാവ്യാ മാധവന്റെ പഴയ അഭിമുഖം വൈറൽ ആകുന്നു..!! – Online Malayali\nBy News Desk On Sep 5, 2021\nമലയാളത്തിൽ ബാലതാരമായി എത്തി അവിടെ നിന്നും നായിക നിരയിലേക്ക് ഉയർന്നു ഏറ്റവും വലിയ വിജയങ്ങൾ സ്വന്തമാക്കിയ താരമാണ് കാവ്യാ മാധവൻ. ചന്ദ്രനുദിക്കുന്ന ദിക്കിൽ എന്ന ചിത്രത്തിൽ ദിലീപിന്റെ നായികയായി പിൽക്കാലത്തിൽ സ്വകാര്യ ജീവിതത്തിലും ദിലീപിന്റെ നായികയായി കാവ്യാ തുടരുന്നു.\nപത്താം ക്ലാസ്സിൽ പഠിക്കുന്ന സമയത്തിൽ നായികയായ കാവ്യാ പിന്നീട് മലയാളത്തിൽ വിജയൻ വാരിക്കൂട്ടിയ ഭാഗ്യ നായികയായി മാറി. മോഹൻലാലും മമ്മൂട്ടിയും പൃഥ്വിരാജ് സുകുമാരനും ജയസൂര്യയും അടക്കം മലയാളത്തിലെ സൂപ്പർ താരങ്ങളുടെ എല്ലാം തന്നെ നായികയായി കാവ്യാ മാധവൻ വിലസി നടന്നു എന്ന് തന്നെ വേണം പറയാൻ.\nകാവ്യാ എന്നും സോഷ്യൽ മീഡിയയിൽ താരമായി മാറാറുണ്ട്. കാവ്യയെ കുറിച്ചുള്ള വാർത്തകൾ അറിയാനും കേൾക്കാനും വായിക്കാനും എല്ലാം മലയാളികൾക്ക് എന്നും ഇഷ്ടമാണ്. ആദ്യ വിവാഹത്തിന് മുന്നേ കാവ്യാ നൽകിയ ഒരു അഭിമുഖം ആണ് ഇപ്പോൾ വൈറൽ ആകുന്നത്.\nഅന്നത്തെ അഭിമുഖത്തിൽ കാവ്യാ പറയുന്നത് ഇങ്ങനെ…\nവിവാഹം എന്നത് തലയിൽ വരച്ച ഒരു വരപോലെയാണ്. നടി ഗോപികയുടെ കാര്യം തന്നെ നോക്കൂ. ഞാനും ഗോപികയുമെല്ലാം ഏകദേശം ഒരേപ്രായക്കാരാണ്. അവൾക്ക് വിവാഹം നോക്കി തുടങ്ങി എന്ന് പറയുന്നതിന്റെ രണ്ടാഴ്‍ച മുന്നേ ഞങ്ങൾ കണ്ടതാണ്.\nആ സമയത് ഒന്നും ആയിട്ടില്ല എന്നും എന്നാൽ കുറച്ചു നോക്കി വെച്ചിട്ടുണ്ട് എന്നും അവൾ പറഞ്ഞതാണ്. എന്നാൽ അടുത്ത ആഴ്ച അവൾ വിളിച്ചു പറഞ്ഞു അത് സെറ്റായി ആരോടും പറയണ്ട എന്ന്. സുഹൃത്തുക്കൾ മാത്രം അറിഞ്ഞാൽ മതി എന്ന്.\nഎന്നാൽ അത് പബ്ലിക്ക് ആയി. ഞാനും ഗോപികയും ഞങ്ങൾ വിവാഹം ഉറപ്പിക്കുന്നതിന് മുന്നേ ഓരോ കാര്യങ്ങൾ പറഞ്ഞതാണ്. ഞാനും ഗോപികയും ഭാവനയും കൂടിയാണ് റിമി ടോമിയുടെ കല്യാണത്തിന് പോയത്. അവിടെ വെച്ച് ഓരോ കാര്യങ്ങൾ പറയുമ്പോഴും അടുത്ത ആഴ്ച ഗോപികയുടെ വിവാഹ നിശ്ചയം ആണെന്ന് അറിഞ്ഞിരുന്നില്ല.\nപുതിയ ജീവിതത്തിലേക്ക് പോകുന്നത് അവളോ ഞങ്ങളോ അറിഞ്ഞില്ല. വിവാഹ നിശ്ചയം കഴിഞ്ഞു ഒരാഴ്ച കഴിഞ്ഞപ്പോൾ വിവാഹവും കഴിഞ് അവൾ അയർലണ്ടിലേക്ക് പോയി. ഈ കുറഞ്ഞ സമയം കൊണ്ട് എന്തൊക്കെ മാറ്റങ്ങൾ ആണ് ഉണ്ടാകുന്നത് എന്നാണ് ഞാൻ ചിന്തിക്കുന്നത്. നമ്മൾ ചിന്തിക്കുന്നത് പോലെ ഒന്നും നടക്കില്ല.\nആ സമയത്തിൽ എന്റെ വീട്ടിലും വിവാഹം നോക്കുക ആയിരുന്നു. ഒരു ചെറിയ വീട് ആണ് എനിക്ക് ആഗ്രഹം. രണ്ടുനില വീട് വേണ്ട. ഗ്രാമീണ ഭംഗിയുള്ള സ്ഥലം ആയിരിക്കണം. ജോലിക്കൊന്നും ആളെ കിട്ടാത്ത സമയത്ത് നമുക്ക് തന്നെ ജോലി നോക്കാൻ ഒക്കെ കഴിയുന്ന ഒരു വീട്. നമ്മുടെ വീട്ടിൽ തന്നെ പച്ചക്കറിയും അതുപോലെ വീട്ടിൽ തന്നെ പശുവും ഒക്കെ വേണം.\nഎന്റെ വിവാഹം പോലും ഞാനറിയാതെ എത്ര തവണ നടന്നിട്ടുണ്ട്. ഒരു ദിവസം അച്ഛനാണ് രാവിലെതന്നെ എന്നോട് വന്ന് പറഞ്ഞത് മോളെ നിന്റെ വിവാഹം കഴിഞ്ഞു എന്ന്. അന്ന് എല്ലാവർക്കും അറിയേണ്ടിയിരുന്നത് എന്റെ വരൻ ആരാണെന്നായിരുന്നു.\nവിവാഹം കഴിക്കാതെ ഒരു കുഞ്ഞ് കിട്ടുമായിരുന്നെങ്കിൽ; അമ്മയാകാൻ ഒത്തിരി കൊതിച്ചിട്ടുണ്ട്; കാവ്യാ മാധവൻ..!!\nഈ വിവാഹ വാർത്ത സത്യമാണോ എന്ന് ചോദിച്ച ചുരുക്കം ചിലരെ ഉണ്ടായിരുന്നുള്ളു. ഗോസിപ്പ് ഇല്ലെങ്കിൽ ജീവിതം ഇല്ല എന്ന സ്ഥിതി ആണ് ഇപ്പോൾ എന്നും താരം പറഞ്ഞിരുന്നു. അതേസമയം അഭിനയത്തെക്കുറിച്ച് ആധികാരികമായി സംസാരിക്കാൻ കഴിയില്ല ആക്ഷൻ പറഞ്ഞു കട്ട് പറയുന്നതുവരെ എന്തൊക്കെയോ ചെയ്തു പോകുന്നു കാവ്യ പറഞ്ഞു.\nbhavanaGopikakavya madhavanRimi tomy\nഞാൻ പോയിട്ട് വന്നപ്പോൾ എന്റെ കൂട്ടുകാരി കാമുകനെ കൈക്കലാക്കി; ചെറിയ പ്രായത്തിൽ ആയിരുന്നു വിവാഹം; ആര്യ വിവാഹത്തെ കുറിച്ചും പ്രണയത്തെ കുറിച്ചും മനസ്സ് തുറക്കുന്നു..!!


ചിമ്പാന്‍സിയുടെ ‘തടവുചാട്ടം’ ലൈവായി ടി.വിയില് | Madhyamam\ndate_range 15 April 2016 1:45 PM GMT\nചിമ്പാന്‍സിയുടെ ‘തടവുചാട്ടം’ ലൈവായി ടി.വിയില്\nടോക്കിയോ: മൃഗശാല അധികൃതരുടെ കണ്ണുവെട്ടിച്ച് വൈദ്യുത ലൈനിലുടെ പുറത്തുചാടാന് ശ്രമിച്ച ചിമ്പാന്‍സി ഒടുവില് സുരക്ഷിതമായി അധികൃതരുടെ വലയിലായി. ടോക്കിയോയിലെ സെന്‍ഡായി യജിയാമ സുവോളിജിക്കല് പാര്‍ക്കില് നിന്ന് രക്ഷപെടാനുള്ള വാനരന്‍െറ സാഹസിക ശ്രമമാണ് പൊലിഞ്ഞത്. മൃഗശാലയിലെ വൈദ്യുത പോസ്റ്റില് കയറിയ ചാച്ചയെന്ന ചിമ്പാന്‍സിയെ അനുനയിപ്പിച്ച് ഇറക്കാനാണ് അധികൃതര് ആദ്യം ശ്രമിച്ചത്. നടക്കില്ലെന്നായപ്പോള് മയക്കുവെടി വെക്കുകയായിരുന്നു. വെടിയേറ്റ ചിമ്പാന്‍സി പോസ്റ്റില് നിന്ന് ലൈനിലേക്ക് കയറി. വൈദ്യുതി ബന്ധം വിഛേദിച്ചതിനാല് വാനരന്‍െറ ജീവന് അപായപ്പെട്ടില്ല. എന്നാല്, ലൈനില് തൂങ്ങിക്കിടന്ന ചിമ്പാന്‍സി ഇറങ്ങിയില്ല.\nഎന്നാല്, കാലിലെ പിടുത്തം പതുക്കെ അയഞ്ഞു തുടങ്ങിയ ചിമ്പാന്‍സി കൈവിടാന് തയ്യാറായില്ല. കൈ കൊണ്ടും പിടിച്ചു നില്‍ക്കാനാവില്ളെന്ന് വന്നപ്പോള് തല കുത്തനെ താഴേക്ക് പതിച്ചു. മൃഗശാല ജീവനക്കാര് താഴെ പ്ളാസ്റ്റിക് ഷീറ്റ് പിടിച്ചു നിന്നതിനാല് പരിക്കേല്‍ക്കാതെ വീണ്ടും കൂട്ടിലേക്ക്.\nചിമ്പാന്‍സിയുടെ പാരാക്രമവും അധികൃതരുടെ അനുനയ ശ്രമങ്ങളും തല്‍സമയം ദേശീയ ടി.വി സംപ്രേഷണം ചെയ്തു. ഏതായാലും ഇതേ മൃഗശാലയില് നിന്ന് ഇതിനു മുമ്പ് രക്ഷപ്പെട്ട സീബ്രയുടെ ഗതി ചിമ്പാന്‍സിക്ക് വന്നില്ല. മൃഗ ശാലയിലെ ‘തടവു’ ചാടിയ വരയന് കുതിരയെ തളക്കാന് മയക്കുവെടിവെച്ചപ്പോള് പരക്കംപാഞ്ഞ കുതിര ഒടുവില് വെള്ളക്കെട്ടില് പതിച്ച് ചാവുകയായിരുന്നു.


പെൻഡുലം മോഡലിൽ ആടിയിരുന്ന കേരള രാഷ്ട്രീയത്തിന് അറുതിവരുന്നുവെന്നതിന്റെ ശക്തമായ സൂചനയാണ് പുറത്തുവന്നിരിക്കുന്നത്; കോടിയേരിയുടെ വിലയിരുത്തൽ | Kairali News | kairalinewsonline.com\nഒന്ന്: കേരള രാഷ്ട്രീയത്തിലെ ശാക്തിക ബലാബലത്തിൽ ഇടതുപക്ഷത്തിന് അനുകൂലമായ മാറ്റം ഉറച്ചരൂപത്തിൽ സംഭവിച്ചുകൊണ്ടിരിക്കുന്നുവെന്നതിന്റെ സന്ദേശം നൽകുന്നു. ഏറെക്കുറെ തുല്യശക്തികളുടെ രണ്ട് മുന്നണികൾ തമ്മിലുള്ള ഏറ്റുമുട്ടൽ കേന്ദ്രീകരിച്ചാണ് 1957 മുതൽ സംസ്ഥാന രാഷ്ട്രീയം നീങ്ങിയത്. അതായത്, കമ്യൂണിസ്റ്റ് കോൺഗ്രസ് ചേരികൾ തമ്മിലുള്ള ഏറ്റുമുട്ടൽ.\nഒരുതവണ എൽഡിഎഫ് ജയിച്ചാൽ അടുത്ത തവണ യുഡിഎഫിന് അധികാരം. അടുത്ത പ്രാവശ്യം തിരിച്ചും. ഇങ്ങനെ പെൻഡുലം മോഡലിൽ ആടിയിരുന്ന കേരള രാഷ്ട്രീയത്തിന് അറുതിവരുന്നുവെന്നതിന്റെ ശക്തമായ സൂചനയാണ് പുറത്തുവന്നിരിക്കുന്നത്. കഴിഞ്ഞ തെരഞ്ഞെടുപ്പിൽ എൽഡിഎഫിന്റെ കെ കെ രാമചന്ദ്രൻനായർ ഏഴായിരത്തിൽപ്പരം വോട്ടിന്റെ ഭൂരിപക്ഷത്തിലാണ് ജയിച്ചതെങ്കിൽ ഇക്കുറി സിപിഐ എമ്മിന്റെ സജി ചെറിയാൻ 20,956 വോട്ടിന്റെ ഭൂരിപക്ഷം നേടി. 67,303 വോട്ടും.\nചെങ്ങന്നൂർ ഉപതെരഞ്ഞെടുപ്പിൽ വിജയിക്കുമെന്ന ഉറച്ചവിശ്വസമായിരുന്നു യുഡിഎഫ് നേതാക്കൾക്കുണ്ടായിരുന്നത്. ഉമ്മൻചാണ്ടിയുടെയും രമേശ് ചെന്നിത്തലയുടെയും നേതൃത്വത്തിൽ വീടുകൾ കയറി വോട്ട് പിടിക്കുകവരെ ചെയ്തു. എൽഡിഎഫ് സർക്കാരിനും മുഖ്യമന്ത്രിക്കുമെതിരെ നെറികെട്ട പ്രചാരണങ്ങളും നടത്തി. അതിനെയെല്ലാം തൃണവൽഗണിച്ചാണ് യുഡിഎഫിന് ഇന്നലെവരെ വോട്ട് ചെയ്തവരടക്കം എൽഡിഎഫിനെ പിന്തുണച്ചത്. ചിലപ്പോഴെല്ലാം ഇടതുപക്ഷം ജയിച്ചിട്ടുണ്ടെങ്കിലും പൊതുവിൽ ഒരു വലതുപക്ഷ സ്വാധീനമുള്ള മണ്ഡലമായിട്ടാണ് ചെങ്ങന്നൂരിനെ വിലയിരുത്തിയിരുന്നത്.\nഅത്തരമൊരു മണ്ണിൽ യുഡിഎഫ് ജയിക്കുമെന്ന് കോൺഗ്രസ‌് നേതാക്കൾ വോട്ട് എണ്ണുംവരെ വിശ്വസിച്ചു. അവരുടെ വിശ്വാസം തകരുകയും എൽഡിഎഫ് തരംഗം കൺതുറന്ന് കാണുകയും ചെയ്തിരിക്കുന്നു. കർണാടക നിയമസഭാ തെരഞ്ഞെടുപ്പിനും തുടർന്നുള്ള സംഭവവികാസങ്ങൾക്കും പിന്നാലെയായിരുന്നല്ലോ ഇവിടത്തെ വോട്ടെടുപ്പ്. ബിജെപിയെ തളയ്ക്കാനുള്ള വിശ്വസ്ത രാഷ്ട്രീയ പ്രസ്ഥാനം കമ്യൂണിസ്റ്റുകാർ നേതൃത്വം നൽകുന്ന മുന്നണിയാണെന്ന സന്ദേശം ജനങ്ങൾ ഏറ്റെടുത്തിരിക്കുകയാണെന്നാണ് ചെങ്ങന്നൂർ വിരൽചൂണ്ടുന്നത്. ഇൗ പശ്ചാത്തലത്തിൽ സംസ്ഥാനത്തെ രാഷ്ട്രീയ ബലാബലത്തിൽ എൽഡിഎഫ‌് മുന്നിലാണെന്നും വ്യക്തമാകുന്നു.\nരണ്ട്: രണ്ടാം വാർഷികം ആഘോഷിക്കുന്ന എൽഡിഎഫ് സർക്കാരിന് ലഭിച്ചിരിക്കുന്ന ജനകീയ പിറന്നാൾ സമ്മാനമാണ് ഈ ജനവിധി. വോട്ടെടുപ്പിന് തൊട്ടുമുമ്പുപോലും എൽഡിഎഫ് സർക്കാരിനെ പൊതുവിലും മുഖ്യമന്ത്രി പിണറായി വിജയനെ വിശേഷിച്ചും നുണ പ്രചരിപ്പിച്ച് കടന്നാക്രമിക്കുന്നതിൽ കോൺഗ്രസും ബിജെപിയും അവരുടെ മുന്നണികളും പരസ്പരം മത്സരിച്ചു.\nഇവർക്ക് കൂട്ടായി ഒരു വിഭാഗം മാധ്യമങ്ങളും പ്രവർത്തിച്ചു. ചില ചാനലുകൾ പ്രതിപക്ഷത്തിന്റെ ഘടകകക്ഷിയെപ്പോലെ പ്രവർത്തിക്കുകയും ചെയ്തു. കോട്ടയത്തെ കെവിന്റെ കൊലപാതകത്തിന്റെ മറവിൽ ചെങ്ങന്നൂരിലെ ജനവികാരത്തെ അട്ടിമറിക്കാൻ സംഘടിതവും ആസൂത്രിതവുമായ ഗൂഢപരിശ്രമമാണ് കോൺഗ്രസ‌്‐ ബിജെപി ചേരിയും ഒരു വിഭാഗം മാധ്യമങ്ങളും കൈകോർത്ത് നടത്തിയത്. ഇത്തരം പാളംതെറ്റിയ പ്രവർത്തനങ്ങൾക്കുള്ള താക്കീതാണ് ജനങ്ങൾ ചെങ്ങന്നൂർ ഫലത്തിലൂടെ നൽകിയിരിക്കുന്നത്.\nഎന്നാൽ, 2016ൽ കിട്ടിയ വോട്ടുപോലും കിട്ടിയില്ല. പോളിങ‌് ശതമാനം വർധിച്ചിട്ടും ഏഴായിരത്തിൽപ്പരം വോട്ട് നഷ്ടമായി. 2019ലെ ലോക്സഭാ തെരഞ്ഞെടുപ്പിൽ ഇന്ത്യയിലാകെ താമരവിരിയിക്കുമെന്നാണ് പ്രധാനമന്ത്രി നരേന്ദ്ര മോഡിയും ബിജെപി അധ്യക്ഷൻ അമിത് ഷായും പ്രചരിപ്പിക്കുന്നത്. എന്നാൽ, യുപി, കർണാടകം എന്നിവിടങ്ങളിലുൾപ്പെടെ അടിതെറ്റിയിരിക്കുന്നുവെന്നാണ് പുതിയ ഫലങ്ങൾ തെളിയിക്കുന്നത്. 80 ലോക്സഭാ സീറ്റുള്ള യുപി അടുത്ത ലോക്സഭാ തെരഞ്ഞെടുപ്പിലെ നിർണായക ഘടകമാണ്.\nഅവിടത്തെ കൈനാരയിലെ ഉപതെരഞ്ഞെടുപ്പിലും ബിജെപി പരാജയപ്പെട്ടിരിക്കുകയാണ്. കർണാടകത്തിൽ കോൺഗ്രസ‌്‐ജെഡിയു കൂട്ടുകെട്ടിന് ഭൂരിപക്ഷമുണ്ടായിട്ടും ആ സഖ്യത്തിന് മന്ത്രിസഭ രൂപീകരിക്കാൻ ആദ്യം അവസരം നൽകാതെ ബിജെപിക്ക് മന്ത്രിസഭ രൂപീകരിച്ച് കുതിരക്കച്ചവടം നടത്താൻ അവസരം കൊടുത്ത കേന്ദ്ര സർക്കാരിന്റെയും ആ സർക്കാരിന്റെ ചട്ടുകമായ ഗവർണറുടെയും ജനാധിപത്യവിരുദ്ധ നടപടിയോടുള്ള എതിർപ്പ് ചെങ്ങന്നൂരിലെ ജനങ്ങളും പ്രകടിപ്പിച്ചിരിക്കുകയാണ്. അതുപോലെ ജനവിരുദ്ധ കേന്ദ്രസർക്കാരിനോടുള്ള അതൃപ്തിയും. ഇതെല്ലാംകൊണ്ടാണ് ബിജെപി വോട്ട് ഗണ്യമായി കുറഞ്ഞത്.\nബിജെപിയുടെ തനിനിറം മനസ്സിലാക്കുന്നതിൽ അവരുടെ മുന്നണിയിലെ കക്ഷികൾക്കും അവർക്ക് വോട്ടുചെയ്ത വിഭാഗങ്ങൾക്കും ബോധ്യംവരുന്നുവെന്നതിന്റെ സന്ദേശവും ജനവിധി നൽകുന്നു. കഴിഞ്ഞ നിയമസഭാ തെരഞ്ഞെടുപ്പിൽ ബിഡിജെഎസ് ഉൾപ്പെടെ വിവിധ കക്ഷികളെ ചേർത്തുകൊണ്ടുള്ള വിശാലമായ എൻഡിഎ എന്ന മുന്നണി രൂപീകരിച്ചാണ് ബിജെപി മത്സരിച്ചത്. അന്ന് ബിജെപിയോടൊപ്പം അകമഴിഞ്ഞുനിന്ന പലരും അനുഭവത്തിന്റെ അടിസ്ഥാനത്തിൽ പുനർവിചിന്തനത്തിന് തുടക്കംകുറിച്ചിരിക്കുന്നുവെന്ന് ജനവിധി വ്യക്തമാക്കുന്നു.


ഉത്തരാഖണ്ഡില് ശക്തമായ മഴയെ തുടര്‍ന്ന് പ്രളയം: റോഡുകള് മുങ്ങി; കെട്ടിടങ്ങളില് നിരവധിപ്പേര് കുടുങ്ങിക്കിടക്കുന്നു | www.vyganews.com\nഉത്തരാഖണ്ഡില് ശക്തമായ മഴയെ തുടര്‍ന്ന് പ്രളയം: റോഡുകള് മുങ്ങി; കെട്ടിടങ്ങളില് നിരവധിപ്പേര് കുടുങ്ങിക്കിടക്കുന്നു\n00Tuesday, 19 October 2021\nഡെറാഡൂണ്: ഉത്തരാഖണ്ഡില് ശക്തമായ മഴയെ തുടര്‍ന്ന് പ്രളയം. മേഘവിസ്‌ഫോടനമാണെന്നാണ് വിലയിരുത്തല്. നൈനിറ്റാളില് നദി കരകവിഞ്ഞ് ഒഴുകുകയാണ്. കെട്ടിടങ്ങളില് നിരവധിപ്പേര് കുടുങ്ങിക്കിടക്കുന്നതായും റോഡുകളും തെരുവുകളും മുങ്ങിയതായും റിപ്പോര്‍ട്ടുണ്ട്.\nനൈനിറ്റാളില് ഏഴുപേര് മരിച്ചതായി റിപ്പോര്‍ട്ടുണ്ട്. കഴിഞ്ഞ ദിവസം ഉത്തരാഖണ്ഡില് നേപ്പാളില് നിന്നുള്ള മൂന്ന് തൊഴിലാളികളടക്കം അഞ്ച് പേര് മരിച്ചതായും രണ്ടു പേര്‍ക്ക് പരിക്കേറ്റതായും റിപ്പോര്‍ട്ടുകളുണ്ട്. ഇവിടെ രക്ഷാപ്രവര്‍ത്തനം പുരോഗമിക്കുകയാണ്.\nKeywords: Uttarakhand, Heavy rain, Flood\nwww.vyganews.com: ഉത്തരാഖണ്ഡില് ശക്തമായ മഴയെ തുടര്‍ന്ന് പ്രളയം: റോഡുകള് മുങ്ങി; കെട്ടിടങ്ങളില് നിരവധിപ്പേര് കുടുങ്ങിക്കിടക്കുന്നു


പേഴ്സണൽ ID കാർഡ് - ഒരു സഞ്ചാരിക്ക് ലഭിക്കുന്ന ഗുണങ്ങൾ •Tech Travel Eat\nപേഴ്സണൽ ID കാർഡ് – ഒരു സഞ്ചാരിക്ക് ലഭിക്കുന്ന ഗുണങ്ങൾ\nയാത്രകൾ ഇഷ്ട്ടമല്ലാത്തവരായി ആരും തന്നെ ഇല്ല. തനിച്ചും, കൂട്ടമായും യാത്ര ചെയ്യുന്നവർക്ക് ഉപകാരപ്പെടുന്നതും അതും പല സഞ്ചാരികൾക്കും അറിയുന്നതുമായ വിഷയമാണ് ഇത്.എന്നാലും അറിയാത്ത സഞ്ചാരികളുടെ ശ്രദ്ധയിലേക്ക് അവർക്ക് ഉപകാരപ്പെടും എന്ന വിശ്വാസത്തോട് കൂടി ഞാൻ ഇവിടെ കുറിക്കട്ടെ. വളച്ചു കെട്ടില്ലാതെ തന്നെ പറയാം ഇവിടെ വിവരിക്കാൻ പോകുന്നത് മറ്റൊന്നുമല്ല നമ്മൾ ഒരു യാത്രികൻ ആണ് എന്ന് മറ്റുള്ളവർക്ക് മനസ്സിലാകാൻ നമ്മൾ ഉണ്ടാക്കുന്ന പേർസണൽ ഐഡി കാർഡ് അതാണ് വിഷയം.\nഞാൻ ആദ്യമായി പേർസണൽ ഐഡി കാർഡ് എന്ന ആശയം നടപ്പിൽ വരുത്തിയത് എന്റെ കേരള to കശ്മീർ യാത്രയിൽ ആയിരുന്നു. എന്തൊക്കെ ഉൾപ്പെടുത്തിയാണ് പേർസണൽ ഐഡി കാർഡ് ഉണ്ടാക്കിയതെന്നും, അതുപോലെ എന്റെ കേരള to കശ്മീർ യാത്രയിൽ ആ കാർഡ് എനിക്ക് എങ്ങനെ ഒക്കെ ഉപകാരപ്പെട്ടു എന്നൊക്കെ ഇവിടെ വിശദീകരിക്കാം.\nകാർഡ് ഉണ്ടാക്കിയത് ഏത് രീതിയിൽ ആണ്? ഞങ്ങൾ4പേരും ട്രിപ്പ് തുടങ്ങുമ്പോൾ തന്നെ ഒരു ഗ്രൂപ്പ് ഉണ്ടാക്കിയിരുന്നു. അതിന്റെ പേരാണ് ടീം യാത്രികർ. അതിന് ഒരു ലോഗോയും ഉണ്ടാക്കി.ആ പേരും ലോഗോയും വെച്ച് ഡിസൈൻ ചൈതാണ് കാർഡ് ഉണ്ടാക്കിയത്.\nഎന്തൊക്കെ വിവരങ്ങൾ ഉൾപ്പെടുത്തി? കാർഡിൽ ഉൾപ്പെടുത്തിയത് ഒന്നാമതായി നമ്മുടെ ഫോട്ടോ. ഫോട്ടോ വെക്കുമ്പോൾ നമ്മുടെ ലേറ്റസ്റ്റ് ഫോട്ടോ തന്നെ വെക്കുക.കാരണം തിരിച്ചറിയൽ രേഖയായി നമ്മൾ ഉപയോഗിക്കുന്ന ലൈസൻസിൽ 100 ൽ 70% പേരുടെയും 18 വയസ്സ് പൂർത്തിയായ സമയത്ത് ലൈസൻസ് എടുക്കുമ്പോൾ കൊടുത്ത ഫോട്ടോ ആണ് ഉണ്ടാവുക.\nപിന്നെ ആധാർ, ഇലക്ഷൻ കാർഡ്, ഇതിൽ പിന്നെ പറയണ്ടല്ലോ അടുപ്പിൽ വീണ് കരിഞ്ഞ് പോയ ഷാറൂഖാൻ എന്ന് നമ്മൾ നമ്മളെ തന്നെ ട്രോളി പറയാറില്ലെ. അതാണ് അവസ്ഥ. ലൈസൻസ്, ആധാർ, ഇലക്ഷൻ ഐഡി. എന്നിവയിലെ ഫോട്ടോ നോക്കി നമ്മളെ തിരിച്ചറിയാൻ തന്നെ പ്രയാസം ആയിരിക്കും. അതാണ് നമ്മൾ ഉണ്ടാക്കുന്ന കാർഡിൽ ഭംഗിയുള്ള ആളെ തിരിച്ചറിയുന്ന ലേറ്റസ്റ്റ് ഫോട്ടോ തന്നെ വെക്കാൻ പറയാൻ കാരണം.\n3)ഫോട്ടോയുടെ താഴെ പേര് കൊടുക്കുക. പിന്നെ പേരിന്റെ താഴെ ഞാൻ കൊടുത്തത് Traveler, Rider, പിന്നെ ചെറിയ രീതിയിൽ യാത്രാ വിവരണങ്ങൾ എഴുതുന്നത് കൊണ്ട് Blogger എന്നുകൂടി കൊടുത്തു. (Blogger എന്ന് കൊടുത്തത് ഒരു പൊങ്ങച്ചം കാണിച്ചതാണ് എന്ന് കരുതരുത്. ആഗ്രഹം കൊണ്ട് കൊടുത്തു പോയതാണ്.വലീയ എഴുത്തുകാരനൊന്നുമല്ല).\nപിന്നെ എന്റെ ഒരു സുഹുർത്ത് കൊടുത്തത് Traveler, Rider, എന്ന് മാത്രം. ഇനി ഫോട്ടാഗ്രാഫർ കൂടി ആണെങ്കിൽ അതു കൂടി കൊടുത്ത കൂട്ടുകാരൻ ഉണ്ട്.അത് ഒരു ഭംഗിക്കും അതുപോലെ കാർഡ് കാണുന്നവർക്ക് ഒരു നിലവാരം തോന്നി കോട്ടെ എന്ന രീതിയിൽ കൊടുത്തതാണ്. ഈ ഒരു കാര്യം നിങ്ങൾക്ക് വേണമെങ്കിൽ വെച്ചാ മതി. അതിന്റെ താഴെ വെച്ചത് ഞങ്ങളുടെ ലൈസൻസ് നമ്പർ, ആധാർ നമ്പർ, എന്നിവയാണ്. ഇത് രണ്ടും കാർഡിൽ ചേർത്തത് കുറച്ച് സുതാര്യത കൈവന്നോട്ടെ എന്ന് കരുതി കൊടുത്തതാണ്.\nബ്ലഡ് ഗ്രൂപ്പ് കൊടുക്കുക. നമുക്ക് വല്ല അപകടവും പറ്റി ഹോസ്പിറ്റലിൽ എത്തിച്ചാൽ അവർ നമ്മുടെ പോക്കറ്റിലുള്ള പേഴ്സ് എടുത്ത് തുറന്ന് നോക്കും. നമ്മളെ കുറിച്ച് വല്ല വിവരവും കിട്ടുമെന്ന ധാരണയിൽ ആണ് പേഴ്സ് എടുത്ത് പരിശോധിക്കുന്നത്. അത്തരം ഒരു അവസരത്തിൽ കാർഡിൽ ബ്ലഡ് ഗ്രൂപ്പ് വെക്കുന്നത് അവർക്ക് ഉപകാരപ്പെടാൻ ചാൻസ് ഉണ്ട്.\nനമ്മുടെ ഫോൺ നമ്പർ കൊടുക്കുക. പിന്നെ എത്ര പേർക്ക് കാർഡ് കൊടുത്തിട്ടുണ്ട് എന്ന് കാണിക്കുന്ന ID നമ്പറും കൊടുത്തു. ഇതൊക്കെ മുൻ വശത്താണ് കൊടുത്തത്.\nഇനി പിറകിൽ കൊടുത്തത്. പിതാവിന്റെ പേര്, നമ്മുടെ വ്യക്തമായ അഡ്രസ്, എമർജൻസി നമ്പർ – ഇത് പ്രധാനപ്പെട്ട ഒന്നാണ്. യാത്രക്കിടയിൽ നമുക്ക് എന്തെങ്കിലും അപകടമോ, മറ്റോ സംഭവിച്ചാൽ നാട്ടിലുള്ള നമ്മുടെ ബന്ധുക്കളെ അറിയിക്കുന്നതിനാണ് എമർജൻസി നമ്പർ കൊടുക്കുന്നത്.\nഎമർജൻസി നമ്പർ കൊടുക്കുമ്പോൾ നമ്മുടെ അച്ചന്റെ, അമ്മയുടെ, ഭാര്യയുടെ, സഹോദരൻമാർ തുടങ്ങിയവരുടെ നമ്പർ കൊടുക്കാതിരിക്കുക. കാരണം യാത്രക്കിടയിൽ നമുക്ക് എന്തെങ്കിലും അപകടം സംഭവിച്ചാൽ അവിടെ ഉള്ളവർ ആ കാണുന്ന എമർജൻസി നമ്പറിലേക്ക് ആയിരിക്കും കോൺടാക്റ്റ് ചെയ്യുക. അപ്പോൾ അപകടവിവരം അറിയുന്ന വ്യക്തിക്ക് അത് ഒരു ഷോക്കായി മാറി അവർ പെട്ടെന്ന് മാനസീകമായി തളരാൻ ഇടയാക്കും. അത് കൊണ്ട് ഇത്തരം ഒരു കാര്യം സംഭവിച്ചാൽ വളരെ പക്വതയോടെ കൈകാര്യം ചെയ്യുന്ന നമ്മുടെ സുഹുർത്തുക്കളുടെയോ മറ്റ് ഫാമിലി മെമ്പേർസിന്റെയോ നമ്പർ മാത്രം വെക്കുക. ആ വ്യക്തിയുടെ നമ്പർ കാർഡിൽ വെക്കുമ്പോൾ ആ വ്യക്തിയോട് കാര്യങ്ങൾ സൂചിപ്പിക്കുന്നത് നന്നായിരിക്കും.\nഇനി ഈ കാർഡ് കൊണ്ട് ഞങ്ങൾക്കുണ്ടായ ഗുണങ്ങൾ എന്തെല്ലാം ആണ്? ഞങ്ങളുടെ യാത്ര കശ്മീർ പെഹൽഗാമിൽ എത്തിയപ്പോൾ എന്റെ പേഴ്സ് കാണാതായി. അതിൽ ആണെങ്കിൽ എന്റെ ഒറിജിനൽ ലൈസൻസ്, അധാർ കാർഡ്, ഇലക്ക്ഷൻ ഐഡി, ATM കാർഡ്, കുറച്ച് ക്യാഷും ഉണ്ടായിരുന്നു. കൂട്ടത്തിൽ ഏറ്റവും മുകളിൽ ഈ പറഞ്ഞ പേർസണൽ ഐഡി കാർഡും ഉണ്ടായിരുന്നു. ഇത് കാണുമ്പോൾ നിങ്ങൾക്ക് തോന്നാം. ഇത്തരത്തിൽ ഞങ്ങളെ ഉപദേശിക്കുന്ന ഈ ചങ്ങാതി എത്ര മണ്ടനാണ്. ആരെങ്കിലും ഇത്തരം യാത്രയിൽ എല്ലാ ഒറിജിനൽ ഐഡിയും പേഴ്സിൽ ഇട്ട് നടക്കുമോ എന്ന്.\nകൂട്ടുകാരെ നിങ്ങൾ അങ്ങനെ ചിന്തിച്ചിട്ടുണ്ടെങ്കിൽ തെറ്റൊന്നുമില്ലട്ടൊ. ഞാൻ ആ സമയം ആ ഒറിജിനൽ രേഖകൾ പേഴ്സിൽ ഇടാൻ ഒരു കാരണമുണ്ടായിരുന്നു. പെഹൽഗാം കയറുമ്പോൾ ഒരു ചെക്ക് പോസ്റ്റ് ഉണ്ട്. ഞങ്ങളുടെ യാത്രയിൽ സെക്യൂരിറ്റിയുടെ ഭാഗമായി കശ്മീർ പോലീസിന്റെ ഭാഗത്ത് കഠിനമായ പരിശോധന നേരിടേണ്ടി വന്ന സ്ഥലം. അമർനാഥ് ക്ഷേത്ര തീർത്താടനവുമായി ബന്ധപ്പെട്ട് തീർത്ഥാടകരെ അപായപ്പെടുത്താൻ പുറത്ത് നിന്നുള്ളവർ എത്തിയാലോ എന്ന് കരുതി സെക്യൂരിറ്റി ടൈറ്റ് ആക്കിയ സമയം. ഞങ്ങളുടെ വണ്ടിയിൽ ഉള്ള സാധനങ്ങൾ എല്ലാം അഴിച്ച് സ്കാനറിൽ ഇട്ട് ചെക്ക് ചെയ്തു. അതോടൊപ്പം ഞങ്ങളെയും. പിന്നെ ഒറിജിനൽ ഐഡിയും വാങ്ങി പരിശോധിച്ചു. അപ്പോഴാണ് ബാഗിൽ ഉണ്ടായ ഐഡി പേഴ്‌സിലേക്ക് മാറ്റി വെച്ചത്. അത് പാരയുമായി.\nപേഴ്സ് കാണാതായപ്പോൾ ആകെ ഒരു മരവിപ്പ്. ATM കാർഡ് നമുക്ക് ബ്ലോക്ക് ചെയ്യാം. എന്നാൽ ഒറിജിനൽ ഐഡികൾ അത് മറ്റുള്ളവർക്ക് കിട്ടിയാൽ ഏതെല്ലാം തരത്തിൽ അവർക്ക് ഉപയോഗിക്കാം. ഞങ്ങൾ സഞ്ചരിച്ച വഴികളിലും ചിലവഴിച്ച സ്ഥലങ്ങളിലും കുറെ തപ്പി നടന്നു. എന്നാൽ പേഴ്സ് കിട്ടിയില്ല. എന്റെയും എന്റെ കൂട്ടുകാരുടെയും അവസ്ഥ കണ്ട് കശ്മീർ പോലീസ് ഞങ്ങളെ സമാധാനിപ്പിച്ചു. എന്നോട് അവർ പറഞ്ഞു. നീ പേടിക്കണ്ട. നീ പോയി പോലീസ് സ്‌റ്റേഷനിൽ ഒരു പരാതി കൊടുക്കു. ആ പേഴ്സ് ഈ ഗ്രാമത്തിലുള്ളവർക്കാണ് കിട്ടുന്നതെങ്കിൽ അത് അവർ തീർച്ചയായും പോലീസ് സ്റ്റേഷനിൽ എത്തിക്കും.\nആകെ ടെൻഷൻ അടിച്ച് തിരിച്ച് പോരും വഴി4അട്ടിടയൻമാർ ഞങ്ങളുടെ നേർക്ക് വന്നു അവർ അവരുടെ കുതിര പുറത്ത് നിന്ന് ചാടി ഇറങ്ങി. എന്നിട്ട് എന്നോട് ചോദിച്ചു നിങ്ങളുടെ എന്തെങ്കിലും കാണാതായിട്ടുണ്ടോ എന്ന്. ഞാൻ ആകെ ഞെട്ടി. ഹാ ഉണ്ട്. ഒരു പേഴ്സാണോ കാണാതായത് എന്ന് അടുത്ത ചോദ്യം. ഞാൻ പറഞ്ഞു അതെ. എന്നാ ഇതാ നിങ്ങളുടെ പേഴ്സ്. വഴിയിൽ കിടന്ന് കിട്ടിയതാണ് അത് തുറന്ന് നോക്കിയപ്പോൾ ഒരു സഞ്ചാരിയുടെ പേഴ്സ് ആണ് എന്ന് മനസ്സിലായി അതിൽ ഉണ്ടായിരുന്ന നിങ്ങളുടെ ഫോട്ടോ കണ്ടാണ് ഇപ്പോൾ നിങ്ങളെ തിരിച്ചറിഞ്ഞത്. നിങ്ങൾ ഇങ്ങോട്ട് പോകുന്നത് ഞങ്ങൾ നേരത്തെ കണ്ടിരുന്നു പേഴ്സ് കിട്ടിയത് മുതൽ ഞങ്ങൾ നിങ്ങളെയും തേടി നടപ്പായിരുന്നു. അത് കേട്ടതും സത്യം പറയാലോ വല്ലാത്ത ആശ്വാസമായിരുന്നു നഷ്ട്ടപ്പെട്ടത് എന്ന് കരുതിയ രേഖകൾ ഒക്കെ തിരിച്ചുകിട്ടിയിരിക്കുന്നു. അത് കിട്ടാൻ കാരണം ഞങ്ങൾ ഉണ്ടാക്കിയ പേർസണൽ ഐഡി ആയിരുന്നു.\nഇനി അടുത്ത സംഭവം നടക്കുന്നത് ഡൽഹിയിൽ വെച്ചാണ്. മണാലിയിൽ നിന്ന് ഡൽഹിയിലേക്ക് വന്ന് ട്രിപ്പ് അവസാനിപ്പിക്കാൻ ഇരിക്കുന്ന സമയം ഡൽഹിയിലേക്കുള്ള ഓട്ടത്തിന്റെ ഇടക്ക് എന്റെ സുഹുർത്ത് ഷംസുദ്ധീൻന്റെ പേഴ്സ് കളത്ത് പോയി. അതിൽ ഉള്ളത് ATM. ഒറിജിനൽ ലൈസൻസ്, ക്യാഷ് എന്നിവ ആയിരുന്നു. വീണ്ടും പണി കിട്ടിയതോർത്ത് ഇരിക്കുമ്പോൾ നാട്ടിൽ നിന്ന് ഷംസുവിന്റെ അമ്മാവൻ സൈനുക്കാന്റെ ഫോൺ എടാ ഷംസുവിന്റെ പേഴ്സ് കാണാതായിട്ടുണ്ടാ. ഞങ്ങൾ ആകെ ഞെട്ടി. ഹേ ഇതെങ്ങനെ സെനൂക്ക അറിഞ്ഞു. അപ്പോഴാണ് പുള്ളി പറഞ്ഞത് പേഴ്സ് കിട്ടിയ വ്യക്തി ആ കാർഡിൽ ഉള്ള ഷംസുവിന്റെ നമ്പറിൽ വിളിച്ചു.\nഷംസുവിന്റെ ഫോൺ സിം കട്ടായതിനാൽ പുള്ളിക്ക് ഷംസുവിനെ കോൺട്ടാക്റ്റ് ചെയ്യാൻ സാധിച്ചില്ല. പിന്നെ പുള്ളി ആ കാർഡിൽ കൊടുത്ത എമർജൻസി നമ്പറിലേക്ക് വിളിക്കുക ആയിരുന്നു. എമർജൻസി നമ്പറിൽ. ഷംസു കൊടുത്തത് അവന്റെ അമ്മാവനായ സൈനൂക്കാന്റെ നമ്പറും. സൈനുക്ക എന്റെ ഫോണിൽ വിളിച്ച് കാര്യം പറഞ്ഞു. കൂടെ പേഴ്സ് കിട്ടിയ ആളുടെ നമ്പറും തന്നു ഞങ്ങളോട് കോൺട്ടാക്റ്റ് ചെയ്യാൻ പറഞ്ഞു. പുള്ളിയെ ഞങ്ങൾ കോൺട്ടാക്റ്റ് ചൈതു. അദ്ദേഹം ആ പേഴ്സ് ഒരു കടയിൽ ഏൽപ്പിച്ചിരുന്നു. ഞങ്ങൾ പേഴ്സ് കലക്റ്റ് ചെയ്യാൻ ആ കടയിലേക്ക് പോയി പേഴ്സ് എടുത്ത കടക്കാരൻ ലൈസൻസ് നോക്കി ആളെ തിരിച്ചറിയാൻ പറ്റിയില്ല. പേർസണൽ ഐഡിയിലെ ഫോട്ടോ കണ്ടപ്പോൾ ആണ് ഷംസുവിനെ അയാൾ പെട്ടെന്ന് തിരിച്ചറിഞ്ഞത്.\nനോക്കിക്കെ ഞങ്ങൾക്ക് ആ കാർഡ് ഉണ്ടാക്കാൻ ചിലവായത് ഒന്നിന് 150 രൂപ വെച്ചാണ് എന്നാൽ അതു കൊണ്ട് ഞങ്ങൾക്കുണ്ടായ മെച്ചമോ അതിലേറയും. ഈ സംഭവത്തോട് കൂടി ഇപ്പോൾ ഞങ്ങൾ കുറച്ച് കൂടി ക്വാളിറ്റി കൂടിയ കാർഡ് ഉണ്ടാക്കാൻ തന്നെ തീരുമാനിച്ചിരിക്കുകയാണ്. ഈ ഒരു ആശയം ഇത് വായിക്കുന്ന നിങ്ങൾക്കും നടപ്പിൽ വരുത്താവുന്നതാണ്.\nഇനി ഇത് വായിച്ച് 150 രൂപ ഒക്കെ വെറുതെ ഇങ്ങനെ ഒരു കാർഡിന് വേണ്ടി ചിലവാക്കണോ എന്ന് ചിന്തിക്കുന്നവരോട്. നിങ്ങൾ കാർഡ് ഉണ്ടാക്കുന്നില്ലെങ്കിൽ പ്രശ്നമൊന്നുമില്ല. എന്നാൽ അതിന് പകരം ഒരു പേപ്പറിൽ ഇതുപോലെ നമ്മുടെ ഡീറ്റെൽസും, എമർജൻസി നമ്പറും എഴുതി പേഴ്സിൽ സൂക്ഷിച്ചാൽ നന്നായിരിക്കും. അപ്പോൾ വിവരണം ഇഷ്ട്ടപ്പെട്ടുവെന്ന് കരുതുന്നു. ഇഷ്ട്ടപ്പെട്ടാൽ സഞ്ചാരികളായ നിങ്ങളുടെ കൂട്ടുകാരിലേക്കും എത്തിക്കുക.


ആ നേട്ടത്തിലെത്തുന്ന ആദ്യ താരം; ക്രിസ്റ്റ്യാനോയെ പിന്നിലാക്കി മെസി\nBarcelona, First Published 28, Nov 2019, 11:31 AM\nബാഴ്‌സലോണ കുപ്പായത്തിലെ 700-ാം മത്സരത്തില് ബൊറൂസിയ ഡോര്‍ട്‌മുണ്ടിനെതിരെയാണ് മെസി ഒരു ഗോളുമായി റെക്കോര്‍ഡിട്ടത്\nബാഴ്‌സലോണ: ചാമ്പ്യന്‍സ് ലീഗില് റെക്കോര്‍ഡിട്ട് ബാഴ്‌സലോണ സൂപ്പര് താരം ലിയോണല് മെസി. ചാമ്പ്യന്‍സ് ലീഗില് 34 വ്യത്യസ്‌ത ടീമുകള്‍ക്കെതിരെ ഗോള് നേടുന്ന ആദ്യ താരമെന്ന നേട്ടത്തിലാണ് മെസിയെത്തിയത്. ബാഴ്‌സലോണ കുപ്പായത്തിലെ 700-ാം മത്സരത്തില് ബൊറൂസ്യ ഡോര്‍ട്‌മുണ്ടിനെതിരെയാണ് മെസി ഒരു ഗോളുമായി റെക്കോര്‍ഡിട്ടത്.\n33 ടീമുകള്‍ക്കെതിരെ ഗോള് നേടിയ ക്രിസ്റ്റ്യാനോ റൊണാള്‍ഡോയുടെ റെക്കോര്‍ഡാണ് മെസി തകര്‍ത്തത്. റയല് മാഡ്രിഡിന്‍റെ മറ്റൊരു മുന് താരമായ റൗളും 33 ടീമുകള്‍ക്കെതിരെ വല ചലിപ്പിച്ചിട്ടുണ്ട്. ബൊറൂസ്യക്കെതിരായ മത്സരത്തോടെ ബാഴ്‌സക്കായി 700 മത്സരങ്ങളില് നിന്ന് 613 ഗോളുകളായി മെസിക്ക്.\nമെസിയും സുവാരസും ഗ്രീസ്‌മാനും വല ചലിപ്പിച്ചപ്പോള് മത്സരം ഒന്നിനെതിരെ മൂന്ന് ഗോളിന് ബാഴ്‌സലോണ ജയിച്ചു. മെസിയുടെ അസിസ്റ്റില് നിന്നായിരുന്നു സുവാരസിന്‍റെ ഗോള്. 77-ാം മിനിട്ടിൽ സാഞ്ചോയുടെ വകയായിരുന്നു ബൊറൂസ്യയുടെ ആശ്വാസ ഗോൾ. ജയത്തോടെ ബാഴ്‌സലോണ നോക്കൗട്ട് റൗണ്ടിൽ കടന്നു. ഗ്രൂപ്പ് എഫ് ജേതാക്കളായാണ് ബാഴ്‌സലോണയുടെ കുതിപ്പ്.


'അന്നേ പറഞ്ഞതാണ്, ഒരു ഒളിച്ചുകളിയുമില്ല, വിവാദങ്ങള് അനാവശ്യം'; സ്‍പ്രിംഗ്‍ളറില് മുഖ്യമന്ത്രിയുടെ വിശദീകരണം | Kerala CM Pinarayi Vijayan on Sprinklr Controversy\n'അന്നേ പറഞ്ഞതാണ്, ഒരു ഒളിച്ചുകളിയുമില്ല, വിവാദങ്ങള് അനാവശ്യം'; സ്‍പ്രിംഗ്‍ളറില് മുഖ്യമന്ത്രിയുടെ വിശദീകരണം\nവിവാദ പ്രചാരണങ്ങള് ഗുണപരമല്ല, സർക്കാരിന് ഒളിച്ചുകളിയില്ല. മെച്ചപ്പെടുത്തുന്നതിന് എന്ത് നിർദേശവും സ്വീകരിക്കാന് ശ്രമിക്കുന്നതാണ് എന്നും മുഖ്യമന്ത്രി\nThiruvananthapuram, First Published Apr 15, 2020, 6:55 PM IST\nതിരുവനന്തപുരം: സ്‍പ്രിംഗ്‍ളർ ഡാറ്റാ വിവാദത്തില് കൂടുതല് പ്രതികരണവുമായി മുഖ്യമന്ത്രി പിണറായി വിജയന്. സ്‍പ്രിംഗ്‍ളർ മലയാളിയുടെ ഉടമസ്ഥതയിലുള്ള കമ്പനിയാണ്. വിവരചോർച്ചയുണ്ടാകില്ല എന്ന് ഉറപ്പുവരുത്തിയിട്ടുണ്ട് എന്നും വിവാദങ്ങള് അനാവശ്യമാണെന്നും മുഖ്യമന്ത്രി വാർത്താസമ്മേളനത്തില് പറഞ്ഞു. റേഷന് കാർഡ് വിവരങ്ങള് ചോർന്നു എന്ന ആരോപണത്തിനും മുഖ്യമന്ത്രി മറുപടി നല്‍കി.\n'കൊവിഡ് 19നെ പ്രതിരോധിക്കാനായി എല്ലാ വകുപ്പുകളും പരമാവധി സാധ്യതകള് പ്രയോജനപ്പെടുത്തിയാണ് പ്രവർത്തിക്കുന്നത്. അങ്ങനെ ലഭിക്കുന്ന വിവരങ്ങള് ശരിയായ രീതിയില്, പെട്ടെന്ന് വിശകലനം ചെയ്ത് മുന്‍കരുതല് സ്വീകരിച്ചാല് മാത്രമേ രോഗപ്രതിരോധം സാധ്യമാകും. ശാസ്ത്ര- സാങ്കേതിക ലോകത്ത് വലിയ വികാസം പ്രാപിച്ച കാലമാണിത്. ഫേസ്ബുക്ക്, ട്വിറ്റർ, വാട്സ്ആപ്പ്, ഫോണ്‍കോളുകള്, ഇ മെയില് എന്നിവയിലൂടെ ലഭിക്കുന്ന വിവരങ്ങള് ക്രോഡീകരിക്കുന്നതിന് കഴിവുള്ള സ്ഥാപനമാണ് സ്‍പ്രിംഗ്‍ളർ. മലയാളിയായ രാജി തോമസാണ് ഉടമ. ഇവരുടെ സാങ്കേതിക വിദ്യയെ ഉപയോഗിക്കുകയാണ് സംസ്ഥാനം ചെയ്യുന്നത്'.\n'ആമസോണ് ക്ലഡും പശ്ചാത്തല സൌകര്യവും എത്രയും വേഗം ഒരുക്കി പ്രവർത്തനക്ഷമമാക്കാന് സിഡിറ്റിനോട് നിർദേശിച്ചിട്ടുണ്ട്. വിവരശേഖരണത്തിനും സംഭരണത്തിനും വിശകലനത്തിനും ഉപയോഗിക്കുന്ന എല്ലാ സോഫ്റ്റ്‍വെയറുകളും ഈ സൌകര്യത്തിനകത്ത് സിഡിറ്റിന്‍റെ പൂർണ നിയന്ത്രണത്തിലാകും പ്രവർത്തിക്കുക. സ്‍പ്രിംഗ്‍ളറിന്‍റെ സോഫ്റ്റുവെയറും ഈ രീതിയിലാണ് പ്രവർത്തിക്കുന്നത്. വ്യക്തിഗത വിവരങ്ങളുടെ പൂർണ നിയന്ത്രണവും വിശകലനവും സിഡിറ്റിനായിരിക്കും. ഇതോടെ സ്‍പ്രിംഗ്‍ളറിന്‍റെ ഭാഗത്തുനിന്നുള്ള വിവര ചോർച്ചയുടെ വിദൂര സാധ്യത പോലും ഇല്ലാതാകും. നിലവിലെ ഓർഡറില് മൂന്ന് കാര്യങ്ങള് വ്യക്തമാക്കിയിട്ടുള്ളതാണ്'.\n1. സർക്കാർ ഉടമസ്ഥതയിലായിരിക്കും വിവരശേഖരണം\n2. രാജ്യത്തിന് അകത്തുള്ള സെർവറില് തന്നെ ഡാറ്റ സൂക്ഷിക്കണം\n3. ഈ വിവരങ്ങള് മറ്റൊരു കാര്യത്തിനും ഉപയോഗപ്പെടുത്തരുത്\n'അനാവശ്യമായ ചർച്ചയാണ് നടക്കുന്നതെന്നും ക്രമക്കേടോ വിവര ചോർച്ചയോ ഉണ്ടാകാതിരിക്കാനുള്ള ശ്രമം ഉണ്ടെന്നും വിവാദമുണ്ടായ ആദ്യ ദിവസം തന്നെ അറിയിച്ചതാണ്. കരാറിന് പിന്നിലെ വിവരങ്ങള് പൊതുസമൂഹത്തെ അറിയിച്ചുകഴിഞ്ഞു. വിവാദ പ്രചാരണങ്ങള് ഗുണപരമല്ല, സർക്കാരിന് ഒളിച്ചുകളിയില്ല. പ്രവർത്തനം മെച്ചപ്പെടുത്തുന്നതിന് എന്ത് നിർദേശവും സ്വീകരിക്കാന് ശ്രമിക്കുന്നതാണ്'.\nറേഷന് കാർഡ് വിരങ്ങള് ചോർന്നോ?\n'റേഷന് കാർഡ് വിവരവും സർക്കാരിന് പുറത്തുള്ള ഒരു സ്ഥാപനത്തിനും കൈമാറിയിട്ടില്ല. ബിപിഎല് റേഷന് കാർഡുള്ള സാമൂഹികസുരക്ഷാ പെന്‍ഷന് ലഭിക്കാത്ത ആളുകള്‍ക്ക് ഒരു ധനസഹായം മന്ത്രിസഭ തീരുമാനിച്ചിരുന്നു. ഇതിനായി ബിപിഎല് റേഷന് കാർഡ് വിവരസേഖരവും സാമൂഹിക സുരക്ഷാ പെന്‍ഷന് വിവരവും താരതമ്യം ചെയ്ത് അർഹരായവരെ കണ്ടെത്താന് ധനവകുപ്പ് ഐടി വകുപ്പിന് കീഴിലുള്ള IIITMKയെയാണ് എല്‍പിച്ചത്. ഇത് IIITMK മാത്രമാണ് പൂർത്തീകരിച്ചത്. പുറത്തുനിന്നുള്ള ഒരു കമ്പനിയുടെയും സഹായം സ്വീകരിച്ചിട്ടില്ല' എന്നും മുഖ്യമന്ത്രി കൂട്ടിച്ചേർത്തു.\nLast Updated Apr 15, 2020, 7:34 PM IST\nSprinklr Pinarayi Vijayan


സ്വർണ വിലയിലെ ഇടിവ് തുടരുന്നു|Gold Price Today in Kerala |Manorama Online Sampadyam\nസ്വർണ വിലയിലെ ഇടിവ് തുടരുന്നു\nമനോരമ ലേഖിക March 23, 2021 11:44 AM IST\nഗ്രാമിന് 15 രൂപ 4190 രൂപയായി\nസംസ്ഥാനത്ത് സ്വർണവില വീണ്ടും ഇടിഞ്ഞു. ഗ്രാമിന് 15 രൂപയും പവന് 120 രൂപയുമാണ് ചൊവ്വാഴ്ച കുറഞ്ഞത്. ഇതോടെ ഗ്രാമിന് 4190 രൂപയും പവന് 33,520 രൂപയിലുമാണ് ഇന്ന് വ്യാപാരം പുരോഗമിക്കുന്നത്. വെള്ളി ഗ്രാമിന് 72 രൂപ. സ്വർണം ഗ്രാമിന് 20 രൂപയും പവന് 160 രൂപയും തിങ്കളാഴ്ച കുറഞ്ഞിരുന്നു.മാർച്ച് 1 ന് രേഖപ്പെടുത്തിയ 34,400 രൂപയാണ് ഈ മാസത്തെ ഏറ്റവും ഉയർന്ന സ്വർണ വില. കുറഞ്ഞ വില മാർച്ച്5ന് രേഖപ്പെടുത്തിയ 33,160 രൂപയാണ്.\nഅതേ സമയം രാജ്യാന്തര വിപണിയിൽ സ്വർണ വില ചൊവ്വാഴ്ച ഔൺസിന് 0.30 ശതമാനം ഇടിഞ്ഞ് 1,734.10 ഡോളറിലെത്തി. കഴിഞ്ഞ 30 ദിവസങ്ങളിൽ സ്വർണത്തിന്റെ പ്രകടനം 2.83 ശതമാനം ഇടിഞ്ഞു.സ്വർണം അടുത്ത കുതിപ്പിനായി ക്രമപ്പെടുകയാണെന്ന് വിലയിരുത്തപ്പെടുന്നു. 1780 ഡോളറിലാണ് സ്വർണത്തിന്റെ അടുത്ത പ്രതിരോധനില എന്നാണ് കണക്കാക്കുന്നത്.


വുഹാനിൽലേക്ക് 30,000 മെഡിക്കൽ ജീവനക്കാരെ കൂടി നിയമിച്ചു ചൈന . കോവിഡ് –19 ബാധിച്ചു മരിച്ചവരുടെ എണ്ണം 1775 ആയി | Malayalam UK\nവുഹാനിൽലേക്ക് 30,000 മെഡിക്കൽ ജീവനക്കാരെ കൂടി നിയമിച്ചു ചൈന . കോവിഡ് –19 ബാധിച്ചു മരിച്ചവരുടെ എണ്ണം 1775 ആയി\nFebruary 18 02:00 2020 by News Desk\tPrint This Article\nബെയ്ജിങ് ∙ കോവിഡ് –19 ബാധിച്ചു മരിച്ചവരുടെ എണ്ണം 1775 ആയി.5പേരൊഴികെ എല്ലാവരും ചൈനയിലാണ്. രോഗം ബാധിച്ചവരുടെ എണ്ണം 71,440. രോഗബാധിതരുടെ എണ്ണം കുറ‍ഞ്ഞുവരികയാണെന്ന് ചൈന അറിയിച്ചു. 10,844 പേർ ആശുപത്രി വിട്ടു.\nലോകാരോഗ്യസംഘടനയുടെ നേതൃത്വത്തിൽ വിവിധ രാജ്യങ്ങളിൽ നിന്നുള്ള വിദഗ്ധരും ചൈനീസ് അധികൃതർക്കൊപ്പം വൈറസിനെ നേരിടാൻ രംഗത്തിറങ്ങി. 12 അംഗ സംഘമാണ് ചൈനയിലുള്ളത്. ബെയ്ജിങ്, ഗുവാങ്ഡോങ്, സിഷ്വാൻ എന്നിവിടങ്ങളിൽ ഇവർ പര്യടനം ആരംഭിച്ചു. എന്നാൽ, വൈറസിന്റെ പ്രഭവകേന്ദ്രമായ വുഹാൻ ഈ പട്ടികയിൽ ഇല്ലാത്തത് അദ്ഭുതമുയർത്തിയിട്ടുണ്ട്.\nവുഹാനിൽലേക്ക് 30,000 മെഡിക്കൽ ജീവനക്കാരെ കൂടി ചൈന നിയമിച്ചു. ഇവരിൽ മൂന്നിലൊന്ന് തീവ്രപരിചരണ വിദഗ്ധരാണ്. വുഹാനിൽ യാത്രകൾക്കും മറ്റും കൂടുതൽ നിയന്ത്രണങ്ങൾ ഏർപ്പെടുത്തി.\nഇതിനിടെ, കോവിഡ് നിയന്ത്രിക്കുന്നതിൽ പരാജയപ്പെട്ട ചൈനീസ് പ്രസിഡന്റ് ഷീ ചിൻപിങ് രാജിവയ്ക്കണമെന്നാവശ്യപ്പെട്ട നിയമജ്ഞനും മനുഷ്യാവകാശ പ്രവർത്തകനുമായ ഷു ഷിയോങ്ങിനെ പൊലീസ് അറസ്റ്റ് ചെയ്തു.\nകോവിഡിൽ കുരുങ്ങിക്കിടക്കുന്ന ചൈനയ്ക്ക് സഹായഹസ്തം നീട്ടി ഇന്ത്യ. മെഡിക്കൽ ഉപകരണങ്ങളും വസ്തുക്കളുമായി പ്രത്യേക വിമാനം എത്തുമെന്ന് ചൈനയിലെ ഇന്ത്യൻ അംബാസഡർ വിക്രം മിസ്റി അറിയിച്ചു. സഹായവാഗ്ദാനവുമായി പ്രധാനമന്ത്രി നരേന്ദ്ര മോദി കഴിഞ്ഞയാഴ്ച ചൈനീസ് പ്രസിഡന്റ് ഷി ചിൻപിങ്ങിന് എഴുതിയിരുന്നു.\nചൈനയിൽ നിന്നു നാട്ടിലേക്കു പോകാനാഗ്രഹിക്കുന്ന ഇന്ത്യക്കാരെയും അയൽരാജ്യങ്ങളിലുള്ളവരെയും മടക്കയാത്രയിൽ ഈ വിമാനത്തിൽ കൊണ്ടുവരും. തിരികെ വരാനാഗ്രഹിക്കുന്നവർ ബന്ധപ്പെടണമെന്ന് ഇന്ത്യൻ എംബസി ആവശ്യപ്പെട്ടിട്ടുണ്ട്.\n80 –100 ഇന്ത്യക്കാർ വുഹാനിലുണ്ടെന്നാണ് കരുതുന്നത്. ആദ്യ2വിമാനങ്ങൾ എത്തിയപ്പോൾ പനി മൂലം വരാൻ കഴിയാഞ്ഞ 10 പേരും ഇക്കൂട്ടത്തിലുണ്ട്.\nകോവിഡിന്റെ പശ്ചാത്തലത്തിൽ അടുത്ത മാസം നടക്കേണ്ട വാർഷിക പാർലമെന്റ് സമ്മേളനം നീട്ടിവയ്ക്കാൻ ചൈന ആലോചിക്കുന്നു. കമ്യൂണിസ്റ്റു പാർട്ടിയുടെ ശക്തിപ്രകടനമായ സമ്മേളനം മാറ്റിവയ്ക്കുന്നത് പതിവുള്ളതല്ല.\nഅയ്യായിരത്തിലേറെ പേർ അംഗങ്ങളായുള്ള നാഷനൽ പീപ്പിൾസ് കോൺഗ്രസ്, ചൈനീസ് പീപ്പിൾസ് പൊളിറ്റിക്കൽ കൺസൽറ്റേറ്റിവ് കോ‍ൺഫറൻസ് എന്നീ2സമിതികളുടെയും യോഗം മാറ്റാനാണ് ആലോചന.2വർഷത്തിലൊരിക്കൽ നടക്കുന്ന ബെയ്ജിങ് ഓട്ടോ ഷോ റദ്ദാക്കി. ഏപ്രിൽ അവസാനമാണ് നടക്കേണ്ടിയിരുന്നത്.\nഇതിനിടെ, അടുത്തയാഴ്ച നടക്കേണ്ട ചക്രവർത്തിയുടെ പിറന്നാളാഘോഷങ്ങൾ ജപ്പാൻ റദ്ദാക്കി. പ്രശസ്തമായ ടോക്കിയോ മാരത്തൺ പ്രമുഖരായ പ്രഫഷനൽ ഓട്ടക്കാർക്കു മാത്രമായി പരിമിതപ്പെടുത്തുകയും ചെയ്തു. 38,000 പേർ പങ്കെടുക്കാറുള്ളതാണ്. ജൂലൈയിൽ ഒളിംപിക്സ് നടക്കാനിരിക്കെ, കടുത്ത പ്രതിസന്ധിയിലാണ് ജപ്പാൻ. ടൂറിസത്തെയും വ്യവസായങ്ങളെയും ഓഹരിവിപണിയെയും കോവിഡ് ബാധിച്ചിട്ടുണ്ട്.\nജപ്പാനിലെ യോകോഹാമയിൽ പിടിച്ചിട്ടിരിക്കുന്ന വിനോദക്കപ്പലിൽ വച്ചു കോവിഡ് ബാധിച്ച4ഇന്ത്യക്കാരുടെയും നില മെച്ചപ്പെട്ടു വരുന്നതായി ഇന്ത്യൻ എംബസി അറിയിച്ചു.\nഇതിനിടെ, കപ്പലിൽ 99 പേർക്കു കൂടി വൈറസ് സ്ഥിരീകരിച്ചു. ആകെ രോഗബാധിതരുടെ എണ്ണം 454 ആയി. കപ്പലിലെ 340 അമേരിക്കക്കാരെ യുഎസ് വിമാനത്തിൽ തിരികെ കൊണ്ടുപോയി. 138 ഇന്ത്യക്കാരെ തിരികെയെത്തിക്കാനുള്ള ശ്രമം തുടരുകയാണ്.\nകൊറോണ വൈറസ് ഡോക്ടറുടെ ഡയറി: എന്തുകൊണ്ടാണ് ജനങ്ങൾ ഹോസ്പിറ്റൽ സപ്ലൈസ് മോഷ്ടിക്കുന്നത്. 0\nകൊറോണ ഭേദമാക്കാൻ മെഥനോൾ കുടിച്ച നൂറുകണക്കിന് ആളുകൾക്ക് ഇറാനിൽ ദാരുണാന്ത്യം. 0\nകൊറോണയുടെ പശ്ചാത്തലത്തിൽ നേഴ്‌സുമാർക്ക് P P E ഇല്ലാത്തതുകൊണ്ട് രോഗിക്ക് ചികിത്സ നിഷേധിക്കാമോ? യുകെയിൽ ആശങ്കയിൽ ഉള്ള നഴ്സുമാർക്ക് സംശയനിവാരണവുമായി യുകെയിലെ ആദ്യ അമേരിക്കൻ ആശുപത്രിയായ ക്ലീവ്ലൻഡ് ലെ നഴ്‌സ് മാനേജർ മിനിജാ ജോസഫ് 0